ജനാധിപത്യം ഇഷ്ടപ്പെടുന്നില്ലെങ്കില് മാവോയിസ്റ്റുകള്‍ക്കൊപ്പം ചേരൂ: വിവാദവുമായി കേന്ദ്രമന്ത്രി | "Join Naxals, We'll Shoot You," Union Minister Hansraj Ahir made controversy - Malayalam Oneindia\n38 min ago കശ്മീരിൽ പോകണം, കുടുംബത്തെ കാണണം; ജന്മനാട്ടിലേക്ക് പോകാൻ അനുമതി തേടി ഗുലാം നബി ആസാദ് കോടതിയിൽ\n3 hrs ago അസമിന് പിന്നാലെ ഹരിയാനയും; പൗരത്വ രജിസ്റ്റർ തയ്യാറാക്കുമെന്ന സൂചന നൽകി മനോഹർലാൽ ഖട്ടാർ\nജനാധിപത്യം ഇഷ്ടപ്പെടുന്നില്ലെങ്കില് മാവോയിസ്റ്റുകള്‍ക്കൊപ്പം ചേരൂ: വിവാദവുമായി കേന്ദ്രമന്ത്രി\nUpdated: Tue, Dec 26, 2017, 11:14 [IST]\nമുംബൈ: പൊതുപരിപാടിയില് വിവാദ പ്രസ്താവനയുമായി കേന്ദ്ര ആഭ്യന്തര സഹമന്ത്രി. ജനാധിപത്യത്തില് വിശ്വസിക്കുന്നില്ലെങ്കില് മാവോയിസറ്റുകള്‍ക്കൊപ്പം ചേരൂ എന്നും ങ്ങള് അവരെ വെടിവെച്ചുകൊല്ലാമെന്നുമായിരുന്നു മന്ത്രിയുടെ പ്രസ്താവന. കേന്ദ്രമന്ത്രി ഹന്‍സ് രാജ് അഹിരാണ് പ്രസ്താവന മൂലം വിവാദത്തിലായിട്ടുള്ളത്. മഹാരാഷ്ട്രയില് സംഘടിപ്പിച്ച ഒരു പരിപാടിയില് പങ്കെടുക്കാതിരുന്ന  മുതിര്‍ന്ന ഡോക്ടറെ ലക്ഷ്യം വച്ചായിരുന്നു മന്ത്രിയുടെ പ്രസ്താവന. ആഭ്യന്തര സഹമന്ത്രിയാണ് പുതിയ വിവാദത്തിന് തിരി കൊളുത്തിയിട്ടുള്ളത്.\nഇന്ത്യയെ കാത്തിരിക്കുന്നത് പഠാന്‍കോട്ടിനേക്കാള് വലിയ ഭീകരാക്രമണം!! മുന്നറിയിപ്പുമായി ഭീകരന്, മസൂദ് അസ്ഹര് ഇന്ത്യയ്ക്കെതിരെ ആയുധമേന്തുന്നു!!\nതിങ്കളാഴ്ച മഹാരാഷ്ട്രയിലെ ചന്ദ്രാപൂരില് 24 മണിക്കൂറും തുറന്നു പ്രവര്‍ത്തിക്കുന്ന മെഡിക്കല് സ്റ്റോറിന്റെ ഉദ്ഘാടന ചടങ്ങില് പങ്കെടുത്ത് സംസാരിക്കുമ്പോഴായിരുന്നു മന്ത്രിയുടെ പ്രസ്താവന. മേയറും ഡെപ്യൂട്ടി മേയറും പരിപാടിയില് പങ്കെടുത്തുവെന്നും ഡോക്ടര്‍മാരെ ആരാണ് പരിപാടിയ്ക്ക് എത്തുന്നതില് നിന്ന് തടഞ്ഞതെന്നും മന്ത്രി ചോദിക്കുന്നു.\nഈ ഫോണുകള്‍ക്ക് വാട്സ്ആപ്പ് സ്വപ്നം മാത്രം: നിലപാട് വ്യക്തമാക്കി ഫേസ്ബുക്ക്, ആന്‍ഡ്രോയ്ഡിന് പണി!!\nഡോക്ടറുടെ ലീവ് ചൊടിപ്പിച്ചു\nചന്ദ്രാപൂരില് 24 മണിക്കൂറും തുറന്നു പ്രവര്‍ത്തിക്കുന്ന മെഡിക്കല് സ്റ്റോറിന്റെ ഉദ്ഘാടന പരിപാടിയില് പങ്കെടുക്കാതെ ഡോക്ടര് ലീവെടുത്തതാണ് മന്ത്രിയെ ചൊടിപ്പിച്ചത്. താന് ജനാധിപത്യ സംവിധാനത്തിലൂടെ തിരഞ്ഞെടുക്കപ്പെട്ട മന്ത്രിയാണെന്നും, താന് പങ്കെടുക്കുന്ന പരിപാടിയില് നിന്ന് മുതിര്‍ന്ന ഡോക്ടര് അവധിയെടുത്ത് വിട്ടുനില്‍ക്കുന്നതിന് പിന്നിലുള്ള കാരണമെന്താണെന്നും ചന്ദ്രാപൂരില് നിന്നുള്ള എംപി കൂടിയായ അഹിര് ചോദിക്കുന്നു.\nഡോക്ടര് പരിപാടിക്കെത്താത്തതിനെ തുടര്‍ന്ന് അന്വേഷിച്ചപ്പോഴാണ് ലീവാണെന്ന വിവരം മന്ത്രി അറിയുന്നത്. ജില്ലാ സിവില് സര്‍ജനും മെഡിക്കല് കോളേജ് ഡീനുമായ ഉദയ് നവാഡേ ഉദ്ഘാടന പരിപാടിക്ക് എത്താതിരുന്നതാണ് മന്ത്രിയെ ചൊടിപ്പിച്ചത്. മുന് പ്രധാനമന്ത്രി അടല് ബിഹാരി വാജ് പേയ് യുടെ ജന്മദിനത്തിലായിരുന്നു പരിപാടി സംഘടിപ്പിച്ചത്.\nമാവോയിസ്റ്റ് സാന്നിധ്യമുള്ള പ്രദേശം\nമഹാരാഷ്ട്രയില് മാവോയിസ്റ്റ് സാന്നിധ്യവും അതിക്രമവുമുണ്ടെന്ന് കേന്ദ്രസര്‍ക്കാര് കണ്ടെത്തിയിട്ടുള്ള നാല് ജില്ലകളില് ഒന്നാണ് ചന്ദ്രാപൂര്. ചന്ദ്രാപൂരില് 24 മണിക്കൂറും തുറന്നു പ്രവര്‍ത്തിക്കുന്ന മെഡിക്കല് സ്റ്റോറിന്റെ ഉദ്ഘാടന ചടങ്ങില് പങ്കെടുത്ത് സംസാരിക്കുമ്പോഴായിരുന്നു മന്ത്രിയുടെ പ്രസ്താവന. മേയറും ഡെപ്യൂട്ടി മേയറും പരിപാടിയില് പങ്കെടുത്തുവെന്നും ഡോക്ടര്‍മാരെ ആരാണ് പരിപാടിയ്ക്ക് എത്തുന്നതില് നിന്ന് തടഞ്ഞതെന്നും മന്ത്രി ചോദിക്കുന്നു.\nനക്സലുകള്‍ക്ക് ജനാധിപത്യം വേണ്ട\nനക്സലുകള്‍ക്ക് ജനാധിപത്യത്തില് വിശ്വാസമില്ലെന്നും പരിപാടിയില് നിന്ന് വിട്ടു നിന്ന ഡോക്ടര്‍മാര് ജനാധിപത്യത്തെ ഇഷ്ടപ്പെടില്ലെന്നും മന്ത്രി ചൂണ്ടിക്കാണിച്ചു. അത്തരക്കാര്‍ക്ക് നക്സലുകള്‍ക്കൊപ്പം ചേരാമെന്നും എന്തിനാണ് ഇവിടെ നില്‍ക്കുന്നതെന്നും മന്ത്രി ചോദിക്കുന്നു. താന് വരുമ്പോള് ഡോക്ടര്‍മാര് അവധിയില് പ്രവേശിച്ചാല് പിന്നെന്താണ് പറയേണ്ടതെന്നും മന്ത്രി ചോദിക്കുന്നു. മറാത്തിയിലായിരുന്നു മന്ത്രിയുടെ പ്രസ്താവന. ജനാധിപത്യത്തില് തിരഞ്ഞെടുത്ത ഒരു മന്ത്രി പരിപാടിയ്ക്ക് എത്തുമ്പോള് ഡോക്ടര്‍മാര് എങ്ങനെയാണ് അവധിയെടുക്കുകയെന്നും അദ്ദേഹം ചോദിക്കുന്നു.\nകൂടുതൽ mumabi വാർത്തകൾ\nഇനി ചേട്ടൻ അംബാനി വിചാരിച്ചാലും രക്ഷയില്ല! അനിൽ അംബാനി വൻ കുരുക്കിൽ... ആസ്ഥാനം വിറ്റ് കടംവീട്ടാൻ\n75 നിലയിൽ നിന്ന് സെൽഫി എടുത്തു; പുറകെ 17 കാരന് കിട്ടയത് ഉഗ്രൻ പണി...\nപാകിസ്താനെതിരെ ആഞ്ഞടിച്ച് ജെയ്റ്റ്ലി; ഒരു ലഷ്‌കര് ഭീകരനേയും വെറുതെ വിടില്ല\nമുംബൈ ഭീകരാക്രമണത്തിന്റെ ഓർമ്മകളിൽ ഇന്ത്യ, കൊടും ഭീകരൻ പുറത്ത്, ഭീതിയിൽ രാജ്യം\nമസാജ് പാര്‍ലറുകള്‍ക്ക് വേണ്ടത് ലൈംഗിക അടിമകളെ: ബെംഗളൂരുവിലും മുംബൈയിലുമെത്തുന്നത് തായ് വനിതകള്!\nഉറങ്ങുന്ന ഭാര്യയുടെ കഴുത്തറുക്ക് ഭര്‍ത്താവിന്‍റെ ക്രൂരത:മക്കള് സാക്ഷികള്!പോലീസിനോട് പറഞ്ഞത്!!\nമോദിക്കെതിരായ പരാമര്‍ശം: എഐബി ഗ്രൂപ്പ് ആപ്പിലായി, സൈബര് കുറ്റകൃത്യം! മോദിയെ അപമാനിച്ചു!!\nഇസ്രയേല് സന്ദര്‍ശനം: മുംബൈ, ദില്ലി നഗരങ്ങളില് നിന്ന് ടെല് അവീവിലേയ്ക്ക് വിമാന സര്‍വ്വീസ്\nമുംബൈ മേയറായി വിശ്വനാഥ് മഹാദേശ്വരെ തെരഞ്ഞെടുത്തു\nബോട്ട് മറിഞ്ഞ് മൂന്ന് മരണം; മരിച്ചത് അവധി ആഘോഷിക്കാനെത്തിയവര്!!\nmumabi minister controversy maharashtra doctor maoist മുംബൈ മന്ത്രി ഡോക്ടര് വിവാദം മഹാരാഷ്ട്ര മാവോയിസ്റ്റ്\nUnion Minister Hansraj Ahir, apparently furious at the absence of senior doctors atafunction he was attending in Maharashtra, has provokedacontroversy with his outburst. "If these people don't believe in democracy, they should join Maoists and we will shoot them," fumed the Minister of State for Home Affairs yesterday.


അബ്ബാസ് I - വിക്കിപീഡിയ\nപേർഷ്യയിലെ ഷായായിരുന്നു അബ്ബാസ് I. മഹാനായ അബ്ബാസ് I പേർഷ്യയിലെ സഫാവി വംശത്തിൽ 1571 ജനുവരി 27-ന് ഷാ മുഹമ്മദ് ഖുദാബന്തിന്റെ ദ്വിതീയ പുത്രനായി ജനിച്ചു. പിതാവിന്റെ സ്ഥാനത്യാഗാനന്തരം 1587-ൽ അബ്ബാസ് ഭരണഭാരം ഏറ്റെടുത്തു. സുശക്തമായൊരു സൈന്യത്തെ സംഘടിപ്പിച്ചുകൊണ്ട് ആഭ്യന്തര ഭദ്രത സുരക്ഷിതമാക്കാൻ അബ്ബാസിനു കഴിഞ്ഞു. ആരംഭത്തിൽതന്നെ കിസിൽ ബാഷ് ഗോത്രങ്ങളുടെയും ഉസ്ബെക്കുകളുടെയും തുർക്കികളുടെയും എതിർപ്പിനെ ഇദ്ദേഹത്തിനു ഒരേസമയം നേരിടേണ്ടിവന്നു. കിസിൽബാഷ് ഗോത്രക്കാരെ നിർവീര്യമാക്കുന്നതിനും സ്വരക്ഷയ്ക്കുംവേണ്ടി പുതിയൊരു അംഗരക്ഷകസൈന്യത്തെ ഇദ്ദേഹം രൂപവത്കരിച്ചു. രാജഭക്തി തികഞ്ഞ ഒരു ശക്തിയായി ഈ സൈന്യം വളർന്നു വന്നു. 1597-ൽ ഉസ്ബെക്കുകളെ പരാജയപ്പെടുത്തി; തുടർന്നു സുഫിയാനിൽവച്ചു നടന്ന ഒരു യുദ്ധത്തിൽ തുർക്കികളെയും. തുർക്കികളിൽനിന്നു ബാഗ്ദാദ്, കർബല, നജാഫ്, ജോർജിയ എന്നീ സ്ഥലങ്ങൾ പിടിച്ചടക്കി. ഇംഗ്ലീഷ് നാവികസേനയുടെ സഹായത്തോടെ പോർത്തുഗീസുകാരിൽ നിന്നും പിടിച്ചടക്കിയ ഓർമൂസ് പിൽക്കാലത്ത് ബന്തറേ അബ്ബാസ് (അബ്ബാസ് തുറമുഖം) എന്ന പേരിൽ അറിയപ്പെട്ടു.\n1 October 1587 - 19 January 1629\n(41 വർഷം, 110 ദിവസം)\nമാസന്തരാൻ (Mazandaran) വരെ നീണ്ടുകിടക്കുന്ന രാജപാതകൾ, പാലങ്ങൾ, കൊട്ടാരങ്ങൾ സാർഥവാഹക സത്രങ്ങൾ തുടങ്ങിയവ നിർമിച്ച അബ്ബാസിന്റെ ആഭ്യന്തരഭരണം മികവുറ്റതായിരുന്നു. ഇസ്ഫഹാനിലെ സ്മാരകമന്ദിരങ്ങൾ, ജുമാമസ്ജിദ്, നാല്പത് സ്തൂപങ്ങളുള്ള സിഹിൽ സുതൂൻ കൊട്ടാരം, ചാർബാഗ്, മാസന്തിരാനിലെ വൻ പാലങ്ങൾ, ഫറാഹബാദിലെ കൊട്ടാരം മുതലായവ ശില്പകലയ്ക്ക് അബ്ബാസ് നൽകിയ മികച്ച സംഭാവനകളാണ്. കൊള്ളക്കാരെ അടിച്ചമർത്തിക്കൊണ്ട് ഇദ്ദേഹം സഞ്ചാരസൗകര്യങ്ങളും വാർത്താവിതരണ സൌകര്യങ്ങളും സുരക്ഷിതമാക്കി.\nഇന്ത്യയുമായും യൂറോപ്യൻ രാജ്യങ്ങളുമായും സൌഹാർദപരമായ നയതന്ത്രബന്ധങ്ങൾ സ്ഥാപിക്കാൻ കഴിഞ്ഞ അബ്ബാസ്, അക്ബറുമായും ജഹാംഗീറുമായും മമതയിൽ ആയിരുന്നു. തുർക്കിക്കെതിരായി ഒരു യൂറോപ്യൻസഖ്യം ഉണ്ടാക്കുന്നതിൽ അബ്ബാസ് പൂർണമായും വിജയിച്ചില്ല. പുതിയ തലസ്ഥാനമായ ഇസ്ഫഹാനെ മനോഹരമായ കൊട്ടാരങ്ങളും, മന്ദിരങ്ങളും, പള്ളികളും, ഉദ്യാനങ്ങളുംകൊണ്ട് അലംകൃതമാക്കി.\nകഴിവുറ്റ ഒരു ഭരണാധിപനായിരുന്നു എങ്കിലും ഇദ്ദേഹം പലപ്പോഴും സ്വന്തം കുടുംബാംഗങ്ങളോടുപോലും ക്രൂരമായിട്ടാണ് പെരുമാറിയിരുന്നത്. 42 വർഷക്കാലത്തെ ഭരണത്തിനുശേഷം ഫറാഹബാദിൽവച്ച് 1629 ജനുവരി 19-ന് അന്തരിക്കുമ്പോൾ അബ്ബാസിന്റെ സാമ്രാജ്യം ടൈഗ്രീസ് മുതൽ സിന്ധു നദിവരെ വ്യാപിച്ചുകഴിഞ്ഞിരുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബ്ബാസ് ക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അബ്ബാസ്_I&oldid=1711961" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7ഏപ്രിൽ 2013, സമയം: 02:31\nഈ താൾ അവസാനം തിരുത്തപ്പെട്ടത്: 02:31,7ഏപ്രിൽ 2013.


Best SBI Mutual Fund Schemes To Invest Through SIP - Malayalam Goodreturns\n» മാസം 500 രൂപ നിക്ഷേപിച്ച് കാശുണ്ടാക്കാം; മികച്ച എസ്ബിഐ മ്യൂചൽ ഫണ്ട് സ്കീമുകൾ ഇതാ..\nUpdated: Friday, May 4, 2018, 13:01 [IST]\n31 min ago എസ്ബിഐ എടിഎം ഇടപാടുകളുടെ ചാര്‍ജ് പുതുക്കി, ചെക്കുബുക്കുകള്‍ക്കും പുതിയ നിരക്ക്; മാറ്റങ്ങള് അടുത്ത മാസം മുതല്\nമാസം 500 മുതൽ 1000 രൂപ വരെ നിക്ഷേപം നടത്താൻ നിങ്ങൾ ആഗ്രഹിക്കുന്നുണ്ടെങ്കിൽ മികച്ച ലാഭം ലഭിക്കുന്ന ചില നിക്ഷേപ പദ്ധതികൾ ഏതൊക്കെയാണെന്ന് നോക്കാം. എസ്ബിഐയുടെ മികച്ച മ്യൂചൽ ഫണ്ട് സ്കീമുകളിൽ ചിലതാണ് താഴെ പറയുന്നവ. കുറഞ്ഞ നിക്ഷേപത്തിലൂടെ കൂടുതൽ ലാഭം നേടാൻ പറ്റുന്ന പദ്ധതികളാണിവ.\n18,151 കോടി രൂപയുടെ ആസ്തിയുള്ള എസ്ബിഐയുടെ ഏറ്റവും വലിയ മ്യൂച്വൽ ഫണ്ടാണ് എസ്ബിഐ ബ്ലൂ ചിപ് ഫണ്ട്. മികച്ച ട്രാക്ക് റെക്കോർഡാണ് ഈ മ്യൂച്വൽ ഫണ്ടിനുള്ളത്. കഴിഞ്ഞ ഒരു വർഷത്തിനിടയിൽ 16.11 ശതമാനം വരുമാനമാണ് ഈ ഫണ്ട് വഴി നേടിയിട്ടുള്ളത്. മൂന്നു വർഷത്തെ റിട്ടേൺ 9.96 ശതമാനമാണ്. 500 രൂപയുടെ തവണകളായി വ്യക്തികൾക്ക് നിക്ഷേപം ആരംഭിക്കാവുന്നതാണ്. എന്നാൽ പ്രാരംഭ നിക്ഷേപം 5000 രൂപയാണ്.\nഎസ്ബിഐ മാഗ്നം ഇക്വിറ്റി\nഎസ്ബിഐ ഇക്വിറ്റി പോലുള്ള ഈ ഫണ്ടിന് 2,200 കോടിയുടെ ആസ്തിയാണുള്ളത്. ഫണ്ടിന്റെ മൂന്ന് വർഷത്തെ റിട്ടേൺ 7.24 ശതമാനവും അഞ്ചു വർഷത്തെ റിട്ടേൺ 15.19 ശതമാനവുമാണ്. 1,000 രൂപയുടെ പ്രാരംഭ എസ്ഐപിയും പിന്നീട് 500 രൂപയുടെ ഒരു ചെറിയ എസ്ഐപി ഉപയോഗിച്ചും നിങ്ങൾക്ക് ഈ പദ്ധതിയിൽ നിക്ഷേപിക്കാവുന്നതാണ്.\nഎസ്ബിഐ കോണ്ട്ര ഫണ്ട്\nഎസ്ബിഐ കോണ്ട്ര ഫണ്ട് വ്യത്യസ്തമായ നിക്ഷേപ രീതിയാണ് പിന്തുടരുന്നത്. ഈ ഫണ്ടും കഴിഞ്ഞ ഒരു വർഷത്തിനിടയിലെ മറ്റൊരു സൂപ്പർ സ്റ്റാറാണ്. കഴിഞ്ഞ ഒരു വർഷത്തിനിടയ്ക്ക് 22 ശതമാനം വരുമാനമാണ് ഉണ്ടാക്കിയിരിക്കുന്നത്.\nഎസ്ബിഐ മാഗ്നം മിഡ്ക്യാപ്പ് ഫണ്ട്\nദീർഘകാലാടിസ്ഥാനത്തിലുള്ള എസ്ബിഐയുടെ മികച്ച ഫണ്ടുകളിലൊന്നാണിത്. ഈ ഫണ്ടിന്റെ5വർഷത്തെ റിട്ടേൺ തുക 26.29 ശതമാനമാണ്. റിസ്ക് എടുക്കാൻ താൽപര്യമുള്ള നിക്ഷേപകർക്ക് മികച്ച നിക്ഷേപ മാർഗമാണിത്.\nഎസ്ബിഐ ഷോർട്ട് ടേം ഡെറ്റ് ഫണ്ട് ഡെറ്റ് സ്കീമുകൾ ഇഷ്ടപ്പെടുന്നവർക്ക് പറ്റിയ നിക്ഷേപ മാർഗമാണ്. ഇത്തരം ഫണ്ടുകളുടെ പങ്കാളിത്തം അധിവും ഗവണ്മെന്റ് സെക്യൂരിറ്റികളിലായിരിക്കും. കഴിഞ്ഞ ഒരു വർഷത്തിനിടയിലെ ഫണ്ടിന്റെ റിട്ടേൺ 8.65 ശതമാനമാണ്. 5,000 രൂപ പ്രാരംഭ നിക്ഷേപം നടത്തിയായിരിക്കണം ഈ ഫണ്ടിൽ നിക്ഷേപം നടത്തേണ്ടത്.\nഡെബ്റ്റ് മ്യൂച്വല് ഫണ്ടുകളില് നിക്ഷേപിക്കുകയാണോ? ഈ മൂന്ന് കാര്യങ്ങള് പരിശോധിക്കൂ\nഫണ്ട് മാനേജര്‍മാര്‍ക്ക് ഇനി ശമ്പളം മ്യൂച്വല് ഫണ്ടുകളുടെ പ്രകടനം അനുസരിച്ച്\nRead more about: mutual fund sip sbi മ്യൂച്വൽ ഫണ്ട് എസ്ഐപി എസ്ബിഐ\nSBI Mutual Fund provides good options for investors, who are looking to invest small sums of Rs 500 to Rs 1,000 through Systematic Investment Plans or SIPs. Here areafew SIPs that could be good bets for the long to medium terms as investors continue to bet on mutual fund schemes.


എബ്രഹാം ലിങ്കണ് - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » വ്യക്തികള് » എബ്രഹാം ലിങ്കണ്\nഅടിമകള്‍ക്ക് സ്വാതന്ത്ര്യം നല്‍കിയ വിമോചന നായകന്, അമേരിക്കന് ആഭ്യന്തരയുദ്ധകാലത്ത് രാജ്യം ചിഹ്നഭിന്നമാക്കാതെ സംരക്ഷിച്ച രാഷ്‌ട്രസാരഥി, ജനാധിപത്യത്തിന്റെ ഉജ്‌ജ്വല വക്‌താവ്. എബ്രഹാം ലിങ്കണ് വിശേഷണങ്ങള് ഏറെയുണ്ട്. എളിയ ജീവിതസാഹചര്യങ്ങളില്‍നിന്ന് സ്‌ഥിരോത്സാഹത്തിലൂടെ അമേരിക്കന് പ്രസിഡന്റ് പദം വരെ എത്തിയ ലിങ്കണ്, ജനഹൃദയങ്ങളില് ചിരപ്രതിഷ്‌ഠ നേടിയ മഹാനാണ്. ജനാധിപത്യത്തെയും പൗരാവകാശങ്ങളെയും ഉയര്‍ത്തിപ്പിടിച്ച ലിങ്കന്റെ പ്രസംഗങ്ങള് ലോകജനതയെ ഒന്നടങ്കം ഉണര്‍ത്തുകയും ആവേശം കൊള്ളിക്കുകയും ചെയ്‌തു. ജനാധിപത്യത്തിന്റെ പുതുയുഗപ്പിറവിക്ക് അവ പ്രചോദനമായി. 2009 ഈ വിശ്വപൗരന്റെ 200-ാം ജന്മവാര്‍ഷികമായി ലോകമെങ്ങും ആചരിക്കുകയാണ്.\n1809 ഫെബ്രുവരി 12ന് അമേരിക്കയിലെ കെന്റക്കിയില് ഹോഡ്‌ജന് വില്ല എന്ന സ്‌ഥലത്താണ് എബ്രഹാം ലിങ്കണ് ജനിച്ചത്. ദരിദ്രരും വിദ്യാഹീനരുമായ തോമസ് ലിങ്കണ്, നാന്‍സി ഹാങ്ക്‌സ് ദമ്പതികളുടെ മകനായി. കുടിലില് നിന്ന് കൊട്ടാരത്തിലേക്ക് എന്ന പ്രയോഗം അന്വര്‍ത്ഥമാക്കിക്കൊണ്ട് ഒരു ഒറ്റമുറിയുള്ള മരക്കുടിലിലായിരുന്നു അമേരിക്കയുടെ ചരിത്രത്തിലെ ഏറ്റവും മഹാനായ പ്രസിഡന്റായിത്തീര്‍ന്ന എബ്രഹാം ലിങ്കണ് പിറന്നുവീണത്. സാമ്പത്തിക പരാധീനതകള് കാരണം അവര് നൂറുകിലോമീറ്റര് അകലെയുള്ള ഇന്ത്യാനയിലേക്കു താമസം മാറ്റി. ചെറുപ്പത്തിലെ ആഹാരത്തിനുള്ള വകയുണ്ടാക്കാനായി അച്‌ഛനോടൊപ്പം കൃഷിപ്പണിയില് സഹായിയായി ചേര്‍ന്ന എബ്രഹാമിന് സ്‌കൂളില് പോകാന് കഴിഞ്ഞില്ല. അമ്മ നാന്‍സിയാണ് എബ്രഹാമിനെ എഴുത്തും വായനയും പഠിപ്പിച്ചത്. ഈസോപ്പുകഥകള് പോലുള്ള സന്മാര്‍ഗ കഥകള് അവര് എബ്രഹാമിനു പറഞ്ഞുകൊടുക്കുമായിരുന്നു. ചെറുപ്പത്തിലേ ശീലമാക്കിയ പരന്ന വായന അദ്ദേഹത്തിന്റെ വളര്‍ച്ചയില് പ്രധാന പങ്കുവഹിച്ചു. അമ്മയുടെ മരണശേഷം മറ്റൊരു വിവാഹം കഴിച്ച പിതാവ് ഇല്ലിനോയിയിലേക്കു താമസം മാറ്റി. വഞ്ചിയില് ചരക്കുകള് കയറ്റി ആയിരത്തി നാനൂറോളം മൈല് തുഴഞ്ഞ് ന്യൂ ഓര്‍ലിയന്‍സില് എത്തിക്കുന്ന ഒരു ജോലി സ്വീകരിച്ച ലിങ്കണ് കെന്റക്കിയില് തന്നെ തുടര്‍ന്നു. ഇക്കാലത്ത് ന്യൂ ഓര്‍ലിയന്‍സില്‍വെച്ച് കാണാനിടയായ അടിമച്ചന്ത അദ്ദേഹത്തിന്റെ മനസ്സിനെ അഗാധമായി സ്വാധീനിച്ചു. അടിമത്തത്തി\nനെതിരേ പൊരുതാനുള്ള ഉറച്ച തീരുമാനവുമായാണ് അദ്ദേഹം അവിടുന്ന് മടങ്ങിയത്. ഗുസ്‌തിക്കാരനായും കച്ചവടക്കാരനായും പോസ്‌റ്റുമാനായുമൊക്കെ ജോലിചെയ്‌ത എബ്രഹാം തന്റെ പ്രവര്‍ത്തനമേഖലകളിലെല്ലാം കാണിച്ച ആത്മാര്‍ത്ഥതമൂലം പതുക്കെ ജനശ്രദ്ധ നേടാന് തുടങ്ങി.1832-ല് രാഷ്‌ട്രീയത്തിലിറങ്ങിയ എബ്രഹാം ലിങ്കണ് ഇലിനോയ് സംസ്‌ഥാനത്തെ ജനപ്രതിനിധിസഭയിലേക്ക് തിരഞ്ഞെടുക്കപ്പെട്ടു. ഇക്കാലത്ത് സ്വയം നിയമപഠനം തുടര്‍ന്ന് 1837-ല് അഭിഭാഷകനായി. പുതുതായി രൂപവത്‌ക്കരിക്കപ്പെട്ട റിപ്പബ്ലിക്കന് പാര്‍ട്ടിയില് അംഗത്വമെടുത്ത എബ്രഹാം ലിങ്കണ് 1860-ലെ പ്രസിഡന്റ് തെരഞ്ഞെടുപ്പില് മത്സരിച്ചു ജയിച്ചു. ലിങ്കണ് പ്രസിഡന്റായി തെരഞ്ഞെടുക്കപ്പെട്ടു. 1861 മാര്‍ച്ച് 4ന് എബ്രഹാം ലിങ്കണ് ഐക്യനാടുകളുടെ പ്രസിഡന്റായി സ്‌ഥാനമേറ്റു. ഏറെ താമസിയാതെ 1861 ഫെബ്രുവരി യില് ഏഴു തെക്കന് സംസ്‌ഥാനങ്ങള് സ്വയം വിഘടിച്ചുപോയി കോണ്‍ഫെഡറേറ്റ് സ്‌റ്റേറ്റ്‌സ് ഓഫ് അമേരിക്ക എന്ന പേരില് രാജ്യം പ്രഖ്യാപിച്ചു. അവിടെ അടിമസമ്പ്രദായത്തിന് നിയമ സാധുത നല്‍കി.ഈ നടപടി അമേരിക്കന് ആഭ്യന്തര യുദ്ധത്തിനു കാരണമായി. വിഘടിത സംസ്‌ഥാനങ്ങളെ വീണ്ടും യൂണിയനില് ചേര്‍ക്കുന്നതിനുള്ള യുദ്ധത്തിന് ലിങ്കണ് സമര്‍ത്ഥമായ നേതൃത്വം നല്‍കി. 1865 ഏപ്രില് 9ന് കോണ്‍ഫെഡറേഷന് സൈന്യം കീഴടങ്ങി. വിഘടിത സംസ്‌ഥാനങ്ങളെ യൂണിയനില് ലയിപ്പിച്ചു.യുദ്ധാനന്തരം അമേരിക്കയില് അടിമത്തം അവസാനിച്ചു. 1865-ല് അടിമത്തം അവസാനിപ്പിക്കുന്ന ഭരണഘടനാ ഭേദഗതി നിലവില് വന്നു. അതേ വര്‍ഷം തന്നെ ലിങ്കണ് വീണ്ടും യു.എസ്. പ്രസിഡന്റായി തെരഞ്ഞെടുക്കപ്പെട്ടു. 1865 ഏപ്രില് 14-ന് വാഷിംഗ്‌ടണിലെ ഒരു തിയേറ്ററില് ഔവര് അമേരിക്കന് കസിന് എന്ന നാടകം കണ്ടുകൊണ്ടിരിക്കെ തെക്കന്‍പക്ഷപാതിയായ ജോണ് വില്‍ക്കിസ് ബൂത്ത് എന്ന നടന് ലിങ്കനുനേരെ വെടിയുതിര്‍ത്തു. ലോകത്തെ ഞെട്ടിച്ചുകൊണ്ട്! അമേരിക്കക്കാരെ മുഴുവന് ദുഃഖത്തിലാഴ്‌ത്തിക്കൊണ്ട് പിറ്റേന്ന് രാവിലെ 7.22ന് എബ്രഹാം ലിങ്കണ്\n0 Comments for "എബ്രഹാം ലിങ്കണ്"


പ്രയാണം: ഈ യാത്ര തുടരുന്നു ..........\nPosted by Ktnajeeb Cmr at 9:43 AM\nനല്ല കുറിപ്പ്. ടൈപ്പിംഗ് പ്രശ്നം പരിഹരിക്കാനുള്ള ശ്രമം വിജയിക്കുന്നില്ലേ\nവലിയ പ്രശ്നം ടൈപിങ് തന്നെ.\nപലപ്പൊഴും ശൈലി തന്നെ മാറ്റാൻ നിരബന്ധമവുന്നു.\nപലരും ഇതു പരയുന്നു.\nഎന്നെ കൂടി പഠിപ്പിക്കുമോ ? ടൈപ്പ് ചെയ്യാനുള്ള പ്രയാസം കാരണം എല്ലാം പേപ്പറില് ഉം മനസ്സിലും ആയി കിടക്കുകയാണ്‍്


കാമുകന്മാരുടെ കൂടെ ഞാന് നഗ്നയായി കിടക്കുന്നത് അവള് കണ്ടിരുന്നു, അന്ന് തന്നെ അവളെ കൊന്നു കളയാന് തീരുമാനിച്ചു: മകളെ കൊലപ്പെടുത്തിയതിനെപ്പറ്റി സൗമ്യ – മലയാളം ന്യൂസ് പോർട്ടൽ\nകാമുകന്മാരുടെ കൂടെ ഞാന് നഗ്നയായി കിടക്കുന്നത് അവള് കണ്ടിരുന്നു, അന്ന് തന്നെ അവളെ കൊന്നു കളയാന് തീരുമാനിച്ചു: മകളെ കൊലപ്പെടുത്തിയതിനെപ്പറ്റി സൗമ്യ\nPosted on April 26, 2018, 12:16 PM\nഒന്നൊന്നായി സൗമ്യ ഇല്ലാതാക്കിയത് സ്വന്തം കുടുംബത്തെ .രണ്ട് യുവാക്കളോടൊപ്പം താന് നഗ്നയായി കിടക്കുന്നത് മകള് നേരില് കണ്ടതിനെ തുടര്‍ന്നാണ് അവളെ കൊല്ലാന് ആദ്യം തീരുമാനിച്ചതെന്ന് ഇന്നലെ അറസ്റ്റിലായ സൗമ്യയുടെ മൊഴി. മാതാപിതാക്കള് തടസമായപ്പോള് അവരേയും ഇല്ലാതാക്കി.കൊലപാതകത്തിനുള്ള എലി വിഷം വാങ്ങി നല്‍കിയ അറുപതുകാരനെ പോലീസ് തിരിച്ചറിഞ്ഞു. സൗമ്യയുമായി ബന്ധമുള്ള ഇരിട്ടി, തലശേരി സ്വദേശികള് നിരീക്ഷണത്തില്. ഇരിട്ടി സ്വദേശിനിയാണ് തന്നെ ആദ്യമായി അനാശാസ്യത്തിലേക്ക് നയിച്ചതെന്നും യുവതി അന്വേഷണ സംഘത്തിന് മൊഴി നല്‍കി.\nകഴിഞ്ഞ ജനുവരിയിലെ ഒരു അര്‍ദ്ധ രാത്രിയില് ഉറക്കം ഞെട്ടിയ മകള് ഐശ്വര്യ മാതാവിനെ അടുത്ത് തെരഞ്ഞപ്പോള് കണ്ടില്ല. അമ്മയെ തെരഞ്ഞ് കുട്ടി മുറിയിലെ ലൈറ്റിട്ടു. ഈ സമയം അമ്മ രണ്ട് യുവാക്കളുടെ നടുവില് നഗ്‌നയായി കിടക്കുന്നതാണ് മകള് കണ്ടത്.തന്റെ അനാശാസ്യപ്രവര്‍ത്തനം മകള് നേരില് കണ്ടതിന്റെ അരിശം തീര്‍ക്കാന് ഐശ്വര്യയെ സൗമ്യ മുഖത്തടിച്ചു. അന്ന് തന്നെ ഐശ്വര്യയെ ഇല്ലാതാക്കാന് മനസില് തീരുമാനിച്ചിരുന്നതായി സൗമ്യ പോലീസിനോട് പറഞ്ഞു.\nതന്റെ അവിഹിത ബന്ധങ്ങള്‍ക്ക് സൗകര്യമൊരുക്കുന്നതിനായി മാതാപിതാക്കളേയും മകളേയും ആസൂത്രിതമായി കൊലപ്പെടുത്തിയ സൗമ്യ പോലീസിന്റെ പത്ത് മണിക്കൂര് നീണ്ടു നിന്ന ചോദ്യം ചെയ്യലിലൊടുവിലാണ് മനസ് തുറന്നത്.ഭര്‍ത്താവില് നിന്നുള്ള ക്രൂര മര്‍ദ്ദനങ്ങളും തന്നെ ഈ നിലയിലേക്ക് എത്തിച്ചതിന് കാരണമായിട്ടുണ്ടെന്നും യുവതി പോലീസിനോട് പറഞ്ഞു. 16 കാരന് മുതല് അറുപതുകാരന് വരെയായിട്ട് ബന്ധമുള്ള സൗമ്യക്ക് കൊലപാതകത്തിന് ഇവരില് നിന്ന് ആങ്കെിലും സഹായം ചെയ്തിട്ടുണ്ടോയെന്നും പോലീസ് പരിശോധിച്ചു വരികയാണ്.\n11 മണിക്കൂര് നീണ്ട ചോദ്യം ചെയ്യലിനൊടുവില് ഇന്നലെ രാത്രി സൗമ്യ ക്രൈം ബ്രാഞ്ചിനോടു കുറ്റം സമ്മതിച്ചു. വിഷം ഉള്ളില്‍ചെന്നാണു മരണങ്ങള്. പിടിവീഴുമെന്നറിഞ്ഞ സൗമ്യ ഇതേവിഷം കഴിച്ച് ആശുപത്രിയിലായതിനു പിന്നാലെയാണ് അറസ്‌റ്റ്. സൗമ്യയുമായി ബന്ധമുള്ള മൂന്നു യുവാക്കാള് കസ്‌റ്റഡിയിലാണ്. ഇവരുടെ അറസ്‌റ്റ് ഇന്ന് രേഖപ്പെടുത്തിയേക്കും. യുവാക്കള്‍ക്ക് കൊലപാതകത്തില് പങ്കുള്ളതായി കണ്ടെത്തിയിട്ടുണ്ട്. അവിഹിതബന്ധത്തിനും സുഖജീവിതത്തിനും തടസം നിന്നതിനാല് കുടുംബാംഗങ്ങളെ വകവരുത്തിയെത്താണു പോലീസിനോടു സൗമ്യയുടെ വെളിപ്പെടുത്തല്. വര്‍ഷങ്ങളായി വിവാഹബന്ധം വേര്‍പ്പെടുത്തി കഴിയുന്ന സൗമ്യയുടെ ഫോണ് രേഖകളും പോലീസ് പരിശോധിച്ചു വരികയാണ്.\nപടന്നക്കരയിലെ വണ്ണത്താന് വീട്ടില് സൗമ്യയുടെ പിതാവ് കുഞ്ഞിക്കണ്ണന് (78), മാതാവ് കമല (68) പെണ്‍മക്കളായ ഐശ്വര്യ (ഒന്‍പത്), കീര്‍ത്തന (ഒന്ന്) എന്നിവരാണ് ദുരൂഹസാഹചര്യത്തില് മരിച്ചത്. കീര്‍ത്തന 2012 സെപ്‌റ്റംബറിലും മറ്റുമൂന്നുപേര് കഴിഞ്ഞ നാലുമാസത്തിനിടെയുമാണ് കൊല്ലപ്പെട്ടത്. നാലുപേരുടേയും മരണം വയറുവേദനയും ഛര്‍ദിയും അനുഭവപ്പെട്ടതിനു പിന്നാലെയായിരുന്നു.\nഎലിവിഷത്തില് ഉപയോഗിക്കുന്ന അലുമിനിയം ഫോസ്‌ഫേറ്റാണ് കീര്‍ത്തന ഒഴികെയുള്ള മൂന്നുപേരുടേയും ആന്തരികാവയവ പരിശോധനയില് കണ്ടെത്തിയ രാസപദാര്‍ഥം. മകള്‍ക്കു ചോറിലും മാതാപിതാക്കള്‍ക്കു കറിയിലും വിഷം കലര്‍ത്തി നല്‍കിയെന്നാണു സൗമ്യയുടെ വെളിപ്പെടുത്തല്. ഭര്‍ത്താവ് തന്നെ മുമ്പൊരിക്കല് കൊല്ലാന് ശ്രമിച്ചിരുന്നു. അതില്‍നിന്നാണ് എലിവിഷം നല്‍കാന് പ്രചോദനമുണ്ടായതെന്നും സൗമ്യ പറയുന്നു. അതേസമയം ആറുവര്‍ഷംമുമ്പു മരിച്ച കീര്‍ത്തനയുടെ മരണത്തില് പങ്കില്ലെന്നാണു സൗമ്യയുടെ അവകാശവാദം.\nകേരളത്തിലെ ആരാധകര്‍ക്കിതാ വീണ്ടുമൊരു സന്തോഷ വാര്‍ത്ത; സണ്ണി ലിയോണ് വീണ്ടും കേരളത്തില്\nആ കൈയ്യബദ്ധം അജിതിനെ വല്ലാതെ അലട്ടി ,വളരെ നാടകീയമായിരുന്നു ആ പ്രണയകഥയുടെ തുടക്കം.


‘മരണം തടുക്കാന് മഴക്കായി പ്രാര്‍ഥിക്കുന്നു’ | aleppo battle | Madhyamam\ndate_range 14 Dec 2016 11:32 PM GMT\n‘മരണം തടുക്കാന് മഴക്കായി പ്രാര്‍ഥിക്കുന്നു’\nസിറിയന് സൈന്യം പിടിച്ചടക്കിയ അലപ്പോ നഗരത്തിലെ ദുരിതാനുഭവങ്ങള് പത്രപ്രവര്‍ത്തകന് ബിലാല് അഹ്മദ് വിവരിക്കുന്നു\nഞങ്ങളെല്ലാവരും മഴക്കുവേണ്ടി പ്രാര്‍ഥിക്കുകയാണ്. മഴ പെയ്താല്, വിമാനങ്ങള്‍ക്ക് പറക്കാന് കഴിയില്ല. ബോംബ് വര്‍ഷം അല്‍പനേരത്തേക്ക് ശമിക്കും. ഈ നഗരത്തില് മരണത്തെ മുഖാമുഖം കാണുന്ന 150000 സിവിലിയന്മാരെ രക്ഷിക്കാന് ലോകത്തിന് ഏതെങ്കിലും അളവിലുള്ള ഇടപെടലിന് സമയം കിട്ടാവുന്നവിധം, മഴ വളരെയധികം നേരത്തേക്ക് പെയ്യട്ടേ എന്നാണ് ഞങ്ങളുടെ പ്രാര്‍ഥന.\nവിവരണാതീതമാണ് ഈ നഗരത്തിലെ സാഹചര്യം.വിമതരുടെ സ്വാധീനം ശേഷിക്കുന്ന കേവലം 10 ചതുരശ്ര കിലോമീറ്റര് പ്രദേശത്തേക്ക് ജനങ്ങള് അഭയാര്‍ഥികളായി പ്രവഹിക്കുകയാണ്. പിഞ്ചുപൈതങ്ങളും അക്കൂട്ടത്തിലുണ്ട്.കുട്ടികളെയും കൈയിലെടുക്കാവുന്ന കുറച്ചു സാധനങ്ങളും മാത്രമെടുത്താണ് ജനങ്ങള് സൈന്യത്തില്‍നിന്ന് ജീവനും കൊണ്ടോടുന്നത്. ഏതാനും ആഴ്ച മുമ്പാണ് അലപ്പോയില് വരാന് ഞാന് തീരുമാനിച്ചത്. കുറച്ചുദിവസം മാത്രം ഇവിടെ നില്‍ക്കാമെന്നാണ് ഞാന് കരുതിയത്. ആ താമസം ഇത്രയും നീളുമെന്ന് ഞാന് കരുതിയില്ല. എന്നാല്, വന്നാല് രക്ഷപ്പെടല് സാഹസികമായിരിക്കുമെന്ന കാര്യത്തില് എനിക്ക് സംശയമുണ്ടായിരുന്നില്ല.\nസംഘര്‍ഷ ഭൂമികളില്‍നിന്ന് റിപ്പോര്‍ട്ട് ചെയ്യുന്നത് സാഹസികമാണ്. എന്നാല്, ലോകത്തെ സംഭവവികാസങ്ങളുടെ സത്യാവസ്ഥ അന്വേഷിക്കുക എന്നത് പരമപ്രധാനമാണ്. എന്നാല്, ഇവിടെയുള്ള ജനങ്ങള് എന്നെപ്പോലെ സാഹസികത തെരഞ്ഞെടുത്തവരല്ല. ആഗ്രഹങ്ങള്‍ക്ക് വിപരീതമായി ഒരു ഭീകരയാഥാര്‍ഥ്യത്തിലേക്ക് എറിയപ്പെട്ട നിസ്സഹായരാണ് അവര്.\nകൊടും തണുപ്പാണിവിടെ. ഞാന് കഴിയുന്ന സ്ഥലത്ത് ശരിയായ മതില്‍ക്കെട്ടുകളൊന്നുമില്ല. അടുത്തിടെയുണ്ടായ വ്യോമാക്രമണത്തില് ഭിത്തിയിലുണ്ടായ വലിയ തുള പ്ളാസ്റ്റിക് ഷീറ്റുകളും പുതപ്പും കൊണ്ട് മറച്ചിരിക്കുകയാണ്.ഊഷ്മളമായ സല്‍ക്കാരമാണ് ഇവിടത്തെ ജനം എനിക്ക് നല്‍കുന്നത്. എന്‍െറ ഫോണും ലാപ്ടോപ്പും ചാര്‍ജ് ചെയ്യാന് അവസരം ലഭിച്ചാല് മാത്രമേ അവരുടെ അവസ്ഥ ലോകത്തെ അറിയിക്കാനാവൂ എന്ന് അവര്‍ക്ക് ബോധ്യമുണ്ട്.\nഅതുകൊണ്ട് ജനറേറ്റര് ഉപയോഗിച്ച് വൈദ്യുതി ഉല്‍പാദിപ്പിക്കുന്ന അപൂര്‍വം ഇടങ്ങളില് പോലും അവര് എന്നെ അതിന് അനുവദിക്കുന്നു. ഭക്ഷണത്തിന് ക്ഷാമമുണ്ടെങ്കിലും വലിയ വില ചുമത്തി ചൂഷണത്തിന് കച്ചവടക്കാര് തയാറല്ല.ഭക്ഷണം പാകം ചെയ്യാന് ഫര്‍ണിച്ചര് തകര്‍ത്ത് ഇന്ധനമാക്കുന്നു. ബ്രെഡ്, ഈത്തപ്പഴം, ഗോതമ്പ് എന്നിവ മാത്രമാണ് ഭക്ഷണ വിഭവങ്ങള്. ഒളിച്ചിരുന്നുവേണം ഭക്ഷണം പാകം ചെയ്യാന്. സൈന്യം അന്ത്യശാസനം നല്‍കിയതിന് പിന്നാലെ, 60000ഓളം ആളുകള് കീഴടങ്ങി.\nഎന്നാല്, എല്ലാവരും അതിന് തയാറല്ല. സൈന്യത്തിന്‍െറ കൈയില് അകപ്പെട്ടശേഷം, അപ്രത്യക്ഷരാവുന്നതിനെക്കാള് നല്ലത് ബോംബ് വര്‍ഷത്തില് കൊല്ലപ്പെടുന്നതാണെന്ന് അവര് കരുതുന്നു. 500000ലേറെ വരുന്ന സ്വന്തം പൗരന്മാരെ കൊന്നൊടുക്കിയവരാണ് സൈന്യം എന്ന ബോധ്യം കീഴടങ്ങുന്നതില്‍നിന്ന് അവരെ വിലക്കുന്നു.\nഭീകരമാണ് കാര്യങ്ങള്. മഴ ഇപ്പോള് നിലക്കും. കുരുതി വീണ്ടും തുടങ്ങും. ഈ ജനങ്ങള്‍ക്ക് രക്ഷപ്പെടാന് ഒരവസരം നല്‍കണം. ഈ നിമിഷം തന്നെ. അത് അടുത്ത മണിക്കൂറിലേക്ക് നീട്ടിവെക്കുന്നതോടെ ഞങ്ങളില് പലരും കഥാവശേഷരായിട്ടുണ്ടാകും.


വോട്ടെടുപ്പ് ദിവസമായ മെയ് 16ന് സംസ്ഥാനത്ത് എല്ലാവര്‍ക്കും ശമ്പളത്തോടെ അവധി! | Provide paid holiday to workers on May 16: TN Govt - Malayalam Oneindia\nPublished: April 8 2016, 8:54 [IST]\nചെന്നൈ: വോട്ടെടുപ്പ് ദിവസമായ മെയ് 16ന് സംസ്ഥാനത്തെ എല്ലാ തൊഴിലാളികള്‍ക്കും ശമ്പളത്തോടെ അവധി നല്‍കണമെന്ന് തമിഴ്‌നാട് സര്‍ക്കാരിന്റെ നിര്‍ദേശം. കെട്ടിട നിര്‍മാണ തൊഴിലാളികള് ഉള്‍പ്പെടെയുള്ള അസംഘടിത തൊഴിലാളികള്‍ക്കും വോട്ടെടുപ്പ് ദിവസം ശമ്പളത്തോടെ അവധി കിട്ടും. തൊഴിലാളികള്‍ക്ക് ദിവസക്കൂലിയോടെ അവധി നല്‍കണമെന്ന് ലേബര് കമ്മീഷണര് പി അമുദയാണ് നിര്‍ദേശം നല്‍കിയത്.\nRead Also: പാര്‍ട്ടി വിടുന്നവര്‍ക്കെല്ലാം 'മറ്റേ ബിസിനസ്' ആണോ... വൈക്കോ പറയുന്നത് എന്ത്?\nസര്‍ക്കാര് നിശ്ചയിച്ച മിനിമം ശമ്പളത്തില് കുറയാത്ത തുകയായിരിക്കണം ദിവസക്കൂലിയായി നല്‍കേണ്ടത്. തിരഞ്ഞെടുപ്പ് കമ്മീഷന്റെ നിര്‍ദേശങ്ങളും ജനപ്രാതിനിധ്യ നിയമത്തിലെ വകുപ്പുകളും പരാമര്‍ശിച്ചാണ് ലേബര് കമ്മീഷന്റെ ഈ നിര്‍ദേശം. പോളിങ് ശതമാനം ഉയര്‍ത്തുന്നതിന് വേണ്ടിയാണ് ദിവസക്കൂലി തൊഴിലാളികള് ഉള്‍പ്പെടെ എല്ലാവര്‍ക്കും ശമ്പളത്തോടെ അവധി നല്‍കുന്നത്.\nപ്രധാനപ്പെട്ട തിരഞ്ഞെടുപ്പുകള് നടക്കുമ്പോള് സര്‍ക്കാര് പൊതു അവധി പ്രഖ്യാപിക്കുന്ന കീഴ്‌വഴക്കമുണ്ട്. പൊതുമേഖലാ സ്ഥാപനങ്ങള് ഉള്‍പ്പെടെ സംസ്ഥാത്തെ എല്ലാ സ്ഥാപനങ്ങള്‍ക്കും തിരഞ്ഞെടുപ്പ് ദിവസം അവധി നല്‍കാറുണ്ട്. വാണിജ്യസ്ഥാപനങ്ങള്, വ്യവസായ സ്ഥാപനങ്ങള് എന്നിവിടങ്ങളില് ജോലി ചെയ്യുന്നവര്‍ക്ക് 1951-ലെ ജനപ്രാതിനിധ്യനിയമ പ്രകാരം ശമ്പളത്തോടെയുള്ള അവധിയാണ് ലഭിക്കുക.\nRead Also: ആര്‍കെ നഗറില് ജയലളിതയെ വെല്ലുവിളിച്ച് മൂന്നാംലിഗക്കാരി ദേവി!\nമെയ് 16 നാണ് തമിഴ്‌നാട്ടില് നിയമസഭ തിരഞ്ഞെടുപ്പ് നടക്കുക. മുഖ്യമന്ത്രി ജയലളിതയുടെ അണ്ണാ ഡി എം കെ, എം കരുണാനിധിയുടെ ഡി എം കെ - കോണ്‍ഗ്രസ് സഖ്യം, വിജയകാന്തും വൈക്കോയും നയിക്കുന്ന പി ഡബ്ല്യു എഫ്, ബി ജെ പി എന്നിങ്ങനെ ചതുഷ്‌കോണ മത്സരമാണ് തമിഴ്‌നാട്ടില് നടക്കുക. ജയലളിത വന് ഭൂരിപക്ഷത്തോടെ ഭരണം തുടരുമെന്നാണ് അഭിപ്രായ വോട്ടെടുപ്പുകള് പ്രവചിക്കുന്നത്.\nയുവരാജിനെ തട്ടിയെടുത്തോ?; തറവേല കാണിക്കരുതെന്ന് സ്റ്റാലിനോട് പ്രേമലത!\nജയലളിത നോട്ട് റീച്ചബ്ള്... കേന്ദ്രമന്ത്രിക്കെതിരെ തമിഴ്‌നാട്ടില് പ്രതിഷേധം!\nതമിഴ്‌നാട്ടില് ബിജെപിക്ക് പ്രചോദനം മമതാ ബാനര്‍ജി, അതെന്ത് കഥ?\nഅസംബ്ലി തിരഞ്ഞെടുപ്പ്: നടന് വിജയകുമാര് ബിജെപിയില്\nRead in English: 'Give paid holiday to workers on May 16'\ntamil nadu assembly election tamil nadu assembly election 2016 dmk congress aiadmk bjp tamil nadu jayalalithaa തിരഞ്ഞെടുപ്പ് തമിഴ്‌നാട് നിയമസഭ തിരഞ്ഞെടുപ്പ് ജയലളിത തമിഴ്‌നാട് ബിജെപി\nWorkers in the unorganised sector, including those engaged in construction, should be given paid holiday on May 16, the day of polling in Tamil Nadu, the state government said\nStory first published: Friday, April 8, 2016, 8:54 [IST]


കറന്റു ബില്ല് ഓർത്തു ഇനി കരയരുത് നല്ലൊരു തുക ഇങ്ങോട്ട് ലഭിക്കും ഞാൻ വീട്ടിൽ ചെയ്തത് | HEALTH NEWS TV\nകറന്റു ബില്ല് ഓർത്തു ഇനി കരയരുത് നല്ലൊരു തുക ഇങ്ങോട്ട് ലഭിക്കും ഞാൻ വീട്ടിൽ ചെയ്തത്\nഒരു വീടിന്റെ മുഴുവൻ വൈദ്യുതി ആവശ്യങ്ങളും കറന്റ് ബില്ലിൽ വരുത്തുന്ന മാറ്റം വളരെ വലുതാണ്. വലിയൊരു തുക തന്നെ ബില്ലിൽ അടയ്‌ക്കേണ്ടി വരും. അതിനാൽ പലരും ഉപയോഗം കുറയ്ക്കുകയോ നിയന്ത്രിക്കുകയോ ചെയ്യുകയാണ് പതിവ്. ഉപയോഗിക്കാനായി വില കൊടുത്ത് വാങ്ങി വെക്കുന്ന പല ഉപകരണങ്ങളും കറന്റ് ബില്ലിനെ പേടിച്ച് ഉപയോഗിക്കാതിരിക്കുന്നു. അല്ലെങ്കിൽ നിയന്ത്രിച്ച് ഉപയോഗിക്കുന്നു. ഉപകരണങ്ങൾ വാങ്ങിയതിന്റെ കൃത്യമായ ഉപയോഗം ഇതിലൂടെ സാധിക്കുന്നില്ല. ഇതിൽ നിന്നൊരു മോചനം സാധ്യമാക്കുവാൻ വേണ്ടി വീടുകളിൽ സ്ഥാപിക്കുന്ന സോളാർ സംവിധാനമാണ് ഓൺഗ്രിഡ് അഥവാ ഗ്രിഡ് ടൈ സോളാർ സിസ്റ്റം.\nആദ്യം ഇതൊരു കോമേഴ്‌ഷ്യൽ സംവിധാനം ആയിരുന്നു. വലിയ ഹോസ്പിറ്റലുകളിലും റിസോർട്ടുകളിലും ഇൻഡസ്ട്രിയൽ ആവശ്യങ്ങൾക്കും വരുന്ന വലിയ കറന്റ് ബില്ലിനെ കുറയ്ക്കുവാനും പണം ലാഭിക്കുവാനും വേണ്ടി സ്ഥാപിക്കുന്ന സൗരോർജ്ജ നിലയമാണ് ഇത്. നെടുമ്പാശേരി എയർപോർട്ടിലും ഈ സംവിധാനമാണ് സ്ഥാപിച്ചിരിക്കുന്നത്. ഇപ്പോൾ വീടുകളിലും സ്ഥാപിക്കുവാൻ സാധിക്കും.\nഎന്താണ്_ഓൺഗ്രിഡ്_സോളാർ_സിസ്റ്റം?KSEB യുടെ വൈദ്യുതി ഉപയോഗിക്കുന്നവർക്ക് “യൂണിറ്റ്” എന്ന അളവ് കണക്കാക്കിയാണ് KSEB വൈദ്യുതി ബില്ല് നൽകുന്നത്. എത്ര യൂണിറ്റ് ഉപയോഗിക്കുന്നു എന്ന കണക്കിൽ നമ്മൾ പണം നൽകി വൈദ്യുതി ഉപയോഗിക്കുന്നു. എന്നാൽ ഇതേ വൈദ്യുതി തിരികെ KSEB ക്ക് നൽകിയാൽ, നമ്മൾ ഉപയോഗിച്ച അളവിൽ നിന്നും KSEB അത് കുറയ്ക്കുകയും ബില്ല് നൽകുകയും ചെയ്യും. ഇതാണ് ഓൺഗ്രിഡ് സോളാർ സിസ്റ്റം സ്ഥാപിച്ചുകൊണ്ട് ചെയ്യുന്നത്. ഉപയോഗിച്ചതിലും കൂടുതൽ വൈദ്യുതി KSEB ക്ക് നൽകിയിട്ടുണ്ടെങ്കിൽ അതിന് പണം തിരികെ കിട്ടുകയും ചെയ്യും. പല രീതിയിലും വൈദ്യുതി ഉൽപ്പാദിപ്പിക്കുവാൻ നമുക്ക് സാധിക്കുമെങ്കിലും വലിയ മെയ്ന്റെനൻസ് ചെലവ് ഇല്ലാതെ വർഷങ്ങളോളം വൈദ്യുതി ഉൽപ്പാദിപ്പിക്കുവാൻ സൗരോർജ്ജമാണ് നല്ലത്. അതിനാൽ സോളാർ പാനലുകളും അനുബന്ധ ഉപകരണങ്ങളും സ്ഥാപിച്ച് KSEB യുടെ അനുമതിയോടെ പവർ ഗ്രിഡുമായി സോളാർ സിസ്റ്റത്തെ കണക്ട് ചെയ്യുന്നു. ഇങ്ങനെ ചെയ്യുന്നതിന് ബാറ്ററികൾ കണക്ട് ചെയ്യേണ്ട ആവശ്യമില്ല.\nഒരു സൗരോർജ്ജ നിലയം ഓൺഗ്രിഡ് സംവിധാനത്തിൽ വീട്ടിൽ സ്ഥാപിക്കുന്നതുവഴി നമുക്ക് ലഭിക്കുന്ന പ്രയോജനങ്ങൾ എന്തെല്ലാമാണ്?വൈദ്യുതി ബില്ലിൽ എനർജി ചാർജ് പൂർണ്ണമായും ഇല്ലാതാക്കാം.എനർജി ചാർജ് പൂജ്യം ആകുന്നതിനാൽ 10% ഡ്യൂട്ടി കൂടി ബില്ലിൽ കുറയും.ബില്ലിൽ 150 രൂപയിൽ താഴെയുള്ള Fixed charge മാത്രമേ അടയ്‌ക്കേണ്ടി വരൂ. മീറ്റർ വാടക, GST, മറ്റ് ചാർജുകൾ എന്നിവ ഇല്ലാതാകുന്നു.ഭാവിയിൽ വരാവുന്ന വൈദ്യുതി താരിഫ് നിരക്ക് / ചാർജ് വർദ്ധനവ് ഉപഭോക്താവിനെ ബാധിക്കില്ല.ബില്ല് കുറയ്ക്കാനായി വൈദ്യുതിയുടെ ഉപയോഗം നിയന്ത്രിക്കേണ്ട ആവശ്യമില്ല.കുറഞ്ഞ വൈദ്യുതി ഉപയോഗം ഉള്ളവർക്ക് ബില്ല് കൂടും എന്ന പേടി ഇല്ലാതെ ഉപയോഗം കൂട്ടാം.\nഎല്ലാ വൈദ്യുത ഉപകരണങ്ങളും പ്രവർത്തിപ്പിക്കുവാൻ സാധിക്കും.ഇന്റക്ഷൻ കുക്കർ ഉപയോഗിക്കുന്നതുവഴി പാചക വാതകത്തിന്റെ ചെലവ് കുറയ്ക്കാം.പാചക വാതകത്തിന്റെ ചെലവ് കുറയ്ക്കുമ്പോൾ അത്രയും തുകയും ലാഭിക്കാം.ഇലക്ട്രിക് വാഹനങ്ങൾ ഉപയോഗിക്കുന്നവർക്കും, പുതിയതായി വാങ്ങുവാൻ ആഗ്രഹിക്കുന്നവർക്കും വൈദ്യുതി ചെലവ് ഒരു പ്രശ്നമാകില്ല.പെട്രോൾ ഡീസൽ ചെലവ് കുറയുന്നതോടെ, വലിയൊരു തുക ലാഭിക്കാം.ബാറ്ററികൾ ആവശ്യമില്ലാത്ത സിസ്റ്റം ആയതിനാൽ മെയ്ന്റനൻസ് ചെലവ് വളരെ കുറവ്.\nKSEB യുടെ ഗ്രിഡ് സപ്പോർട്ട് ഉള്ളതിനാൽ ഓൺഗ്രിഡ് ഇൻവെർട്ടറിന് കംപ്ലയിന്റുകൾ വളരെ കുറവ്.എത്ര ഉപകരണങ്ങൾ വേണമെങ്കിലും ഒരുമിച്ച് ഉപയോഗിക്കാം. കണക്റ്റഡ് ലോഡ് ഒരു പ്രശ്നമല്ല.ഉപകരണങ്ങൾ സോളാർ പവറിൽ നേരിട്ട് വർക്ക് ചെയ്യുന്ന രീതി അല്ലാത്തതിനാൽ, മഴക്കാലം, മേഘം മൂടിയ കാലാവസ്ഥ എന്നിവ പ്രശ്നമാകില്ല.ഓഫ്‍ഗ്രിഡ് സിസ്റ്റത്തിൽ ബാറ്ററികൾ മാറ്റി പുതിയത് വെക്കുവാൻ ഇടയ്ക്കിടെ പണം ചെലവാക്കുന്നതുപോലെ ഓൺഗ്രിഡ് സിസ്റ്റത്തിൽ പണം മുടക്കേണ്ട ആവശ്യമില്ല.ഓൺഗ്രിഡ് സിസ്റ്റം സ്ഥാപിക്കുവാൻ ഒരു തവണ മാത്രമേ പണം ചെലവാക്കേണ്ടതുള്ളൂ.\nവൈദ്യുതി പാചക വാതകം പെട്രോൾ ഡീസൽ ചെലവുകൾ കുറയുന്നതോടെ അത്രയും പണം ലാഭിച്ചുകൊണ്ട്, ഓൺഗ്രിഡ് സിസ്റ്റത്തിന്റെ മുടക്കുമുതൽ, വളരെ കുറച്ച് വർഷങ്ങൾ കൊണ്ട് തിരിച്ച് പിടിക്കാം.കൂടുതൽ നാൾ പ്രവർത്തന ആയുസ്സ് ലഭിക്കുന്ന സിസ്റ്റമാണ് ഓൺഗ്രിഡ്.ഇടിമിന്നൽ, അമിത വൈദ്യുത പ്രവാഹം എന്നിവയിൽ നിന്നും സംരക്ഷണം ലഭിക്കുവാൻ ആവശ്യമായ മുൻകരുതലുകളും ഈ സിസ്റ്റത്തിനൊപ്പം സ്ഥാപിക്കുന്നു. അതിനാൽ കേടുപാടുകൾ ഒരു പരിധി വരെ കുറയുന്നു.\nMinus:ഓൺഗ്രിഡ് സിസ്റ്റത്തിന്റെ ഒരു പ്രശ്നം എന്തെന്നാൽ, KSEB യുടെ പവർ ഗ്രിഡിൽ വൈദ്യുതി ഉള്ളപ്പോൾ മാത്രമേ ഈ സിസ്റ്റവും പ്രവർത്തിക്കൂ എന്നതാണ്. പക്ഷേ അതൊരു ന്യുനതയായി കാണേണ്ട ആവശ്യമില്ല. കാരണം, ഈ സിസ്റ്റം സ്ഥാപിക്കുന്നത് കറണ്ട്ബില്ല് കുറയ്ക്കാൻ വേണ്ടി മാത്രമാണ്. കറണ്ട്ബില്ല് വരുന്നത് KSEB യുടെ ഗ്രിഡിലെ കറണ്ട് ഉപയോഗിക്കുമ്പോഴാണ്. കറണ്ട് ഇല്ലെങ്കിൽ ഉപയോഗവും ഇല്ല. കറണ്ട് ഇല്ലാത്ത അവസരങ്ങളിൽ ഒന്നോ രണ്ടോ ബാറ്ററികൾ ഉള്ള നോർമൽ ബാക്കപ്പ് ഇൻവെർട്ടർ ആണ് സാധാരണയായി ഉപയോഗിക്കുന്നത്.\nCost: ഓൺഗ്രിഡ് സിസ്റ്റം എന്നത് ഒരു ഏക ഉപകരണം അല്ല. ഒരുപാട് ഉല്പന്നങ്ങൾ കൂട്ടിച്ചേർത്ത് ചെയ്യുന്ന ഒരു പ്രോജെക്ട് ആണ് ഇത്. അതിനാൽ ഒരു നിശ്ചിത വില അല്ലെങ്കിൽ ചെലവ് എന്നത് ഇല്ല. പല കമ്പനികളുടെ ഉല്പന്നങ്ങൾ ഈ ആവശ്യത്തിന് ഉപയോഗിക്കാം. സ്ഥാപിക്കേണ്ട കപ്പാസിറ്റിയും, ഉപയോഗിക്കുന്ന ഉപകരണങ്ങളുടെ ബ്രാൻഡുകളുടെ വ്യത്യാസവും, സൗരോർജ്ജ പാനലുകൾ സ്ഥാപിക്കേണ്ട സ്ഥലത്തിന്റെ ഘടനയും അനുസരിച്ചാണ് ഈ സിസ്റ്റത്തിന്റെ മൊത്തം ചെലവ് കണക്കാക്കുന്നത്\nPrevious articleഒരു വഴി അടയുമ്പോൾ അവർ തട്ടിപ്പിന് മറ്റൊരു വഴി കണ്ടെത്തും ഇ പുതിയ തട്ടിപ്പിൽ വീഴരുത് പോലീസ് മുന്നറിയിപ്പ്\nNext articleവീട്ടിൽ ടൈൽ വീട്ടിൽ ഇടും മുൻപ് നൂറു തവണ ചിന്തിക്കുക 99 ശതമാനം ആളുകൾക്കും ഇത് അറിയില്ല


പൗണ്ട് വില ഉയരാൻ സാധ്യത. ഇന്ത്യയുടെ ജിഡിപി കുത്തനെ താഴോട്ട്. ബംഗ്ലാദേശിനും പിന്നിൽ. | Malayalam UK\nപൗണ്ട് വില ഉയരാൻ സാധ്യത. ഇന്ത്യയുടെ ജിഡിപി കുത്തനെ താഴോട്ട്. ബംഗ്ലാദേശിനും പിന്നിൽ.\nOctober 14 13:49 2020 by News Desk\tPrint This Article\nന്യൂഡൽഹി. ആളോഹരി ജിഡിപിയിൽ ഇന്ത്യ ബംഗ്ലദേശിനും താഴെപ്പോകുമെന്ന് രാജ്യാന്തര നാണയ നിധി (ഐഎംഎഫ്). ജിഡിപിയിൽ 10.3% ഇടിവു രേഖപ്പെടുത്തുമെന്നാണ് ഐഎംഎഫ് ചൊവ്വാഴ്ച പുറത്തുവിട്ട ‘വേൾഡ് ഇക്കണോമിക് ഔട്ട്ലുക്ക്’ റിപ്പോർട്ടിൽ പറയുന്നത്. ജിഡിപിയിലെ ഈ കയറ്റി ഇറക്കം രൂപയുടെ മൂല്യത്തെ സാരമായി ബാധിക്കും. രൂപയുടെ മൂല്യം കുറയുന്നത് യുകെ മലയാളികൾ ഉൾപ്പെടെയുള്ള പ്രവാസികൾക്ക് നേട്ടമായി തീരും\nഈ സാമ്പത്തിക വർഷം അവസാനിക്കുന്ന 2021 മാർച്ച് 31 ആകുമ്പോൾ ഇന്ത്യയുടെ ആളോഹരി ജിഡിപി 1877 യുഎസ് ഡോളർ ആയി ഇടിയുമെന്നാണ് പ്രവചനം. ജൂണിലെ പ്രവചനത്തിൽ 4.5% ഇടിവുണ്ടാകുമെന്നു മാത്രമാണ് പറഞ്ഞിരുന്നത്. അതേസമയം, ബംഗ്ലദേശിന്റെ ആളോഹരി ജിഡിപി 1888 യുഎസ് ഡോളറായി വർധിക്കുമെന്നും ഐഎംഎഫിന്റെ റിപ്പോർട്ടിൽ പറയുന്നു.\nഎന്നാൽ ഏഷ്യയിലെ മൂന്നാമത്തെ വലിയ സമ്പദ്‌വ്യവസ്ഥയായ ഇന്ത്യ 2021ൽ 8.8% വളർച്ച നേടി തിരിച്ചെത്തുമെന്നും അങ്ങനെ പെട്ടെന്നു വളരുന്ന സമ്പദ്‌വ്യവസ്ഥയായി ഇന്ത്യ മാറുമെന്നും റിപ്പോർട്ടിൽ പറയുന്നുണ്ട്. നിലവിൽ ചൈനയ്ക്ക് 8.2% വളർച്ചയാണ് പ്രവചിച്ചിരിക്കുന്നത്. ഇതിനെയും മറികടന്നായിരിക്കും ഇന്ത്യയുടെ വളർച്ചയെന്നും റിപ്പോർട്ടിൽ പറയുന്നു.\nആഗോള തലത്തിൽ സമ്പദ്‌വ്യവസ്ഥ ഈ വർഷം 4.4% ചുരുങ്ങുമെന്നും 2021ൽ 5.2 ശതമാനമായി വർധിക്കുമെന്നും ഐഎംഎഫ് റിപ്പോർട്ടിൽ ചൂണ്ടിക്കാട്ടുന്നു.\nജിഡിപി കുത്തനെ താഴേയ്ക്ക്; രാജ്യം കടുത്ത മാന്ദ്യത്തിലേക്ക്, ബിജെപിയെ വിമർശിച്ച് സഖ്യകക്ഷികൾ


UUKMA News കുമ്പസാര രഹസ്യത്തിന്റെ മറവിൽ വീട്ടമ്മയെ പീഡിപ്പിച്ച കേസില് രണ്ട് വൈദികര് കീഴടങ്ങി - UUKMA News കുമ്പസാര രഹസ്യത്തിന്റെ മറവിൽ വീട്ടമ്മയെ പീഡിപ്പിച്ച കേസില് രണ്ട് വൈദികര് കീഴടങ്ങി - UUKMA News\nതിരുവല്ല: ഓര്‍ത്തഡോക്‌സ് സഭയിലെ ലൈംഗിക പീഡന വിവാദത്തില് പിടിയിലാകാനുള്ള രണ്ടു വൈദികരും കീഴടങ്ങി. നാലാം പ്രതി ഡല്‍ഹി ഭദ്രാസനത്തിലെ ഫാ. ജെയ്സ് കെ. ജോര്‍ജ്, ഒന്നാം പ്രതി നിരണം ഭദ്രാസനത്തിലെ കുന്നന്താനം മുണ്ടിയപ്പള്ളി പൂത്തോട്ടില് ഫാ. എബ്രഹാം വര്‍ഗീസ് (സോണി) എന്നിവരാണ് കീഴടങ്ങിയത്. ജെയ്സ് കെ. ജോര്‍ജ് കൊല്ലം ക്രൈംബ്രാഞ്ച് ഓഫീസിലും എബ്രഹാം വര്‍ഗീസ് തിരുവല്ല കോടതിയിലുമാണ് കീഴടങ്ങിയത്.\nസുപ്രീം കോടതി ഇവരുടെ മുന്‍കൂര് ജാമ്യാപേക്ഷ തള്ളിയിരുന്നു. രണ്ടുപേരും 13നകം കീഴടങ്ങണമെന്ന് കോടതി ഉത്തരവിട്ടിരുന്നു. ഇതേത്തുടർന്നാണ് ഇന്ന് ഇവര് കീഴടങ്ങിയത്. ഈ കേസിലെ രണ്ടും മൂന്നും പ്രതികള് മുമ്പ് കീഴടങ്ങിയിരുന്നു.\nകെ.പി.സി.സി യോഗത്തിലേക്ക് മുരളിക്കും സുധീരനും ക്ഷണമില്ല\nഫേസ്ബുക്ക് കെണിയാക്കി കവർച്ച; ദമ്പതികൾ ഉൾപ്പെടെ ഏഴംഗസംഘം അറസ്റ്റിൽ\nജെസ്‌നയുടെ തിരോധാനം: അന്വേഷണം തൃപ്‌തികരമെന്ന് ഹൈക്കോടതി – സഹോദരൻ നൽകിയ ഹേബിയസ് കോർപസ് ഹർജി തള്ളി


പൂഞ്ഞാറിലെ വെള്ളക്കെട്ടിലൂടെ സാഹസികമായി ബസ് ഓടിച്ചു; കെഎസ്ആര്‍ടിസി ഡ്രൈവര്‍ക്ക് സസ്‌പെന്‍ഷന് | adventures driving: KSRTC Driver suspended\nപൂഞ്ഞാര് സെന്റ മേരീസ് പള്ളിക്ക് സമീപത്തെ വെള്ളക്കെട്ടില് കെഎസ്ആര്‍ടിസി ബസ് മുങ്ങി. വെള്ളക്കെട്ട് കടക്കാനുള്ള ശ്രമത്തിനിടെയാണ് ബസ് മുങ്ങിയത്. ബസിലുണ്ടായിരുന്ന യാത്രക്കാരെ നാട്ടുകാര് ചേര്‍ന്ന് പുറത്ത് എത്തിച്ചു.\nThiruvananthapuram, First Published Oct 16, 2021, 9:41 PM IST\nതിരുവനന്തപുരം: ശക്തമായ മഴയെ തുടര്‍ന്ന് പൂഞ്ഞാര് (Poonjar) സെന്റ് മേരീസ് പള്ളിക്കുമുന്നില് രൂപപ്പെട്ട വലിയ വെള്ളക്കെട്ടിലൂടെ ബസ് ഓടിച്ച് യാത്രക്കാരുടെ ജീവന് ഭീഷണിയും ബസിന് നാശനഷ്ടവും വരുത്തിയ ഡ്രൈവറെ സസ്‌പെന്‍ഡ് ചെയ്യാന് ഗതാഗതമന്ത്രി ആന്റണി രാജു(Antony Raju). കെഎസ്ആര്‍ടിസി (KSRTC) മാനേജിംഗ് ഡയറക്ടര്‍ക്ക് നിര്‍ദേശം നല്‍കിയതിനെ തുടര്‍ന്ന് ഈരാറ്റുപേട്ട ഡിപ്പോയിലെ ഡ്രൈവര് എസ് ജയദീപിനെ സസ്‌പെന്‍ഡ് ചെയ്തു.\nകോട്ടയത്ത് ശക്തമായ മഴ തുടരുകയാണ്. മലയോരമേഖലയിലും നഗരത്തിലും കനത്ത മഴയാണ് തുടരുന്നത്. ചരിത്രതിലാദ്യമായി കാഞ്ഞിരപ്പള്ളി ടൗണിലടക്കം ഇക്കുറി വെള്ളം കേറി. കാഞ്ഞിരപ്പിള്ളിയില് മലവെള്ളപ്പാച്ചില് മൂലം ആളുകള് കുടുങ്ങി കിടക്കുന്ന സാഹചര്യത്തില് രക്ഷാപ്രവര്‍ത്തനത്തിനായി ജില്ലാ ഭരണകൂടം വ്യോമസേനയുടെ സഹായം തേടി.\nപത്തനംതിട്ടയുടെ കിഴക്കന് മേഖലകളിലും കനത്ത മഴ തുടരുകയാണ്. കക്കി, ആനത്തോട്, മൂഴിയാര് അണക്കെട്ടുകളില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ഇന്നലെ രാത്രി മുതല് ആരംഭിച്ച മഴയെ തുടര്‍ന്ന് താഴ്ന്ന പ്രദേശങ്ങള് പലതും വെള്ളത്തിലാണ്. എന്നാല് പമ്പയിലും മണിമലയാറ്റിലും കാര്യമായി ജലനിരപ്പുയര്‍ന്നിട്ടില്ല എന്നതാണ് ആശ്വാസകരം. ഉച്ചയോടെ മഴയ്ക്ക് അല്‍പം ശക്തിക്ഷയം സംഭവിച്ചതും ആശ്വാസമായി.\nLast Updated Oct 16, 2021, 10:11 PM IST


പുല്‍മേടുകള് കൊണ്ടു സ്വര്‍ഗം തീര്‍ത്ത, കാട്ടുപോത്തുകള് വിരുന്നെത്തുന്ന പാണ്ടിപ്പത്തും മാര്‍ത്താണ്ഡ വര്‍മ അമ്പ് വലിച്ചൂരി എന്നു വിശ്വസിക്കപ്പെടുന്ന അമ്പൂരിയും 140 ശിവക്ഷേത്രങ്ങളുടെ മൂലസ്ഥാനമായ ദ്രവ്യപ്പാറയും അവയില് ചിലതു മാത്രമാണ്. ഇതുകൂടാതെ വേറെയും നിരവധി ഇടങ്ങള് ഇവിടെയുണ്ട്.\nതിരുവനന്തപുരത്തിനു മാത്രം സമ്മാനിക്കാന് കഴിയുന്ന ചില കാഴ്ചകളുണ്ട്. പുല്‍മേടുകള് കൊണ്ടു സ്വര്‍ഗം തീര്‍ത്ത, കാട്ടുപോത്തുകള് വിരുന്നെത്തുന്ന പാണ്ടിപ്പത്തും മാര്‍ത്താണ്ഡ വര്‍മ അമ്പ് വലിച്ചൂരി എന്നു വിശ്വസിക്കപ്പെടുന്ന അമ്പൂരിയും 140 ശിവക്ഷേത്രങ്ങളുടെ മൂലസ്ഥാനമായ ദ്രവ്യപ്പാറയും അവയില് ചിലതു മാത്രമാണ്. ഇതുകൂടാതെ വേറെയും നിരവധി ഇടങ്ങള് ഇവിടെയുണ്ട്. സഞ്ചാരികളുടെ കാൽപ്പെരുമാറ്റം കേള്‍ക്കാനായി കാത്തികിടക്കുന്ന കുറച്ച് ഇടങ്ങള്. അത്തരത്തിലൊരിടമാണ് കടലുകാണിപ്പാറ.\nതിരുവനന്തപുരത്തിനു പുറത്തുള്ളവര്‍ക്ക് ഒട്ടും പരിചിതമല്ലാത്ത നാടാണ് കടലുകാണിപ്പാറ. മാറുന്ന വിനോദ സഞ്ചാരത്തിന്‍റെ അടയാളമായി മാറാനുള്ള ഒരുക്കത്തിലാണ് ഈ നാട്. ചരിത്രവും ആധുനികതയും ഒരുപോലെ സമ്മേളിച്ചിരിക്കുന്ന ഇവിടം മറ്റു സ്ഥലങ്ങളില് നിന്നും യാത്രകളില് നിന്നും സഞ്ചാരികള്‍ക്ക് വ്യത്യസ്തമായ അനുഭവമാണ് നൽകുന്നത്.\nകടലും കാണാം, കുന്നും കാണാം\nകടലുകാണിപ്പാറ അതിമനോഹരമായ കാഴ്ചകളുമായാണ് ഇവിടെ കാത്തിരിക്കുന്നത്. പരസ്പരം തൊടാതെ നില്‍ക്കുന്ന ആറു വലിയ കല്ലുകളാണ് ഇവിടെയുള്ളത്. ആനയുടെ ആകൃതിയിലാണ് ഈ കല്ലുകളുള്ളത്. കിഴക്ക് സഹ്യാദ്രിക്കും പടിഞ്ഞാറ് അറബിക്കടലിനും അഭിമുഖമായാണ് ഈ സ്ഥലം സ്ഥിതി ചെയ്യുന്നത്. നല്ലപോലെ തെളിഞ്ഞ അന്തരീക്ഷത്തില് വര്‍ക്കല ബീച്ചും പൊന്മുടി ഹില്‍സ്റ്റേഷൻ വരെ ഇവിടെ നിന്നും കാണാം. പാറയുടെ ഏറ്റവും മുകളില് നിന്നാലാണ് ഈ കാഴ്ചകള് കാണാന് സാധിക്കുക. ഈ കാഴ്ചകളും സൂര്യാസ്മയവും ആണ് ജില്ലയുടെ വിവിധ ഭാഗങ്ങളില് നിന്നും ഇവിടേക്ക് സഞ്ചാരികളെ ആകര്‍ഷിക്കുന്നത്. വ്യൂ പോയിന്‍റിനു തൊട്ടടുത്തു വരെ വാഹനം എത്തുന്നതിനാല് ആര്‍ക്കും എളുപ്പത്തില് എത്തിച്ചേരാന് സാധിക്കുന്ന സ്ഥലം കൂടിയായി കടലുകാണിപ്പാറ മാറിയിട്ടുണ്ട്.\nഇവിടുത്തെ മറ്റൊരു പ്രത്യേകത നൂറ്റാണ്ടുകള് പഴക്കമുള്ള ഗുഹാ ക്ഷേത്രമാണ്. സന്ന്യാസിമാര് ഇവിടെ തപസനുഷ്ഠിച്ചിരുന്നു എന്നാണ് വിശ്വസിക്കപ്പെടുന്നത്. കടലുകാണിപ്പാറയുടെ സമ്പന്നമായ ചരിത്രമാണ് ഇത് കാണിക്കുന്നത്. തിരുവനന്തപുരം റെയ്‌ല്‍വെ സ്റ്റേഷനില് നിന്നും 33 കിലോമീറ്റര് ദൂരമാണ് ഇവിടേക്കുള്ളത്.\n1.87 കോടി രൂപ ചെലവില് ഇവിടെ വെളിച്ചവിതാനം, ലാൻഡ് സ്കേപ്പിങ്, പൂന്തോട്ടം, ഇറിഗേഷന്, ചില്‍ഡ്രന്‍സ് പാര്‍ക്ക്, ഇരിപ്പിടങ്ങള്, സിസിടിവി സംവിധാനം, സുരക്ഷാ വേലി എന്നിവയാണ് ഒരുക്കുന്നത്. സ്ത്രീകള്‍ക്കും അമ്മമാര്‍ക്കും കുട്ടികള്‍ക്കും വേണ്ടിയുള്ള സ്ത്രീ സൗഹൃദ വിശ്രമ കേന്ദ്രമായ "ടേക്ക് എ ബ്രേക്ക്' പ്രവർത്തനങ്ങൾ ആരംഭിച്ചിട്ടുണ്ട്. ജില്ലാ ടൂറിസം പ്രമോഷൻ കൗൺസിലിനാണ് നിര്‍മാണ ചുമതല.\nതിരുവനന്തപുരം ജില്ലയിലെ പുളിമാത്ത് പഞ്ചായത്തിന് സമീപം സംസ്ഥാന പാതയില് കിളിമാനൂര് കാരേറ്റ് എന്ന സ്ഥലത്തു നിന്നും അഞ്ചുകിലോമീറ്റർ അകലെ താളിക്കുഴിക്ക് സമീപമാണ് കടലുകാണിപ്പാറ സ്ഥിതി ചെയ്യുന്നത്. തിരുവനന്തപുരം റെയയ്‌ല്‍വെ സ്റ്റേഷനില് നിന്നും 33 കിലോമീറ്റര് ദൂരമാണ് ഇവിടേക്കുള്ളത്.


പ്രവാസികള്‍ക്കും തുടങ്ങാം പശുഫാം | Business Malayali\nHome Pravasam പ്രവാസികള്‍ക്കും തുടങ്ങാം പശുഫാം\nപ്രവാസികള് നാട്ടില് ചെന്നാല് എന്തു ബിസിനസ് തുടങ്ങുമെന്നത് ഏറെ ആശയക്കുഴപ്പമുണ്ടാക്കുന്നതാണ്. എന്നാല് കൃഷിയുമായി ബന്ധമുള്ളവര് ഫാമോ പശുവളര്‍ത്തലോ കൃഷിയോ ആരംഭിക്കുന്നതാണ് ഉത്തമം.\nഏഴ് യുവാക്കള് ഗുണ്ടല്‍പ്പേട്ടില് തുടങ്ങിയ പശു ഫാം വന് വിജയമായിക്കഴിഞ്ഞു. ഫാം തുടങ്ങുമ്പോള് പ്രത്യേകം ശ്രദ്ധിക്കേണ്ട കാര്യം.\nചെലവ് കുറയ്ക്കുക എന്നതാണ്. അതിനാദ്യം അവര് ചെയ്തത് തീറ്റപ്പുല്ല് സ്വന്തമായി ഉല്പാദിപ്പിച്ചു എന്നതാണ്.\nടൂറിസത്തിന്റെ സാധ്യത പഠിക്കാനെത്തിയതാണ് ഏഴ് മലയാളി യുവാക്കള് കര്‍ണാടകയിലെ ഗൂണ്ടല്‍പേട്ടയില് ഒരു പരീക്ഷണം എന്ന നിലയില്2വര്‍ഷം മുന്‍പ്2പശുക്കളുമായി പശുവളര്‍ത്തലിനാണ് തുടക്കംകുറിച്ചത്. ഇപ്പോള് 13 ഏക്കര് സ്ഥലത്തില്3ഏക്കര് ഭാഗത്ത് ആധുനിക രീതിയിലുള്ള തൊഴുത്തും അനുബന്ധ സൗകര്യവും ഒക്കെയായി നൂറോളം പശുക്കളായി. എച്ച്എഫ്, എച്ച്എഫ് ക്രോസ്, നാടന് എന്നീ ഇനങ്ങളിലെ പശുക്കളെയാണു വളര്‍ത്തുന്നത്. ഗൂണ്ടല്‍പേട്ട നഗരത്തില്‍നിന്ന്7കിലോമീറ്റര് അകലെ ബെംഗളൂരു- കോഴിക്കോട് പാതയില് ടോള് ഗേറ്റിന് സമീപമാണ് ഫാം. മലപ്പുറം, കോഴിക്കോട് ജില്ലകളിലുള്ള ഈ യുവാക്കള് മില്‍ക്കാ വെഞ്ച്വേഴ്‌സ് എന്ന പേരിലാണ് സംരംഭം നടത്തുന്നത്. കൂട്ടായ്മയിലെ ഒരംഗമായ എടക്കര സ്വദേശി പി.കെ.കുഞ്ഞുട്ടിയാണ് മേല്‍നോട്ടത്തിനായി കൂടുതല് സമയവും ഇവിടെയുണ്ടാകുന്നത്. ചോളം ഉള്‍പ്പെടെ തീറ്റയ്ക്കുള്ള വിഭവങ്ങള് സ്വന്തമായി കൃഷി ചെയ്യുകയാണ്. 24 മണിക്കൂറും വെറ്ററിനറി ഡോക്ടറുടെ സാന്നിധ്യമുണ്ട്. കര്‍ണാടകയിലെ പ്രമുഖ പാല് വിതരണ കമ്പനിയായ അക്ഷയ കല്‍പയ്ക്കാണു പാല് നല്‍കുന്നത്.\nകര്‍ണാടകം, തമിഴ്‌നാട് എന്നിവിടങ്ങളില് തൊഴിലാളികളെ ലഭിക്കാന് എളുപ്പമെന്നതാണ് മലയാളികളെ അവിടേക്ക് പോകാന് പ്രേരിപ്പിക്കുന്നത്. എന്നാല് കേരളത്തില് പലയിടങ്ങളിലും സ്ഥലവില വളരെ കുറവാണ്. ഇവിടങ്ങളില് തുടങ്ങിയാല് നിക്ഷേപം കേരളത്തിനുപകരിക്കുകയും ചെയ്യും. തമിഴ്‌നാട്ടില് വെള്ളമില്ലാത്തതിനാല് കുഴല്‍ക്കിണര് കുഴിക്കാന് ലക്ഷത്തിന് മുകളില് ചെലവാകും. എന്നാല് കേരളത്തില് വെള്ളം സുലഭമാണ്.\nPRAVASI DIARY FARM\nPrevious articleമാനുപ്പ കിടപ്പാടം വിറ്റ് ഹൗസ് ബോട്ട് വാങ്ങി; ഇന്ന് ദുരിതക്കയത്തിലും\nNext articleവിനോദ് കോവൂരും മീന്‍കച്ചവടം തുടങ്ങി


പകർച്ചപനി; എല്ലാ വാർഡുകളിലും ദ്രുത കർമസേന: മന്ത്രി കടകംപള്ളി\nപകർച്ചപനിയുടെ പശ്ചാത്തലത്തിൽ വാർഡുകൾ തോറും ദ്രുതകർമസേന രൂപീകരിക്കുമെന്ന് മന്ത്രി കടകംപള്ളി സുരേന്ദ്രൻ പറഞ്ഞു. മന്ത്രിസഭായോഗ തീരുമാനപ്രകാരം പകർച്ച പനിയുമായി ബന്ധപ്പെട്ട് ജില്ലയുടെ ചുമതലയുള്ള മന്ത്രി എന്ന നിലയിൽ കളക്ടറേറ്റിൽ നടത്തിയ ജില്ലാതലയോഗ ശേഷമുള്ള വാർത്താ സമ്മേളനത്തിൽ സംസാരിക്കുകയായിരുന്നു അദ്ദേഹം.\nഅങ്കണവാടി പ്രവർത്തകർ, ആശാ വർക്കർമാർ, കുടുംബശ്രീ പ്രവർത്തകർ, റസിഡൻസ് അസോസിയേഷനുകൾ, തൊഴിലുറപ്പ് പദ്ധതിയുമായി ബന്ധപ്പെട്ട് പ്രവർത്തിക്കുന്നവർ, വിവിധ രാഷ്ട്രീയകക്ഷി പ്രതിനിധികൾ, ആരോഗ്യരംഗത്തെ പ്രവർത്തകർ തുടങ്ങിയവരാണ് ദ്രുതകർമസേനയിലുണ്ടാവുക. ഇന്ന് (ജൂൺ 24) എല്ലാ പഞ്ചായത്തുകളിലും പഞ്ചായത്ത് സമിതി യോഗങ്ങൾ ചേർന്നാണ് ദ്രുതകർമസേന രൂപീകരിക്കുന്നത്. വരും ദിവസങ്ങളിൽ ഡെങ്കിപനി അടക്കമുള്ളവ കണ്ടെത്തുന്ന സ്ഥലങ്ങൾ ഒരു ഹോട്ട് സ്പോട്ട് ആയി കണ്ടുകൊണ്ടായിരിക്കും ദ്രുതകർമസേന പ്രവർത്തിക്കുക. അടിയന്തര കൊതുക് നശീകരണം, രോഗിക്ക് വേണ്ടുന്ന ചികിഝാ സൗകര്യം, പനി പടരാതിരിക്കാനുള്ള തുടർപ്രവർത്തനങ്ങൾ എന്നിവ ദ്രുതകർമസേന നടപ്പാക്കുമെന്നും മന്ത്രി അറിയിച്ചു. ഈ മാസം 27, 28, 29 ദിവസങ്ങളിലായി ജില്ലയിലൊട്ടാകെ വിപുലമായ ശുചീകരണ യം നടക്കും. ഗവൺമെൻ്റിെൻ്റ വിവിധ ഏജൻസികൾക്കുപുറമേ, സന്നധസംഘടനാ പ്രവർത്തകർ, വിവിധ രാഷ്ട്രീയ കക്ഷി നേതാക്കളും പ്രവർത്തകരും സമൂഹത്തിെൻ്റ വിവിധ തുറകളിൽ പ്രവർത്തിക്കുന്നവർ ഉൾപ്പെടെയുള്ളവർ ഇതിൽ പങ്കാളികളാകും.\n25 വീടുകൾക്ക് ഒരു സ്ക്വാഡ് എന്ന നിലക്ക് ഡെങ്കിസ്ക്വാഡുകളുടെ പ്രവർത്തനം ഉടൻ ആരംഭിക്കുമെന്നും മന്ത്രി പറഞ്ഞു. ഉറവിടത്തിൽ തന്നെ കൊതുകിനെ നശിപ്പിക്കുക എന്നതാണ് സ്ക്വാഡിെൻ്റ പ്രധാന പ്രവർത്തനം. മൂന്ന് ദിവസത്തിലൊരിക്കൽ ഒരു വട്ടം എന്ന നലയിൽ ഭവന സന്ദർശനവുമുണ്ടാകും. വെള്ളം കെട്ടി നിൽക്കുന്ന സാഹചര്യങ്ങൾ ഒഴിവാക്കുന്നതും സ്ക്വാഡ് പ്രവർത്തകരുടെ ജോലിയാണ്. ജില്ലയിലെ സ്കൂളുകളിൽ ഈ മാസം 30 ന് ൈഡ്രഡേ ആചരിക്കും. അതിന് മുന്നോടിയായി പ്രത്യേക അസംബ്തി ചേരുകയും അവിടെ വച്ച് ആരോഗ്യ പ്രവർത്തകർ കുട്ടികൾക്ക് ബോധവത്ക്കരണം നടത്തുകയും ചെയ്യും. സ്വന്തം വീടും പരസിരവും ശുചിയാക്കി വക്കുന്നതോടൊപ്പം അയൽവീടുകളിൽ കൂടി പ്രചാരണ പ്രവർത്തനങ്ങളും കൊതുക നിവാരണ പ്രവർത്തനങ്ങളും നടത്താൻ വേണ്ട മാർഗ നിർദേശങ്ങളാണ് വിദ്യാർഥികൾക്ക് നൽകുന്നത്.\n24 മണിക്കൂറും പ്രവർത്തിക്കുന്ന പ്രത്യേക സെൽ കളക്ടറേറ്റിൽ പ്രവർത്തനം ആരംഭിക്കും. മേയറുടെ നേതൃത്വത്തിൽ നഗരസഭാ പ്രവർത്തനങ്ങളും വിവിധ പഞ്ചായത്ത് പ്രസിഡൻ്റുമാരുടെ നേതൃത്വത്തിൽ പഞ്ചായത്ത് തലത്തിലും പ്രവർത്തനങ്ങൾ ഏകോപിപ്പിക്കും.ജില്ലയിലെ എല്ലാ സർക്കാർ ഓഫീസുകളിലും ജീവനക്കാർ മുന്നിട്ടിറങ്ങി ശുചീകരണ പ്രവർത്തനങ്ങൾ നടത്താൻ മന്ത്രി നിർദേശിച്ചു. പ്രാഥമികാരോഗ്യ കേന്ദ്രങ്ങളിൽ ഉച്ചക്ക്ശേഷം കൂടി പുറമേ നിന്ന് ഒരു ഡേക്ടറുടെയും നഴ്സിെൻ്റയും സേവനം ലഭ്യമാക്കാൻ പഞ്ചയത്തുകളോട് മന്ത്രി നിർദേശിച്ചു. കമ്മ്യൂണിറ്റി ഹെൽത്ത് സെൻ ്ററുകളിൽ (സി.എച്ച്.സി) രണ്ട് ഡോക്ടർമാരുടെയും രണ്ട് നഴ്സുമാരുടെയും സേവനവും ലഭ്യമാക്കിയിട്ടുണ്ട്.\nകളക്ടറേറ്റിൽ ചേർന്ന പ്രത്യേക യോഗത്തിൽ എം.എൽ.എമാരായ സി.കെ. ഹരീന്ദ്രൻ, ഡി.കെ. മുരളി, ജില്ലാ പഞ്ചായത്ത് പ്രസിഡൻ്റ് വി.കെ മധു, മേയർ വി.കെ പ്രശാന്ത്, ജില്ലാ കളക്ടർ എസ്. വെങ്കടേസപതി, ഡി.എം.ഒ ജോസ് ജി. ഡിക്രൂസ്, തിരുവനന്തപുരം മെഡിക്കൽ കോളേജ് പ്രിൻസിപ്പൽ ഡോ. തോമസ് മാത്യു, വിവിധ തട്ടിലുള്ള ജനപ്രതിനിധികൾ, സിറ്റി പോലീസ് കമ്മിഷണർ സ്പർജൻ കുമാർ, വിവിധ വകുപ്പ് ഉദ്യോഗസ്ഥർ തുടങ്ങിയവർ സംബന്ധിച്ചു.


Malayalam News (മലയാളം വാർത്ത): Latest Malayalam News, Breaking News | Thekeralapost മൂത്തോൻ: പാർശ്വവൽക്കരിക്കപ്പെട്ടവരുടെ നിശ്വാസങ്ങൾ | The Kerala Post Malayalam News (മലയാളം വാർത്ത): Latest Malayalam News, Breaking News\nലക്ഷദ്വീപിലെ ഭാഷയായ ജെസെരിയിൽ 'മൂത്തോൻ' എന്നാൽ ജ്യേഷ്ഠസഹോദരൻ എന്നാണ് അർത്ഥം. നിവിൻ പോളിയുടെ അക്ബർ എന്ന ഭായ് കഥാപാത്രമാണ് 'മൂത്തോൻ'. ദ്വീപിൽ നിന്നും വർഷങ്ങൾക്കു മുൻപ് നാടുവിട്ട് മുംബൈയിലേക്ക് പോയ 'മൂത്തോൻ' അക്ബറെത്തേടി മുല്ല എന്ന കുട്ടി നടത്തുന്ന അന്വേഷണമാണ് ചലച്ചിത്രത്തിന്റെ ഇതിവൃത്തം.\nടൊറന്റോ ഇന്റർനാഷണൽ ഫിലിം ഫെസ്റ്റിവലിൽ വേൾഡ് പ്രീമിയറും മുംബൈ ഇന്റർനാഷണൽ ഫിലിം ഫെസ്റ്റിവലിൽ ഇന്ത്യൻ പ്രീമിയറും കഴിഞ്ഞാണ് മൂത്തോൻ ഇപ്പോൾ കേരളത്തിലെ തിയേറ്ററുകളിലെത്തിയിട്ടുള്ളത് . ഈ ഫെസ്റ്റിവലുകളിലെല്ലാം ഭേദപ്പെട്ട അഭിപ്രായം നേടാൻ ഈ ചിത്രത്തിനായിട്ടുണ്ട്.\nബാലതാരമായപ്പോഴും മുതിർന്നപ്പോഴും മികച്ച അഭിനേത്രി എന്ന് തെളിയിക്കുകയും (1986-ൽ 'ഒന്ന് മുതൽ പൂജ്യം വരെ' എന്ന ചലച്ചിത്രത്തിലെ അഭിനയത്തിന് മികച്ച ബാലതാരത്തിനുള്ള സംസ്ഥാന സർക്കാരിന്റെ അവാർഡ്, 2004-ൽ 'അകലെ' എന്ന ചലച്ചിത്രത്തിലെ അഭിനയത്തിന് മികച്ച നടിക്കുള്ള സംസ്ഥാന സർക്കാരിന്റെ അവാർഡ്) പിന്നീട് നിരൂപക പ്രശംസയും അവാർഡുകളും നേടിയ 'കേൾക്കുന്നുണ്ടോ' എന്ന ഹ്രസ്വചിത്രവും 'ലയേഴ്‌സ് ഡൈസ്' എന്ന ഹിന്ദി റോഡ് മൂവിയും സംവിധാനം ചെയ്ത് ആ മേഖലയിലും മികവ് തെളിയിക്കുകയും ചെയ്ത വനിതയാണ് ഗീതു മോഹൻദാസ്.\nഗീതു മോഹൻദാസ് സംവിധാനം ചെയ്ത മൂത്തോനെ ഒരു മലയാള സിനിമയായി സമീപിക്കേണ്ടതില്ല. ദൃശ്യങ്ങളിലൂടെ ആശയവിനിമയം നടത്തുന്ന ചലച്ചിത്രങ്ങൾക്ക് ഭാഷ പ്രശ്നമല്ലല്ലോ. എങ്കിലും ലക്ഷദ്വീപിലെ മലയാളം കൂടിക്കലർന്ന ജെസെരി ഭാഷയും ഹിന്ദി ഭാഷയുമാണ് കഥാപാത്രങ്ങൾ സംഭാഷണങ്ങൾക്ക് ഉപയോഗിക്കുന്നത്. മലയാളത്തിലുള്ള സബ് ടൈറ്റിലും നൽകിയിട്ടുണ്ട്.\nലക്ഷദ്വീപിന്റെ മനോഹര ദൃശ്യത്തിൽ നിന്നുമാണ് 118 മിനിറ്റ് ദൈർഘ്യമുള്ള ചലച്ചിത്രം ആരംഭിക്കുന്നത്. ചിത്രത്തിന്റെ മൊത്തത്തിലുള്ള ദൃശ്യചാരുതയ്ക്ക് ക്യാമറയ്ക്കുപിന്നിൽ ഗീതുവിന്റെ ഭർത്താവ് കൂടിയായ രാജീവ് രവി കൂട്ടുണ്ട്.\nമുല്ല (സഞ്ജന ദീപു)യിലൂടെയാണ് കഥ സഞ്ചരിക്കുന്നത്. മൂസയുടെ (ദിലീഷ് പോത്തൻ) സംരക്ഷണയിലാണ് കുട്ടി വളരുന്നത്. മുല്ലയുടെ പരിസരവും ചങ്ങാതിമാരും മറ്റും നൽകുന്ന ചില സൂചനകളിലൂടെയാണ് ചിത്രം പുരോഗമിക്കുന്നത്. മൂത്തോനെത്തേടി മുല്ല തനിച്ച് യാത്രയാരംഭിക്കുകയാണ്. രാത്രി ഒറ്റയ്ക്ക് വഞ്ചിയെടുത്ത് പോവുകയും തിരമാലകളിൽപ്പെട്ട് വഞ്ചി മറിഞ്ഞ് മുങ്ങുകയും ചെയ്ത മുല്ലയെ ഒരു കപ്പൽ രക്ഷിക്കുകയും മുംബൈ പോർട്ടിൽ ഇറക്കിവിടുകയും ചെയ്യുന്നു. അവിടെ ആദ്യം പൊലീസ് സ്റ്റേഷൻ, പിന്നെ ചിൽഡ്രൻസ് ഹോം, അവിടുത്തെ പീഡനശ്രമം... തുടർന്ന് മുംബൈയിലെ ചുവന്ന തെരുവായ കാമാത്തിപുരയിലെ ഇരുണ്ട ജീവിതങ്ങളുടെ ഓരങ്ങളിലേക്ക് എത്തിപ്പെടുകയാണ് മുല്ല. അവിടെ ലഹരിക്കടിമയായ, എന്തും ചെയ്യാൻ മടിയില്ലാത്ത, ക്രൂരനായ ഭായിയുടെ (നിവിൻ പോളി) ജീവിതത്തിലേക്ക് മുല്ല കടന്നു ചെല്ലുന്നതോടെ ചിത്രം മറ്റൊരു തലത്തിലേക്ക് സഞ്ചരിക്കും.\nഇന്റർവെൽ പഞ്ചിൽ കഥയ്ക്ക് ട്വിസ്റ്റ് സംഭവിക്കുന്നു. നേരത്തെ നൽകിയിരുന്ന ചില സൂചനകൾ ആ ട്വിസ്റ്റിലേക്ക് നയിക്കുന്നതാണ്. അതിനു ശേഷം ഫ്ലാഷ് ബാക്കിൽ അക്ബർ എങ്ങനെ ഭായിയായി മാറിയെന്ന് പറയുന്നു. വേശ്യാവൃത്തി, പീഡനം, മയക്കുമരുന്ന്, കള്ളക്കടത്ത്, മനുഷ്യക്കടത്ത്, സ്വവർഗ്ഗാനുരാഗം, ട്രാൻസ്‌ജെൻഡർ പ്രശ്നങ്ങൾ എന്നിങ്ങനെ പരിഷ്കൃതസമൂഹം ഇരുണ്ടതെന്ന് കരുതുന്ന പാർശ്വവൽക്കരിക്കപ്പെട്ട, പ്രേക്ഷകന്റെ മനസ്സിനെ അസ്വസ്ഥമാക്കുന്ന ഒരു പാതയിലൂടെയാണ് ചലച്ചിത്രം സഞ്ചരിക്കുന്നത്.\nനിവിൻ പോളി എന്ന നടനെ ഉടച്ചുവാർത്ത ഒരു ചലച്ചിത്രം കൂടിയാണ് 'മൂത്തോൻ'. അക്ബറായും ഭായിയായും ശരീരഭാഷയിലൂടെ വിസ്മയകരമായ പകർന്നാട്ടമാണ് നിവിൻ പോളി കാഴ്‌ച വെച്ചത്. അനുരാഗപാൽക്കടലിൽ മുങ്ങിത്തുടിക്കുമ്പോഴുള്ള ആത്മനിർവൃതിയൊക്കെ ഈ നടൻ അവിസ്മരണീയമാക്കി. ദ്വീപിലെ കുത്ത് റാത്തീബ് അവതരണമൊക്കെ നിവിൻ പോളിയുടെ അഭിനയ ജീവിതത്തിലെ മറക്കാനാവാത്ത മുഹൂർത്തങ്ങളാവും. ഈ വർഷമിറങ്ങിയ ചലച്ചിത്രങ്ങളിൽ നിന്നും മികച്ച നടനുള്ള പുരസ്ക്കാരം പരിഗണിക്കുമ്പോൾ മാറ്റിനിർത്താനാവാത്തവിധം നിവിൻ പോളി കഥാപാത്രവുമായി ഇഴുകിച്ചേർന്നിരിക്കുന്നു.\nഗീതു മോഹൻദാസിന് 2016-ൽ അമേരിക്കയിലെ സൺഡാൻസ് ഫിലിം ഫെസ്റ്റിവലിൽ ഗ്ലോബൽ ഫിലിം മേക്കിങ് അവാർഡ് നേടികൊടുത്ത തിരക്കഥയാണ് 'ഇൻശാ അല്ലാഹ്'. തന്റെ സഹോദരനെത്തേടി ദ്വീപിൽ നിന്നും വൻകരയിലേക്ക് മുല്ലക്കോയ എന്ന പതിനൊന്നുവയസ്സുകാരൻ നടത്തുന്ന യാത്രയാണ് ഈ തിരക്കഥ. ഇതിനെ അടിസ്ഥാനമാക്കിയാണ് 'മൂത്തോൻ' സംവിധാനം ചെയ്തിട്ടുള്ളത്. ബോളിവുഡിലെ സംവിധായകനും നടനും നിർമ്മാതാവുമൊക്കെയായ അനുരാഗ് കശ്യപും മൂത്തോന്റെ നിർമ്മാണത്തിലും തിരക്കഥയിലും പങ്കാളിയായിട്ടുമുണ്ട്.\nനിവിൻപോളിയേയും ദിലീഷ് പോത്തനെയും കൂടാതെ സുജിത് ശങ്കറും റോഷൻ മാത്യുവുമാണ് മുഖപരിചയമുള്ളവർ. മറ്റെല്ലാവരും മലയാളികൾക്ക് പുതുമുഖങ്ങളായിരിക്കാം. എന്നാൽ അവരുടെ സ്വാഭാവികമായ അഭിനയം ചിത്രത്തിന്റെ നിലവാരം ഉയർത്തുന്നു. പ്രത്യേകിച്ചും മുല്ലയായ സഞ്ജന ദീപുവിന്റെ, അമീറായ റോഷൻ മാത്യുവിന്റെയൊക്കെ....\nസലാം ബോംബെ, സ്ലം ഡോഗ് മില്യണെയർ തുടങ്ങിയവയുടെയൊക്കെ ഓർമ്മകളുണർത്തുന്നുണ്ട് പലപ്പോഴും മുംബൈയിലെ കഥാസന്ദർഭങ്ങളിൽ. അതുപോലെ കടലിലെ ചില ഫാന്റസി ദൃശ്യങ്ങൾ 'ലൈഫ് ഓഫ് പൈ'യുടെയും ഓർമ്മകളുണർത്തുന്നു. ഇങ്ങനെ പറഞ്ഞു പഴകിയ പല സന്ദർഭങ്ങളും തിരക്കഥയുടെ ദൗർബല്യത്താൽ കയറി വരുന്നത് ചലച്ചിത്രത്തിന്റെ സമഗ്രതയെ ബാധിച്ചിട്ടുണ്ട്. എഡിറ്റിംഗ് പാറ്റേൺ പ്രേക്ഷകനെ ചിലപ്പോഴൊക്കെ ആശയക്കുഴപ്പത്തിലാക്കുന്നുണ്ട്. അതേസമയം, പലപ്പോഴും ഇഴഞ്ഞു നീങ്ങുന്ന വൈകാരിക രംഗങ്ങളിൽ നിന്നും ചടുലമായ, ത്രസിപ്പിക്കുന്ന ചില രംഗങ്ങളിലേക്ക് ഇടയ്ക്കൊക്കെ പ്രേക്ഷകനെ കൊണ്ടുപോകുന്നുമുണ്ട്.\n'ഭായ് അറൈവ്സ്' എന്നൊക്കെ കണ്ട് മസാലയുള്ള ഒരു ആക്ഷൻ ത്രില്ലർ പ്രതീക്ഷിച്ച് പോകുന്നവർക്ക് നിരാശയായിരിക്കും ഫലം എന്ന് പറയട്ടെ. ഒരു ഫിലിം ഫെസ്റ്റിവൽ മൂഡിൽ മനോഹരദൃശ്യങ്ങളുടെ അകമ്പടിയോടെ കഥ പറയുന്ന ചിത്രമാണ് 'മൂത്തോൻ'.


താളം തെറ്റിയ മനസ്സുകള്‍ക്കും ഇനി പരിരക്ഷയുടെ പ്രതിരോധം - FUTURE KERALA - Daily on Business Economy and Society\nമാനസിക രോഗങ്ങള്‍ക്കും ഇന്‍ഷ്വറന്‍സ് പരിരക്ഷ നല്‍കാനുള്ള ‘നാഷണല് മെന്റല് ഹെല്‍ത്ത് കെയര് ആക്റ്റ് 2017’ എന്ന ചരിത്രപരമായ നിയമനിര്‍മാണം കഴിഞ്ഞ വര്‍ഷം പാര്‍ലമെന്റ് പാസാക്കിയിരുന്നെങ്കിലും മിക്ക ഇന്‍ഷ്വറന്‍സ് കമ്പനികളും ഇത് നടപ്പാക്കാന് അമാന്തം കാട്ടുകയാണ് ചെയ്തിരുന്നത്. മാനസി രോഗ ചികിത്സ തേടുന്നവര്‍ക്കും പരിരക്ഷ നല്‍കണമെന്ന് കര്‍ശനമായി വ്യവസ്ഥ ചെയ്യുന്ന സര്‍ക്കുലര് കഴിഞ്ഞ മാസം 16 ന് സര്‍ക്കാര് പുറപ്പെടുവിച്ചതോടെ വലിയ സാമൂഹിക മാറ്റത്തിനാണ് കളമൊരുങ്ങിയിരിക്കുന്നത്. വിഷാദ രോഗമടക്കം മാനസിക രോഗങ്ങള്‍ക്ക് അടിപ്പെടുന്ന എണ്‍പത് ശതമാനം ആളുകള്‍ക്കും മതിയായ ചികിത്സ ലഭിക്കുന്നില്ലെന്ന ഞെട്ടിപ്പിക്കുന്ന വസ്തുത നമ്മുടെ മുന്നിലുണ്ട്. ചികിത്സയുടെ ഭീമമായ ചെലവും ഭീതിയും ഇതിന് കാരണമാണ്. ഈ രണ്ട് പ്രശ്‌നങ്ങള്‍ക്കും പരിഹാരം കാണാന് സക്ഷമമായ നിയമമാണ് നടപ്പാക്കാനൊരുങ്ങുന്നത്.\nഓരോ അഞ്ച് ഇന്ത്യക്കാരിലും ഒരാള് വീതം ഡിപ്രഷന് അഥവാ വിഷാദ രോഗമെന്ന മാനസിക അസ്വാസ്ഥ്യത്തിന്് ജീവിതകാലത്തില് ഒരിക്കലെങ്കിലും അടിമപ്പെടുന്നവരാണെന്നാണ് കണക്കുകള് സൂചിപ്പിക്കുന്നത്. 131 കോടിയിലേറെ ജനങ്ങള് അധിവസിക്കുന്ന രാജ്യത്ത് ഇത് ഭീമമായ സംഖ്യ തന്നെയാണ്. കാല് കോടിയിലധികം ആള്‍ക്കാരെ ഒരിക്കലെങ്കിലും ബാധിക്കുന്ന, അവരില് തന്നെ നല്ലൊരു ശതമാനം ആളുകളുടെ ജീവിതം ദീര്‍ഘകാലത്തേക്ക് താറുമാറാക്കാന് കരത്തുള്ള, ഒരുപക്ഷേ ആത്മഹത്യയിലേക്ക് പോലും നയിച്ചേക്കാവുന്ന ഇത്തരം രോഗങ്ങളുടെ ചികിത്സക്ക് മതിയായ പരിഗണന ലഭിക്കുന്നുണ്ടായിരുന്നില്ല എന്നത് ഒട്ടും ആശാസ്യമല്ലാത്ത വസ്തുതയാണ്. മാനസിക രോഗ ചികിത്സകനെ കണ്‍സള്‍ട്ട് ചെയ്തു എന്ന് ചികിത്സാ രേഖകളില് കുറിക്കപ്പെട്ടാല്, അവകാശമുണ്ടെങ്കില് പോലും ഇന്‍ഷുറന്‍സ് തുക നിഷേധിക്കപ്പെടുകയാണ് ചെയ്തിരുന്നത്. രാജ്യത്തെ ആരോഗ്യ ഇന്‍ഷുറന്‍സ് കമ്പനികള് ഇക്കാര്യത്തില് പ്രത്യേക നിഷ്‌കര്‍ഷ എടുക്കുകയും ചെയ്തിരുന്നു.\nഎന്നാലിപ്പോള് കാര്യങ്ങള് മാറിമറിയുകയാണ്. മാനസികാരോഗ്യവും ഇന്‍ഷുറന്‍സ് പരിരക്ഷയ്ക്ക് കീഴില് കൊണ്ടുവരാനുള്ള സുപ്രധാന ഉത്തരവാണ് കേന്ദ്ര സര്‍ക്കാര് പുറത്തിറക്കിയിിരിക്കുന്നത്. കഴിഞ്ഞ വര്‍ഷം പാര്‍ലമെന്റ് പാസാക്കിയ ‘നാഷണല് മെന്റല് ഹെല്‍ത്ത് കെയര് ആക്റ്റ് 2017’ അനുസരിച്ചാണ് ഇന്‍ഷുറന്‍സ് പോളിസികളുടെ പരിധിയില് മാനസികാരോഗ്യവും കൂടി ഉള്‍പ്പെടുത്താന് കമ്പനികള്‍ക്ക് ഇന്‍ഷുറന്‍സ് മേഖലയുടെ നിയമ നിയന്ത്രാതാവായയ ഇന്‍ഷുറന്‍സ് റെഗുലേറ്ററി ഡെവലപ്പ്‌മെന്റ് അതോറിറ്റി ഓഫ് ഇന്ത്യ (ഐആര്‍ഡിഎഐ) ഇപ്പോള് നിര്‍ദേശം നല്‍കിയിരിക്കുന്നത്. ഇത് സംബന്ധിച്ച സര്‍ക്കാര് ഉത്തരവ് കഴിഞ്ഞ മാസം പുറത്തു വന്നു. കോടിക്കണക്കിന് പൗരന്‍മാര്‍ക്ക് ആശ്വാസം പകരുന്ന നടപടിയാണ് ഇതെന്നതിന് സംശയമില്ല.\nനാഷണല് മെന്റല് ഹെല്‍ത്ത് കെയര് ആക്റ്റ് 2017 ലെ 21(4) അനുച്ഛേദ പ്രകാരം എല്ലാ ഇന്‍ഷ്വറന്‍സ് കമ്പനികളും ശാരീരിക രോഗ ചികിത്സകള്‍ക്ക് നല്‍കുന്ന പരിരക്ഷയുടെ അതേ മാനദണ്ഡ പ്രകാരം മാനസിക രോഗങ്ങള്‍ക്കുള്ള ഇന്‍ഷുറന്‍സ് പരിരക്ഷയും ഉറപ്പാക്കണമെന്ന് ഐആര്‍ഡിഎഐ പുറത്തുവിട്ട സര്‍ക്കുലറില് ആവശ്യപ്പെടുന്നു. ആരോഗ്യ വിഭാഗം ജനറല് മാനേജര് ഡി വി രമേഷ് ഒപ്പു വെച്ച സര്‍ക്കുലര്, അടിയന്തര പ്രാധാന്യത്തോടെ നടപ്പിലാക്കാനാണ് കമ്പനികളോട് നിര്‍ദ്ദേശിച്ചിരിക്കുന്നത്.\nഅതേസമയം ഇന്‍ഷുറന്‍സ് കമ്പനികള് ഇതുവരെ പുതിയ സേവനങ്ങള് നല്‍കുന്നത് ആരംഭിച്ചിട്ടില്ല. മാനസികാരോഗ്യവുമായി ബന്ധപ്പെട്ട ഏതൊക്കെ ചികിത്സകള്‍ക്ക് ഇന്‍ഷുറന്ഡസ് പരിരക്ഷ നല്‍കണമെന്നും ഏതിനെയൊക്കെ ഒഴിവാക്കാമെന്നും ഐആര്‍ഡിഎഐ ഇതുവരെ വ്യക്തത വരുത്തിയിട്ടില്ലെന്നതാണ് പദ്ധതി നടപ്പാക്കാനാരംഭിക്കാത്തതിന് കാരണമായി ഇന്‍ഷ്വറന്‍സ് കമ്പനികള് ചൂണ്ടിക്കാട്ടുന്നത്. മനുഷ്യ മനസുമായി ബന്ധപ്പെട്ട ആരോഗ്യ പ്രശ്‌നങ്ങളുടെ ആഴം ദുര്‍ഗ്രഹമായതിനാല് പരിരക്ഷ ഉറപ്പാക്കേണ്ട അസുഖങ്ങളെ അളക്കുന്ന മാനകങ്ങള് വ്യക്തമാക്കേണ്ടതുണ്ടെന്ന് കമ്പനികള് വാദിക്കുന്നു. നിലവിലുള്ള നിയമങ്ങള് പ്രകാരം മാനസിക ആരോഗ്യത്തിന് വിശാലമായ നിര്‍വചനമാണ് നല്‍കപ്പെട്ടിരിക്കുന്നത്. ഇന്‍ഷുറന്‍സ് ഇനത്തില് ചെലവാക്കേണ്ട് തുകയുടെ കാര്യത്തില് കമ്പനികള് ഇരുട്ടില് തപ്പുകയാണെന്ന് ന്യൂ ഇന്ത്യ അഷ്വറന്‍സിലെ ഒരു മുതിര്‍ന്ന ഉദ്യോഗസ്ഥന് വ്യക്തമാക്കി.\nദേശീയ തലത്തിലോ അന്താരാഷ്ട്ര തലത്തിലോ അംഗീകൃതമായ മെഡിക്കല് മാനദണ്ഡങ്ങള്‍ക്കനുസൃതമായി (ലോകാരോഗ്യ സംഘടനയുടെ ഏറ്റവും പുതിയ അന്താരാഷ്ട്ര രോഗ വര്‍ഗീകരണ പ്രകാരവും), മാനസിക രോഗം നിര്‍ണയിക്കണമെന്ന് നാഷണല് മെന്റല് ഹെല്‍ത്ത് കെയര് നിയമത്തിലെ രണ്ടാം അധ്യായത്തില് മൂന്നാം വകുപ്പില് വ്യക്തമാക്കിയിട്ടുണ്ട്.\nനാഷണല് ഇന്‍സ്റ്റിറ്റ്യൂട്ട് ഓഫ് മെന്റല് ഹെല്‍ത്ത് ആന്‍ഡ് ന്യൂറോസയന്‍സസ് നടത്തിയ (എന്‍ഐഎംഎച്ച്എഎന്‍എസ്) ദേശീയ മാനസികാരോഗ്യ സര്‍വേ 2015-16 പ്രകാരം സൈക്കോട്ടിക്, ബൈപോളാര്, ന്യൂറോട്ടിക് രോഗങ്ങള്‍ക്കും വിഷാദരോഗം, സമ്മര്‍ദ്ദവുമായി ബന്ധപ്പെട്ട രോഗങ്ങള് എന്നിവക്കും ഏറ്റവുമധികം സാധ്യതയുള്ളത് 40 നും 49 നും ഇടയിലില് പ്രായമുള്ളവരിലാണ്. ഇത് കൂടാതെ മെട്രോ നഗരങ്ങളില് താമസിക്കുന്നവര് മാനസിരോഗങ്ങള്‍ക്ക് കൂടുതല് വശംവദരാകുന്നെന്നും സര്‍വേ കണ്ടെത്തിയിരിക്കുന്നു. സ്ത്രീ-പുരുഷ ലിംഗ ഭേദമില്ലാതെ യുവതലമുറക്കിടയില് രോഗലക്ഷണങ്ങള് കാണിക്കുന്നവര് 7.3 ശതമാനമാണ്.\nഓരോ വൈകല്യങ്ങള്‍ക്കുമനുസരിച്ച് ചികിത്സക്കും പരിചരണത്തിനുമായി ചെലവഴിക്കുന്ന തുകയിലും വ്യത്യാസമുണ്ട്. മദ്യാസക്തി മൂലമുള്ള അസുഖങ്ങള്‍ക്ക് 2,250 രൂപ, സ്‌കിസോഫ്രീനിയ-മറ്റ് മാനസികാസ്വാസ്ഥ്യങ്ങള് എന്നിവക്ക് 1,000 രൂപ, വിഷാദ രോഗത്തിന് 1,500, ന്യൂറോസിസ് 1,500 രൂപ, അപസ്മാരത്തിന് 1,500 എന്നിങ്ങനെയാണ് തുക. മാനസികാരോഗ്യ നിയമത്തിന്റെ മികച്ച നേട്ടങ്ങളിലൊന്നാണ് ആത്മഹത്യയെകുറിച്ചുള്ള തിരിച്ചറിവ്. ഒരു കുറ്റകൃത്യത്തിന് ഉപരി, ആത്മഹത്യാ ശ്രമമെന്നത് വ്യക്തിപരവും സാമൂഹികവുമായ അപര്യാപ്തതകളില് നിന്നുളവാകുന്ന ഒരു അകൃത്രിമമായ പ്രശ്‌നമാണെന്ന് അംഗീകരിക്കപ്പെട്ടിരിക്കുന്നു.\nബിരുദ വിദ്യാര്‍ത്ഥിയായ ശൗര്യ സേതുപതിയുടെ (പേര് യഥാര്‍ത്ഥമല്ല) അഭിപ്രായങ്ങള് ഈ സാഹചര്യത്തില് പരിഗണന അര്‍ഹിക്കുന്നതാണ്. ശൗര്യയുടെ മാതാപിതാക്കളില് ഒരാള്‍ക്ക് സ്‌കീസോഫ്രീനിയ ബാധിച്ചിട്ടുണ്ട്. മാനസിക പ്രശ്‌നങ്ങളെ പരിഹസിക്കുകയും അപമാനിക്കുകയും യാഥാര്‍ഥ്യം തിരിച്ചറിഞ്ഞ് അംഗീകരിക്കുന്നതില് പരാജയപ്പെടുകയുമാണ് ഇത്രനാള് പൊതുസമൂഹം ചെയ്തിരുന്നതെന്ന് ശൗര്യ സ്വന്തം അനുഭവത്തില് നിന്ന് പറയുന്നു. ശാരീരിക വൈകല്യമുള്ള ഒരു വ്യക്തിയെ കണ്ടാല് ആളുകള് ഉടന് സഹാനുഭൂതി, അനുകമ്പ തുടങ്ങിയ വികാരങ്ങള് പ്രകടിപ്പിക്കുന്നു. എന്നാല് സങ്കടകരമായ കാര്യം, മാനസിക ആരോഗ്യ പ്രശ്‌നങ്ങള് നേരിടുന്നവര്‍ക്ക് ഈയൊരു പരിഗണന ലഭിക്കാറില്ല എന്നതാണ്. എല്ലായ്‌പ്പോഴും തിരിച്ചടികള് മാത്രമാണ് അവര് നേരിട്ടുകൊണ്ടിരിക്കുന്നത്. യാഥാര്‍ഥ്യത്തെക്കുറിച്ചുള്ള അറിവിന്റെ പരിമിതിയാണ് ഇതിന് ഇതിന് പ്രധാന കാരണമെന്ന് ശൗര്യ പറയുന്നു. മാനസിക അനാരോഗ്യത്തിന്റെ അദൃശ്യ സ്വഭാവം മൂലം പൊതുജനത്തിന് പലകാര്യങ്ങളും തിരിച്ചറിയാന് സാധിക്കാതെ പോകുന്നു. ഈ സാഹചര്യത്തില് ഇന്‍ഷ്വറന്‍സ് കമ്പനികള് മാനസികാരോഗ്യവുമായി ബന്ധപ്പെട്ട് പരിരക്ഷ നല്‍കാന് മുന്നോട്ട് വരികയാണെങ്കില് രാജ്യത്തിന് തന്നെ അതൊരു മികച്ച നേട്ടമായിരിക്കും. മാനസിക രോഗങ്ങളെക്കുറിച്ച് അനാവശ്യ ഭീതിയാണ് സമൂഹത്തില് സൃഷ്ടിക്കപ്പെട്ടിരിക്കുന്നതെന്നും ആ വിദ്യാര്‍ത്ഥി ചൂണ്ടിക്കാട്ടുന്നു.\nമാനസിക രോഗത്തിന് വളരെ വിശാലമായ ഒരു തലമുണ്ട്. അതുകൊണ്ട് ഇത്തരം ആളുകളുടെ ‘നിഷ്ഫലത’ കണ്ട് സമൂഹം നിഗമനങ്ങളില് എത്തിച്ചേരരുത്. നേരെമറിച്ച് ഏറ്റവും സൃഷ്ടിപരമായ തലച്ചോറുകളാണ് ചില അസാധാരണത്വങ്ങള് പ്രകടിപ്പിക്കുന്നതെന്നു കൂടി സമൂഹം മനസിലാക്കണം. ആനുകാലികമായി പുറത്തു വന്ന ചില സിനിമകളിലും മറ്റും മാനസിക ആരോഗ്യത്തെ ക്രിയാത്മകമായി പ്രതിഫലിപ്പിക്കാനുള്ള ശ്രമങ്ങള് നടന്നിട്ടുണ്ട്. അടുത്തിടെ തീയേറ്ററുകളിലേക്കെത്തിയ ‘എ ബ്യൂട്ടിഫുള് മൈന്‍ഡ്’, ‘ഹിച്ച്കി’ തുടങ്ങിയ സിനിമകള് വേരുറച്ച ചിന്തകളെ വെല്ലുവിളിക്കുന്നതും മാനസികാരോഗ്യ പ്രശ്‌നങ്ങള് ഉള്ളവരും മനുഷ്യരാണെന്ന് പ്രഖ്യാപിക്കുന്നതുമായിരുന്നു.\nമാനസിക പ്രശ്‌നങ്ങളുള്ളവരുടെ കുടുംബങ്ങള് നേരിടുന്ന സാമ്പത്തികമായ ആഘാതം കൂടി കണക്കിലെടുക്കണം. മാനസിക പ്രശ്‌നങ്ങള് ഉള്ളവരെല്ലാം തന്നെ ജോലിയില്ലാത്തവരോ സ്വന്തമായി വരുമാനമില്ലാത്തവരോ അല്ല. നന്നായി ജോലിയെടുക്കുകയും പണം സമ്പാദിക്കുകയും ചെയ്യുന്ന ധാരാളം ആളുകളുണ്ട്. വന് പ്രതിഫലം പറ്റുന്നവരല്ലെങ്കിലും അവരില് പലരും സമൂഹത്തിന് മികച്ച സംഭാവന നല്‍കുന്ന തരത്തില് തൊഴിലെടുക്കുന്ന പ്രൊഫഷണലുകളാണ്. എങ്കിലും സമ്പാദിക്കുന്ന പണത്തിന്റെ വിനിയോഗത്തില് പലപ്പോഴും വിനാശകരമായ തീരുമാനങ്ങളാണ് അവര് എടുക്കുക. ക്രെഡിറ്റ് കാര്‍ഡ് കമ്പനികള് മാനസിക പ്രശ്‌നങ്ങള് ഉള്ളവര്‍ക്ക് സൗജന്യ കാര്‍ഡുകള് വാഗ്ദാനം ചെയ്യുമ്പോള് അതിന്റെ ഉപയോഗത്തെപ്പറ്റി അവര് ബോധവാന്മാര് അല്ലെങ്കില് വലിയ സങ്കീര്‍ണ്ണതകള് അഭിമുഖീകരിക്കേണ്ടി വരും.\nഅന്തര്‍ലീനമായ വിഷാദരോഗത്തെ നേരിടുന്നതിനുള്ള മാര്‍ഗ്ഗമായി, ആശ്വാസം കണ്ടെത്തുന്നതിനായി സാധനങ്ങള് വാങ്ങിക്കൂട്ടാന് അവര് ശ്രമിക്കുന്നു. പണവിനിയോഗം വളരെ മോശമാകുമ്പോള് കുടുംബം അപ്പാടെ കടക്കെണിയിലേക്ക് നീങ്ങുന്നു.\nദീര്‍ഘകാലമായി അമേരിക്കയില് താമസിക്കുന്ന കലൈവാണിയുടെ (യഥാര്‍ത്ഥ പേരല്ല) ജീവിതകഥയും ഈ വിഷയത്തില് സജീവ പരിഗണന അര്‍ഹിക്കുന്നതാണ്. കടുത്ത മാനസികാരോഗ്യ പ്രശ്‌നങ്ങള് ഉണ്ടെന്ന് തിരിച്ചറിഞ്ഞതോടെ കുട്ടികളോടൊപ്പം അവളുടെ ഭര്‍ത്താവ് മാറിത്താമസിച്ചു. വര്‍ഷങ്ങള് കൊണ്ട് സമ്പാദിച്ച പണവുമായി അവള് ഇന്ത്യയിലേക്ക് മടങ്ങിയെത്തിയപ്പോള് ഒരു മത സംഘടന അവള്‍ക്ക് ‘ആശ്വാസം’ പകരുന്നതിനായി അത്യുല്‍സാഹത്തോടെ രംഗപ്രവേശം ചെയ്തു. ‘ദൈവ വേലക്കും സഹാനുഭൂതിക്കും’ ഉള്ള സംഭാവനയെന്ന പേരില് അവളുടെ സമ്പാദ്യങ്ങള് അവര് ചോര്‍ത്തിയെടുത്തു. ഇപ്പോള് അമ്മയോടൊപ്പം താമസിക്കുന്ന കലൈവാണി മഹാദാരിദ്ര്യത്തെ നേരിടുകയാണ്. ചികിത്സക്കുള്ള പണം കണ്ടെത്താനും ആഹാരത്തിനുള്ള മാര്‍ഗം കണ്ടെത്താനും ബുദ്ധിമുട്ടനുഭവപ്പെടുന്ന സാഹചര്യമാണുള്ളത്. സാമ്പത്തിക ദുരന്തങ്ങളില് നിന്ന് ആളുകളെ രക്ഷിക്കാന് ഇത്തരം പ്രശ്‌നങ്ങള് കൂടി ഇന്‍ഷ്വറന്‍സുമായി ബന്ധപ്പെട്ട് ഉള്‍പ്പെടുത്തണമെന്ന ആവശ്യമാണ് ഉയരുന്നത്.\nനിരവധി വര്‍ഷങ്ങള് നീണ്ടു നില്‍ക്കുന്ന മാനസികാരോഗ്യ പ്രശ്‌നങ്ങള് രോഗികള്‍ക്കൊപ്പം പരിചരിക്കുന്നരെയും നിരവധി പ്രതിസന്ധികൡലേക്ക് തള്ളിവിടുന്നുണ്ട്. ചികിത്സക്ക് ചെലവേറിയതിനാല് ഈ വിഭാഗത്തിന് ഇന്‍ഷുറന്‍സ് പരിരക്ഷ നിഷേധിക്കുകയാണെങ്കില് അത് കാര്യങ്ങള് കൂടുതല് ദയനീയമാക്കും. അതിനാല് സര്‍ക്കാരിന്റെ നീക്കം ഏറെ പ്രശംസനീയം തന്നെയാണെന്നതില് തര്‍ക്കമില്ല.\nTags:\tMentally challenged\_


Pavilion End | Online Sports Portal In Malayalam “ഞാൻ ട്രയിനിംഗിൽ നേടുന്നതിനേക്കാൾ ഗോളുകൾ റൊണാൾഡോ കളിയിൽ നേടും” – Pavilion End\nനിരവധി പേരുടെ വിമർശനങ്ങൾക്കിരയാവുന്ന താരമാണ് അദ്ദേഹമെങ്കിലും താൻ ആരാധിക്കുന്ന കളിക്കാരനാണ് റൊണാൾഡോ\nബയേൺ മ്യൂണിക്കിലെ താരങ്ങളിൽ പലർക്കും ക്രിസ്ത്യാനോ റൊണാൾഡോയോട് അമർഷമായിരിക്കാം. കഴിഞ്ഞ സീസണിലെ ചാമ്പ്യൻസ് ലീഗിൽ ബയേണിനെ തകർത്തു കളഞ്ഞപ്പോൾ ഗോളടിച്ചു കൂട്ടിയത് റൊണാൾഡോയായിരുന്നു. വിദാൽ അടക്കമുള്ള താരങ്ങൾ അതു പരസ്യമായി പ്രകടിപ്പിച്ചിട്ടുമുണ്ട്. അതു കൊണ്ടാണ് ചാമ്പ്യൻസ് ലീഗ് നറുക്കെടുപ്പിൽ റയലിനെ എതിരാളികളായി ലഭിച്ചപ്പോൾ അതിനു വേണ്ടിയാണ് താൻ കാത്തിരുന്നതെന്ന് വിദാൽ പറഞ്ഞതും. എന്നാൽ ഈ സീസണിൽ ബയേണിലെത്തിയ ജർമൻ താരം വാഗ്നർക്ക് അങ്ങനെയൊന്നുമല്ലെന്നു വ്യക്തമാണ്. അടുത്തയാഴ്ച നടക്കാനിരിക്കുന്ന സെമിയിൽ റയലിനെ നേരിടാനൊരുങ്ങുമ്പോൾ റൊണാൾഡോയെ പറ്റി മികച്ച അഭിപ്രായം മാത്രമാണ് വാഗ്നർക്കു പറയാനുള്ളത്.\nറൊണാൾഡോ ഒരു വലിയ കളിക്കാരനാണ്. അത്തരം കളിക്കാരെയും തനിക്കിഷ്ടമാണ്. നിരവധി പേരുടെ വിമർശനങ്ങൾക്കിരയാവുന്ന താരമാണ് അദ്ദേഹമെങ്കിലും താൻ ആരാധിക്കുന്ന കളിക്കാരനാണ് റൊണാൾഡോ. എല്ലാ കളിക്കാരും ഒരേ പോലുള്ള സ്വഭാവമായാൽ ഒരിക്കലും അതു രസകരമായിരിക്കില്ല. ഞാൻ ട്രെയിനിംഗിനിടയിൽ നേടുന്നതിനേക്കാൾ ഗോളുകൾ കളിയിൽ നേടാൻ കഴിയുന്ന താരമാണ് റൊണാൾഡോ. ചാമ്പ്യൻസ് ലീഗ് സെമി ഫൈനലിൽ താരത്തെ കാണാനും നേരിടാനും താൻ കാത്തിരിക്കുകയാണെന്നും വാഗ്നർ പറഞ്ഞു. റയൽ മാഡ്രിഡ് ടൂർണമെന്റിൽ ലഭിക്കാവുന്ന ഏറ്റവും വലിയ എതിരാളികളാണെന്നും താരം പറഞ്ഞു.\nവെർഡർ ബ്രമനിൽ കളിച്ചു കൊണ്ടിരിക്കുമ്പോൾ ചാമ്പ്യൻസ് ലീഗിന്റെ ഗ്രൂപ്പ് ഘട്ടത്തിൽ കളിച്ചുള്ള പരിചയം മാത്രമേ വാഗ്നർക്കുളളു. ടോപ് ലെവലിൽ കളിക്കാൻ താരത്തിനുള്ള അവസരമാണ് ചാമ്പ്യൻസ് ലീഗ് സെമി ഫൈനൽ. റൊണാൾഡോയോട് ബഹുമാനമുണ്ടെങ്കിലും സെമിയിൽ റയലിനെ മറി കടക്കാനുള്ള കരുത്ത് ബയേണിനുണ്ടെന്ന് വാഗ്നർ പറഞ്ഞു. മികച്ച പ്രതിരോധമാണ് ബയേണിന്റേതെന്നും അതു കൊണ്ടു തന്നെ ആത്മവിശ്വസത്തോടെ റയലിനെ നേരിടാനാണ് തങ്ങൾ ഒരുങ്ങുന്നതെന്നും ജർമൻ സ്ട്രൈക്കർ പറഞ്ഞു.\nRelated Topics:Cristiano RonaldoFC Bayern MunichenReal Madrid\nഡ്രസിംഗ് റൂമിലെത്തിയ ടീമിനെ തിരികെ വിളിച്ച് പെനാൽട്ടി നൽകി


ജ്യോതിരാദിത്യ സിന്ധ്യ കോണ്‍ഗ്രസ് വിട്ടു, 20 എം.എല്.എമാര് കര്‍ണാടകത്തില് - RoundupKerala.com\nHome National ജ്യോതിരാദിത്യ സിന്ധ്യ കോണ്‍ഗ്രസ് വിട്ടു, 20 എം.എല്.എമാര് കര്‍ണാടകത്തില്\nജ്യോതിരാദിത്യ സിന്ധ്യ കോണ്‍ഗ്രസ് വിട്ടു, 20 എം.എല്.എമാര് കര്‍ണാടകത്തില്\nഡല്‍ഹി: മധ്യപ്രദേശ് കേണ്‍ഗ്രസിലെ ചേരിപ്പോര് പരസ്യമാക്കി ജ്യോതിരാദിത്യ സിന്ധ്യ കോണ്‍ഗ്രസ് വിട്ടു. ആഭ്യന്തരമന്ത്രി അമിത് ഷായ്‌ക്കൊപ്പം പ്രധാനമന്ത്രി നരേന്ദ്രമോദിയുമായി കൂടിക്കാഴ്ച നടത്തിയതോടെ സിന്ധ്യ ബി.ജെ.പിയിലേക്കെന്ന അഭ്യൂഹം ശക്തമായി. തന്നെ അനുകൂലിക്കുന്ന 20 എം.എല്.എമാരെ ബംഗളൂരുവിലേക്കു മാറ്റിയാണ് നിന്ധ്യയും വിമത നീക്കം.\nകോണ്‍ഗ്രസിലെ മുതിര്‍ന്ന നേതാക്കള് ജ്യോതിരാദിത്യ സിന്ധ്യയുമായി ആശയവിനിമയത്തിനു ശ്രമിച്ചെങ്കിലും വിജയിച്ചിട്ടില്ല. ഇതിനിടെ, കോണ്‍ഗ്രസില് നിന്നു രാജിവച്ചുകൊണ്ട് സിന്ധ്യ സോണിയാ ഗാന്ധിക്കു കത്തു നല്‍കുകയും ചെയ്തു. രാജി പ്രഖ്യാപിച്ചതിനു പിന്നാലെ പാര്‍ട്ടി വിരുദ്ധ പ്രവര്‍ത്തനത്തിന് സിന്ധ്യയെ കോണ്‍ഗ്രസ് പുറത്താക്കിയതായി ജനറല് സെക്രട്ടറി കെ.സി. വേണുഗോപാല് പ്രസ്താവനയിലൂടെ അറിയിച്ചു.സിന്ധ്യയുമായി ബന്ധപ്പെടാന് സാധിക്കുന്നില്ലെന്ന് മുതിര്‍ന്ന നേതാവ് ദിഗ് വിജയ് സിംഗ് വ്യക്തമാക്കുകയും ചെയ്തു.\nരാജ്യസഭാ സീറ്റ്, പി.സി.സി. അധ്യക്ഷ സ്ഥാനം തുടങ്ങിയവയെ ചൊല്ലിയാണ് ജ്യോതിരാദിത്യ സിന്ധ്യയും മുഖ്യമന്ത്രി കമല്‍നാഥും കോര്‍ത്തത്.\nPrevious articleപാലാരിവട്ടം മേല്‍പ്പാലം: ഇബ്രാഹിം കുഞ്ഞിന്റെ വീട്ടില് വിജിലന്‍സ് റെയ്ഡ്\nNext articleസംസ്ഥാനത്ത് ആറു പേര്‍ക്കു കൂടി കൊറോണ, സ്ഥിരീകരിച്ചത് ഇറ്റലിയില് നിന്നെത്തിയവരുടെ ബന്ധുക്കള്‍ക്ക്


ഗോൾ കീപ്പർ ജാക്ക് ബട്ലാന്റ് ഇനി ക്രിസ്റ്റൽ പാലസിൽ | Fanport | Transfer News Malayalam\nHome Football Transfer ഗോൾ കീപ്പർ ജാക്ക് ബട്ലാന്റ് ഇനി ക്രിസ്റ്റൽ പാലസിൽ\nOctober 17, 2020 - 2:59 PM\nസ്റ്റോക്ക് സിറ്റിയുടെ ഗോൾ കീപ്പർ ആയിരുന്ന ജാക്ക് ബട്ലാന്റിനെ ക്രിസ്റ്റൽ പാലസ് സ്വന്തമാക്കി. മൂന്ന് വർഷത്തെ കരാറിലാണ് താരം പാലസിൽ എത്തുന്നത്. ഒരു മില്യൺ മാത്രമാണ് ട്രാൻസ്ഫർ തുക. അടുത്ത് സീസണോടെ കരാർ അവസാനിക്കുന്ന താരമാണ് ബട്ലാന്റ്. അവസാന സീസണിൽ സ്റ്റോക്കിൽ രണ്ടാം ഗോൾ കീപ്പറായായിരുന്നു ബട്ലാന്റ് കളിച്ചത്. റോയ് ഹോഡ്സണ് കീഴിൽ തന്റെ കരിയർ പുനർനിർമ്മിക്കാം എന്ന് ബട്ലാന്റ് കരുതുന്നു.\nമുമ്പ് ഇംഗ്ലണ്ട് ദേശീയ ടീമിനായി കളിച്ചിട്ടുള്ള താരമാണ് ബട്ലാന്റ്. പാലസിൽ ഇപോൾ വല കാക്കുന്ന വെയ്ൻ ഹെന്നെസിയെയും വിസെന്റെ ഗുയാറ്റയെയും മറികടന്നാൽ മാത്രമെ ബട്ലാന്റിന് പാലസിൽ അവസരം ലഭിക്കുകയുള്ളൂ.\nPrevious articleക്യാപ്റ്റന്റെയും പരിശീലകന്റെയും ഏതു തീരുമാനവും താൻ അംഗീകരിക്കും : എബി ഡിവില്ലേഴ്‌സ്\nNext articleമാറ്റമില്ലാതെ രാജസ്ഥാൻ, രണ്ട് മാറ്റങ്ങളുമായി ആർ സി ബി, ടോസ് അറിയാം


അസാധാരണ സാഹചര്യം, വേണ്ടത് അതീവ ജാഗ്രത: മുഖ്യമന്ത്രി - Indian Express Malayalam\nCorona Covid 19 Cm Pinarayi Vijayan Video Conference\nകോവിഡ് 19 വെെറസ് ബാധയെ തുടർന്ന് കേരളത്തിൽ നിരീക്ഷണത്തിലുള്ള കാൽലക്ഷത്തിലേറെ പേർ\nMarch 19, 2020 12:39:35 pm\nതിരുവനന്തപുരം: കോവിഡ് 19 ന്റെ വ്യാപനം തടയാൻ എല്ലാവരും അതീവ ജാഗ്രതയോടെ പ്രവർത്തിക്കണമെന്ന് മുഖ്യമന്ത്രി പിണറായി വിജയൻ. സംസ്ഥാനത്ത് അസാധാരണ സാഹചര്യമാണെന്നും ചെറിയ പിഴവുകൾ പോലും കാര്യങ്ങൾ വഷളാക്കുമെന്നും പിണറായി വിജയൻ പറഞ്ഞു. തദ്ദേശ സ്വയംഭരണ പ്രതിനിധികളുമായി നടത്തിയ വീഡിയോ കോൺഫറൻസിങ്ങിലാണ് പിണറായി വിജയൻ ഇക്കാര്യം പറഞ്ഞത്. പ്രതിപക്ഷ നേതാവ് രമേശ് ചെന്നിത്തലയും വീഡിയോ കോൺഫറൻസിങ്ങിൽ പങ്കെടുത്തു.\nവിദേശികളോടുള്ള സമീപനം ശ്രദ്ധിക്കണമെന്ന് മുഖ്യമന്ത്രി ആവർത്തിച്ചു. വിദേശികളെയെല്ലാം കൊറോണ ബാധിതരായി ചിത്രീകരിക്കുന്ന രീതി ശരിയല്ല. മോശമായി പെരുമാറുന്നവർക്കെതിരെ ശക്തമായ നടപടി സ്വീകരിക്കുമെന്നും മുഖ്യമന്ത്രി പറഞ്ഞു. ഭക്ഷ്യസാധനങ്ങളുടെ ലഭ്യത സര്‍ക്കാര് ഉറപ്പുവരുത്തും. അതിഥി തൊഴിലാളികള്‍ക്ക് പണിയില്ലാത്ത സാഹചര്യമാണുള്ളത്. ഇവർ കവലകളില് കൂട്ടം കൂടരുതെന്നും മുഖ്യമന്ത്രി നിർദേശിച്ചു.\nകോവിഡ് 19 വെെറസ് ബാധയെ തുടർന്ന് കേരളത്തിൽ നിരീക്ഷണത്തിലുള്ള കാൽലക്ഷത്തിലേറെ പേർ. എന്നാൽ, കഴിഞ്ഞ രണ്ട് ദിവസമായി കേരളത്തിൽ കോവിഡ് 19 പോസിറ്റീവ് കേസുകളൊന്നും റിപ്പോർട്ട് ചെയ്‌തിട്ടില്ല. ഇത് സംസ്ഥാനത്തിന് വലിയ ആശ്വാസം പകരുന്നു. കോവിഡ് 19 സാമൂഹ്യവ്യാപനത്തിലേക്ക് കടന്നിട്ടില്ലെന്നാണ് ആരോഗ്യവിദഗ്‌ധർ വിലയിരുത്തുന്നത്. കേരളത്തിലെ പഴുതടച്ച നിരീക്ഷണ സംവിധാനമാണ് കോവിഡ് 19 ന്റെ സാമൂഹ്യവ്യാപനത്തെ ചെറുക്കുന്നത്.


ഈ സങ്കീര്‍ണ്ണ സമയത്ത് ലളിതമായ നിക്ഷേപ തന്ത്രം സ്വീകരിക്കുക | Geojit Financial Services Blog\nHome Knowledge Bites Regional Language Articles ഈ സങ്കീര്‍ണ്ണ സമയത്ത് ലളിതമായ നിക്ഷേപ തന്ത്രം സ്വീകരിക്കുക\nഈ സങ്കീര്‍ണ്ണ സമയത്ത് ലളിതമായ നിക്ഷേപ തന്ത്രം സ്വീകരിക്കുക\nഅങ്ങേയറ്റം അനിശ്ചിതത്വം നിറഞ്ഞ ഒരു കാലഘട്ടത്തിലൂടെയാണ് മാനവരാശി കടന്നുപോകുന്നത്. ഇത്തരമൊരു സാഹചര്യത്തില് ഉചിതമായ തീരുമാനമെടുക്കുക എന്നത് കഠിനമായ വെല്ലുവിളിയാണ്. കോവിഡ് രണ്ടാം തരംഗത്തോട് മല്ലിടുന്ന ഇന്ത്യ, അത്തരമൊരു വെല്ലുവിളിയെ അഭിമുഖീകരിക്കുന്നു.\nവൈറസ് കനത്ത ആഘാതമുണ്ടാക്കുന്നതില് ജയിച്ചുവെങ്കിലും ഈ യുദ്ധത്തില് വാക്സിനുകള് തന്നെ വിജയിക്കും\nപ്രശസ്ത ഇമ്മ്യൂണോളജിസ്റ്റും ഏഴ് അമേരിക്കന് പ്രസിഡന്‍റുമാരുടെ ഉപദേശകനുമായ ഡോ. ആന്‍റണി ഫൗച്ചിയുടെ അഭിപ്രായത്തില് ഈ മഹാമാരി അധികം താമസിയാതെ തന്നെ അവസാനിക്കും. പ്രതിരോധ കുത്തിവയ്പ്പ് വര്‍ദ്ധിപ്പിക്കുക എന്നതാണ് ഏക പരിഹാരമെന്നു അദ്ദേഹം അടിവരയിട്ടു പറയുന്നു. വിപണിയും ഇതേ അനുമാനത്തിലാണ്. ‘അജ്ഞാതനായ അജ്ഞാതനോ’ടുള്ള യുക്തിസഹമായ പ്രതികരണമായിരുന്നു 2020 മാര്‍ച്ചിലെ പരിഭ്രാന്തിയും തകര്‍ച്ചയും. തുടര്‍ന്നുള്ള മാര്‍ക്കറ്റ് റാലി, ‘പരിചിതനായ അജ്ഞാത’നോടുള്ള പ്രതികരണമാണ്. 2020 മാര്‍ച്ചില് ഈ മഹാമാരി എങ്ങനെ അവസാനിക്കുമെന്ന് ആര്‍ക്കും ഒരു സൂചനയും ഉണ്ടായിരുന്നില്ല. എന്നാലിപ്പോള്, വ്യക്തതയുണ്ട്. വലിയ കഷ്ടപ്പാടുകള് വരുത്തുന്ന നിരവധി പോരാട്ടങ്ങള് വൈറസ് വിജയിച്ചിട്ടുണ്ടെങ്കിലും ഈ യുദ്ധത്തില് വാക്സിന് തന്നെ വിജയിക്കുമെന്ന് വിശ്വസിക്കാം.\nകരകയറുന്ന ആഗോള സമ്പദ്വ്യവസ്ഥ\nഅമേരിക്കയുടെയും ചൈനയുടെയും പിന്‍ബലത്തില് ആഗോള സമ്പദ്വ്യവസ്ഥ ശക്തമായ തിരിച്ചു വരവിന്‍റെ പാതയിലാണ്. യുഎസിലെ തൊഴിലില്ലായ്മ ക്ലെയിമുകളെയും റീട്ടെയില് വില്‍പനയെയും കുറിച്ചുള്ള ഏറ്റവും പുതിയ മാക്രോ ഡാറ്റ ഈ നിഗമനം ശരിവയ്ക്കുന്നു. 2021ല് അമേരിക്ക6ഉം ചൈന9ഉം ശതമാനം വളര്‍ച്ചാ നിരക്ക് കൈവരിക്കാന് സാധ്യതയുണ്ട്. ഈ രണ്ട് വന് സമ്പദ്ڋവ്യവസ്ഥകളുടെ വളര്‍ച്ച ലോകത്തിന്‍റെ മറ്റു രാജ്യങ്ങള്‍ക്കും ഗുണം ചെയ്യും. വാക്സിനേഷന് നല്‍കുന്ന ആത്മവിശ്വാസത്തിന്‍റെ ഉണര്‍വിലാണ് യൂറോപ്പിലെയും വികസ്വര രാജ്യങ്ങളിലെയും വിപണികള്. തിരിച്ചുവരവിന്‍റെ വ്യക്തമായ സാധ്യതയാണ് ഈ വിപണികള് നല്‍കുന്നത്. ആഗോള സമ്പദ് വ്യവസ്ഥ6ശതമാനം വളരുന്നതും 2021 ന്‍റെ രണ്ടാം പാദം സാമ്പത്തീക പ്രവര്‍ത്തനങ്ങള് സാധാരണ നിലയിലാവുമെന്നുമുള്ള പ്രതീക്ഷ വ്യക്തമായ സാധ്യതയാണ്. ആഗോള ഓഹരി വിപണികള് ഇത് മുന്‍കൂട്ടിക്കാണുകയാണ്.\nഇന്ത്യയുടെ ജിഡിപി, കോര്‍പ്പറേറ്റ് വരുമാന കണക്കുകള് കുറയും\nഇന്ത്യയുടെ ജിഡിപി 2021 സാമ്പത്തിക വര്‍ഷത്തില് 8 ശതമാനം ചുരുങ്ങിയതായി കണക്കാക്കപ്പെടുന്നു. നിഫ്റ്റി ഇപിഎസ് 2021 സാമ്പത്തിക വര്‍ഷത്തില് ഉദ്ദേശം 510 ആകാനാണ് സാധ്യത. മഹാമാരിയുടെ രണ്ടാം തരംഗത്തിന് മുമ്പ്, 2022 സാമ്പത്തിക വര്‍ഷത്തില് ജിഡിപി വളര്‍ച്ച 11 ശതമാനത്തിന് മുകളിലാകുമെന്നും നിഫ്റ്റി വരുമാന വളര്‍ച്ച 30 ശതമാനം കടക്കുമെന്നും പ്രതീക്ഷിച്ചിരുന്നു. ഇപ്പോള് ഉണ്ടായിട്ടുള്ള ഉയര്‍ന്ന വൈറസ് വ്യാപനവും അതേത്തുടര്‍ന്നുള്ള നിയന്ത്രണങ്ങളും സാമ്പത്തിക പ്രവര്‍ത്തനങ്ങളെ അല്‍പ്പം മന്ദീഭവിപ്പിക്കാനിടയുള്ളതിനാല്, ഈ ലക്ഷ്യങ്ങള് കൈവരിക്കാന് സാധിക്കില്ലെങ്കിലും10 ശതമാനം ജിഡിപി വളര്‍ച്ച നേടാന് ഇന്ത്യയ്ക്ക് സാധിക്കും.\nനിക്ഷേപം ലളിതമായി നിലനിര്‍ത്തുക\nഈ സങ്കീര്‍ണ്ണ സമയങ്ങളില്, നിക്ഷേപ തന്ത്രം ലളിതമായിരിക്കണം. ആഗോളതലത്തില് ഓഹരി വിപണികള് ശക്തവും ഉര്‍ജ്ജസ്വലവുമാണ്. പണലഭ്യത സമൃദ്ധമായി തുടരുന്നതിനാലും പലിശനിരക്ക് വളരെക്കാലം താഴ്ന്ന നിലയിലായിരിക്കുമെന്നതിനാലും വിപണികള് സ്ഥിരത കൈവരിക്കാന് സാധ്യതയുണ്ട്. പണപ്പെരുപ്പത്തില് ഉണ്ടായേക്കാവുന്ന വര്‍ധനവും യു എസ് കേന്ദ്ര ബാങ്ക് അതിന്‍റെ ഉദാര പണനയം ഉപേക്ഷിക്കാനുള്ള സാധ്യതയും വിപണിക്ക് ഭീഷണിയാണ്. എന്നാല് ഹ്രസ്വകാലത്തേക്ക് ഇതിനു സാധ്യതയില്ല. അതിനാല്, ഓഹരിയില് നിക്ഷേപം തുടരുന്നതാണ് നല്ലത്. എന്നിരുന്നാലും, അനിശ്ചിതത്വം ഉയര്‍ന്നതിനാല്, ഓഹരി വിപണിയുമായി താരതമ്യം ചെയ്യുമ്പോള് നേട്ടം കുറവാണെങ്കിലും സ്ഥിര വരുമാന ആസ്തികളിലേക്ക് അല്പം നിക്ഷേപം മാറ്റുന്നത് നന്നായിരിക്കും.\nഇന്ത്യയുടെ കോര്‍പ്പറേറ്റ് ലാഭത്തിന്‍റെ 80 ശതമാനവും മികച്ച 20 കമ്പനികളില് നിന്നാണ്. ധനകാര്യ സേവനങ്ങള്, ഐടി, ഓയില് & ഗ്യാസ്, എഫ്എംസിജി, ക്യാപിറ്റല് ഗുഡ്സ് എന്നിവയിലെ ഈ ബ്ലൂചിപ്പുകളില് ഭൂരിഭാഗവും മികച്ച രീതിയില് തുടരും. അതിനാല് അവയില് നിക്ഷേപം തുടരുന്നതില് അര്‍ത്ഥമുണ്ട്. ലാര്‍ജ് ക്യാപ് ഓഹരികളുടെ വിലകള് ഉയര്‍ന്നു നില്‍ക്കുന്നതിനാല് താരതമ്യേന വിലക്കുറവുള്ള മിഡ്, സ്മാള് ക്യാപ് ഓഹരികളിലാണ് കൂടുതല് വിലവര്‍ദ്ധനവിനുള്ള സാധ്യത. എന്നാല് മിഡ് സ്മാള് ക്യാപ്സില് നിന്ന് ഭാവിയിലെ ബ്ലൂചിപ്പുകള് തിരിച്ചറിയുന്നത് ബുദ്ധിമുട്ടാണ്. മിഡ് സ്മാള് ക്യാപ് ഓഹരികളില് മ്യൂച്ചല് ഫണ്ട് ട ക ജ കളിലൂടെ നിക്ഷേപിക്കുക എന്നതാണ് അനുയോജ്യമായ തന്ത്രം.\nFirst published in Sampadyam\nPrevious articleCovid-19 second wave: Economic recovery at risk\nNext articleHow agri trading has evolved in India and the road ahead


സമീക്ഷ യുകെ നാലാം വാർഷിക സമ്മേളനത്തിന് സമാപനം | UK News\nസമീക്ഷ യുകെ നാലാം വാർഷിക സമ്മേളനത്തിന് സമാപനം\nബിജു ഗോപിനാഥ് October 13, 2020 01:06 PM IST\nലണ്ടൻ ∙ ഒക്ടോബർ4നു പൊതുസമ്മേളനത്തോടെ ആരംഭിച്ച സമീക്ഷ യുകെയുടെ നാലാം വാർഷിക സമ്മേളനം പ്രൗഢഗംഭീരമായ പ്രതിനിധി സമ്മേളനത്തോടെ അവസാനിച്ചു.\nഞായറാഴ്ച ഉച്ചക്ക് 12.30 നു തുടങ്ങി രണ്ടു സെഷനുകളിലായി ഓൺലൈൻ വേദിയായ ഹത്രസ് നഗറിൽ നടന്ന പ്രതിനിധിസമ്മേളനം ദേശാഭിമാനി ചീഫ് എഡിറ്റർ പി. രാജീവ് ഉദ്‌ഘാടനം ചെയ്തു. ഉദ്‌ഘാടനസെക്‌ഷനിൽ പങ്കെടുത്തവരെ സമീക്ഷ സെക്രട്ടറി ദിനേശ് വെള്ളാപ്പള്ളി സ്വാഗതം ചെയ്തു.സമീക്ഷ പ്രസിഡന്റ് സ്വപ്ന പ്രവീൺ അധ്യക്ഷത വഹിച്ചു. AIC GB സെക്രട്ടറി ഹർസെവ് ബെയ്‌ൻസ് , IWA പ്രസിഡന്റ് ദയാൽ ഭാഗ്രി , AIC GB എക്സിക്യൂട്ടീവ് അംഗങ്ങളായ രാജേഷ് ചെറിയാൻ , ജാനേഷ് സിഎൻ, സമീക്ഷ യുകെ യുടെ സഹോദര സംഘടനയായ ചേതനയുടെ പ്രസിഡന്റ് സുജു ജോസഫ് എന്നിവർ പ്രതിനിധികളെ അഭിവാദ്യം ചെയ്തു.\nഹത്രാസിലെ പെൺകുട്ടിയുടെ സ്മരണകൾ വേദിയിൽ നിലനിർത്തിയ പ്രതിനിധി സമ്മേളന സംഘാടകരുടെ തീരുമാനത്തെ സമ്മേളനത്തിൽ പങ്കെടുത്തവർ അഭിനന്ദിച്ചു. സമീക്ഷ യുകെ വൈ.പ്രസിഡന്റ് പ്രസാദ് ഒഴാക്കൽ ഉദ്‌ഘാടന സെഷനിൽ പങ്കെടുത്തവർക്ക് നന്ദി പ്രകാശിപ്പിച്ചു.\nപ്രതിനിധി സെക്ഷൻ ആരംഭിച്ചത് ഇടതുപക്ഷ മതേതര മൂല്യങ്ങൾ സംരക്ഷിക്കുന്നതിന് വേണ്ടിയുള്ള പോരാട്ടത്തിൽ രക്തസാക്ഷികളായവരെ അഭിവാദ്യം ചെയ്തുകൊണ്ടും കാലയവനികയ്ക്കുള്ളിൽ മറഞ്ഞു പോയവരെ അനുസ്മരിച്ചു കൊണ്ടുമായിരുന്നു. അബ്‌ദുൽമജീദ് രക്തസാക്ഷി പ്രമേയവും ബിജു ഗോപിനാഥ് അനുശോചന പ്രമേയവും അവതരിപ്പിച്ചു.\nയുകെയുടെ വിവിധ ഭാഗങ്ങളിലുള്ള സമീക്ഷ ബ്രാഞ്ചുകളിൽ നിന്ന് തിരെഞ്ഞെടുക്കപ്പെട്ട 125 സഖാക്കളാണ് പ്രതിനിധി സമ്മേളനത്തിൽ പങ്കെടുത്തത്. സമ്മേളനം നിയന്ത്രിക്കുന്നതിനും സുഗമമായ നടത്തിപ്പിനും വേണ്ടി സ്റ്റീയറിങ് കമ്മിറ്റി, പ്രിസീഡിയം, മിനുട്സ് ,പ്രമേയം, ക്രെഡൻഷ്യൽ കമ്മിറ്റികളെ തിരെഞ്ഞെടുത്തു. സ്വപ്ന പ്രവീൺ , ജയൻ എടപ്പാൾ , ബിനോജ് ജോൺ എന്നിവരുടെ നേത്രത്വത്തിലുള്ള പ്രിസീഡിയം ആണ് സമ്മേളന നടപടികൾ നിയന്ത്രിച്ചത്. സെക്രട്ടറി ദിനേശ് വെള്ളാപ്പള്ളി ഒരു വർഷത്തെ പ്രവർത്തന റിപ്പോർട്ടും ട്രഷറർ ഇബ്രാഹിം വാക്കുളങ്ങര വരവ് ചിലവ് കണക്കുകളും അവതരിപ്പിച്ചു.\nസമ്മേളനപ്രതിനിധികൾ ഈ റിപ്പോർട്ടുകൾ വിശദമായ ചർച്ചയ്ക്ക് വിധേയമാക്കി. കാലിക പ്രസക്തിയുള്ള 12 പ്രമേയങ്ങൾ സമ്മേളനത്തിൽ അവതരിപ്പിച്ചു.\n7 മണിക്കൂർ നീണ്ടുനിന്ന ചർച്ചകൾക്കു ശേഷം സമ്മേളനപ്രതിനിധികളെക്കുറിച്ചുള്ള വിവരങ്ങൾ അടങ്ങിയ ക്രെഡൻഷ്യൽ റിപ്പോർട്ട് അവതരിക്കപ്പെട്ടു. ബിജു ഗോപിനാഥ്, രാജേഷ് നായർ എന്നവർ ഉൾപ്പെട്ട ക്രെഡൻഷ്യൽ കമ്മിറ്റിയാണ് റിപ്പോർട്ട് തയാറാക്കിയത്. തുടർന്ന് ചർച്ചയിൽ ഉയർന്നുവന്ന വിമർശനങ്ങൾക്കും നിർദ്ദേശങ്ങൾക്കും കേന്ദ്രക്കമ്മിറ്റിക്ക് വേണ്ടി സെക്രട്ടറി മറുപടി പറഞ്ഞു.\nപത്തുമണിക്കൂറോളം നീണ്ട പ്രതിനിധി സമ്മേളനത്തിൽ ഏതാണ്ട് മുഴുവൻ സമയവും വനിതകളടക്കം നൂറോളം പേർ സന്നിഹിതരായിരുന്നു. സമീക്ഷ യുകെയുടെ പ്രവർത്തനങ്ങളെ എത്രത്തോളം ഗൗരവത്തോടെയാണ് സമീക്ഷ പ്രവർത്തകർ കാണുന്നത് എന്നതിനുള്ള മികച്ച തെളിവാണ് ഇത്. യുകെ യിലെ വിവിധ പ്രദേശങ്ങളിലിൽ നിന്നും കേരളത്തിൽ നിന്നും ഓൺലൈനായി നിരവധി ആൾക്കാരെ പങ്കെടുപ്പിച്ചു നടത്തിയ ഒരു സമ്മേളനം സാങ്കേതികമായ തടസ്സങ്ങളൊന്നും കൂടാതെ നടത്താനായത് വലിയ നേട്ടം ആണ്. ഇതിനു സാധ്യമായത് സമീക്ഷ യുകെ യുടെ IT വിദഗ്ദ്ധരായ ആഷിക് മുഹമ്മദ് നാസറിന്റെയും ഫിദിൽ മുത്തുക്കോയയുടെയും നീണ്ട നാളുകളായുള്ള ആസൂത്രണവും പരിശ്രമങ്ങളുമാണ്.\nരാത്രി ഏതാണ്ട് പത്തു മണിയോടെയാണ് പ്രതിനിധി സമ്മേളനം അവസാനിച്ചത്. വിദ്യാർഥിയായ അർജ്ജുൻ വിളിച്ചുകൊടുത്ത മുദ്രവാക്യങ്ങൾ സമ്മേളനപ്രതിനിധികൾ ആവേശത്തോടെ ഏറ്റുവിളിച്ചു. സമ്മേളനത്തിൽ പങ്കെടുത്ത എല്ലാവർക്കും ബിനോജ് ജോൺ നന്ദി പറഞ്ഞു. സമ്മേളനം വൻ വിജയമാക്കിത്തീർത്ത മുഴുവൻ സമീക്ഷ പ്രവർത്തകരെയും പ്രവാസി സുഹൃത്തുക്കളെയും സമീക്ഷ യുകെ കേന്ദ്രക്കമ്മിറ്റി അഭിവാദ്യം ചെയ്തു.


ആദ്യകാല വനിതാ ഫുട്ബോൾ താരം ഫൗസിയ മാമ്പറ്റ അന്തരിച്ചു\nനിലവില് നടക്കാവ് ഗേൾസ് ഹൈസ്കൂളിലെ കായിക പരിശീലകയായിരുന്നു ഫൗസിയ മാമ്പറ്റ\n19 Feb, 2021 at 04:30 AM\nപ്രമുഖ ഫുട്ബോൾ പരിശീലകയും വനിതാ ഫുട്ബോൾ താരവുമായ ഫൗസിയ മാമ്പറ്റ അന്തരിച്ചു. ആദ്യകാല വനിതാ ഫുട്ബോൾ താരം കൂടിയാണ് ഫൗസിയ മാമ്പറ്റ. സംസ്കാരം 11.30 ന് കോഴിക്കോട് ഈസ്റ്റ് വെള്ളിമാട്കുന്ന് ജുമാമസ്ജിദ് ഖബറിസ്ഥാനിൽ നടക്കും. നടക്കാവ് ഗേൾസ് ഹൈസ്കൂളിലെ കായിക പരിശീലകയായിരുന്നു. കേരള സ്പോർട്സ് കൗൺസിലിന്‍റെ പരിശീലക എന്ന പദവിയും വഹിച്ചിട്ടുണ്ട്.\nഒരു യാഥാസ്ഥിതിക മുസ്ലീം കുടുംബത്തില് ജനിച്ച ഫൗസിയയുടെ ജീവിതവും ഒരു ഫുട്‌ബോള് മാച്ച് പോലെയായിരുന്നു. കായിക രംഗത്ത് ഫൗസിയ്ക്ക് പിതാവ് മൊയ്തുവായിരുന്നു പൂര്‍ണ പിന്തുണ. പഠനത്തിനും കായികരംഗത്തും അദ്ദേഹം തന്‍റെ മകള്‍ക്ക് പൂര്‍ണ പിന്തുണ നല്‍കി.\nകൊൽക്കത്തയിൽനടന്ന അഖിലേന്ത്യാ വനിതാ ജൂനിയർ ചാമ്പ്യൻഷിപ്പ് മത്സരത്തിൽ കേരളത്തിന്‍റെ ഗോൾവല കാത്തത് ഫൗസിയയായിരുന്നു. അന്ന് ഫൈനൽ മത്സരത്തിൽ കേരളം 1-0 എന്നനിലയിൽ തോറ്റെങ്കിലും ഗോൾപോസ്റ്റിനുകീഴിൽ ഫൗസിയ നടത്തിയ രക്ഷാപ്രവർത്തനങ്ങൾ ഏറെ ശ്രദ്ധിക്കപ്പെട്ടു.\nfousiya mampattawomen footballerഫൗസിയ മാമ്പറ്റ


« വെണ്‍ചിതലുകള് റബ്ബര് മരങ്ങളില് പ്ലാസ്റ്റിക് സര്‍ജറി നടത്തുന്നു\nMoney Value decreasing »\nസിജിജോയ് 30 വയസ് അമേരി‍ക്കയിലെ ഓഹിയോ എന്ന പ്രദേശത്ത് സിന്‍സിന്നാറ്റി എന്ന സ്ഥലത്ത് താമസം.\n2006 നവംബര് 28 പ്രകൃതിയുടെ വരദാനങ്ങള് എന്ന ഒരു പോസ്റ്റ് പ്രസിദ്ധീകരിക്കുകയുണ്ടായി. “അമേരിക്കപോലുള്ള വികസിതരാജ്യങ്ങളില് കിട്ടുന്ന ഭൂരിഭാഗം പച്ചക്കറികളും പഴങ്ങളും രാസവളങ്ങള് പ്രയോഗിച്ചും ,ഹോര്‍മ്മോണുകള് കുത്തിവെപ്പിച്ചും,ജനിതക പരീക്ഷണങ്ങള് നടത്തിയും കൃഷിചെയ്യുന്നവയാണ്.കുറച്ചു സാധാരണ ആപ്പിള്‍പഴങ്ങളും കുറച്ച് ഓര്‍ഗാനിക് ആപ്പിള് പഴങ്ങളും നിങ്ങള് ഒരു സ്ഥലത്തുവെച്ച് നിരീക്ഷിച്ചു നോക്കുക.സാധാരണ ആപ്പിള് പഴങ്ങള് ഒന്നോരണ്ടോ മാസത്തോളം കേടുകൂടാതെയിരിക്കുകയും ഓഗാനിക് രണ്ടാഴ്ച്ചക്കുള്ളില് ചീഞ്ഞുപോകുന്നതായും കാണാന് കഴിയും,ഈ ഒരു ചെറിയ കണ്ടെത്തലാണ് എന്നെ ചെറിയൊരു അടുക്കളത്തോട്ടമുണ്ടാക്കുവാന് പ്രേരിപ്പിച്ചത്.“ അതുകൊണ്ടുണ്ടായ നേട്ടങ്ങളും പ്രസ്തുത പോസ്റ്റില് വിവരിക്കുന്നുണ്ട്. ആ പോസ്റ്റ് വായിച്ചപ്പോള്‍തന്നെ ആ വീട്ടമ്മയെക്കുറിച്ചെനിക്കഭിമാനം തോന്നി. എനിക്കെന്നല്ല ആര്‍ക്കും അഭിമാനം തോന്നാം.\nവിഷ്ണുപ്രസാദിന്റെ ചന്ദ്രേട്ടന് എന്ന് പേരു വെച്ചുള്ള കമെന്റാണ് എന്നെ ആ പോസ്റ്റിലെത്തിച്ചത്. ആരോഗ്യമുള്ള ശരീരമുണെങ്കിലേ സമ്പൂര്‍ണ്ണമായ ജീവിതമുണ്ടാവുകയുള്ളുവെന്നോര്‍ക്കുക.പ്രകൃതിയുടെ വരദാനങ്ങളെ നഷ്ടപ്പെടുത്താതിരിക്കുക. എന്ന സിജിയുടെ വരികള് നിങ്ങള്‍ക്കും മനസിലാകുന്നുണ്ടെങ്കില് ഒരു പരിധിവരെ കുടുംബാംഗങ്ങളെ കൂട്ടിക്കൊണ്ട് ആശുപത്രികള് കയറി ഇറങ്ങേണ്ട അവസരം കുറയ്ക്കാം. ശരീരത്തിലെ പെസ്റ്റിസൈഡുകളുടെയും ഹോര്‍മോണുകളുടെയും അളവുകള് ഇപ്രകാരം ഒരു ചെറിയ അടുക്കളതോട്ടത്തിലൂടെമാത്രം നിയന്ത്രിക്കുവാന് കഴിയും എന്നകാര്യത്തില് സംശയം വേണ്ട. ഒരാപത് ഘട്ടത്തില് ഇപ്രകാരം ഒരു വ്യക്തിയുടെ രക്തം സ്വീകരിക്കേണ്ടിവന്നാല് അതിനേക്കാള് ഭാഗ്യം മറ്റൊന്നില്ല.\nസിജി തന്റെ കമെന്റുകളിലൂടെ ലളിതമായ രീതിയില് കമ്പോസ്റ്റ് ഉണ്ടാക്കുന്ന വിധവും വിവരിക്കുന്നുണ്ട്. ആ പോസ്റ്റിനെപ്പറ്റി ഞാന് കൂടുതല് വിവരിക്കുന്നില്ല. നിങ്ങള് സ്വയം വായിച്ച് വിലയിരുത്തുക. ഇപ്രകാരം ഞാന് ഒരു പോസ്റ്റിടാന് കാരണം കൃഷിയുമായി ബന്ധപ്പെട്ട് പലരും എന്റെ പോസ്റ്റുകള് സന്ദര്‍ശിക്കുന്നുണ്ട്. താല്പര്യമുള്ളവര് ഈ പോസ്റ്റ് കാണുകയും വായിക്കുകയും വേണം. ഇപ്രകാരം ഓരോ വീട്ടമ്മയും പ്രവര്‍ത്തിച്ചാല് വീട്ടുചെലവിലുണ്ടാകാവുന്ന ലാഭം, പരിസരമലിനീകരണത്തില് നിന്ന് മുക്തി, മാനസിക ശാരീരിക ആരോഗ്യം എന്നു വേണ്ട ധാരാളം പ്രയോജനം ഫലം.\nഇതേപോലെ ഇഞ്ചിപ്പെണ്ണ് കുറെ മാസങ്ങള്‍ക്ക് മുന്‍പ് മുരിങ്ങയിലയിലുണ്ടാകുന്ന മഞ്ഞ നിറം മാറുവാന് എന്തു ചെയ്യണം എന്ന കമെന്റുമായി എന്നെ സമീപിച്ചിരുന്നു. മഗ്നീഷ്യം സല്‍ഫേറ്റ് മുരിങ്ങയിലയുടെ മഞ്ഞ നിറം മാറ്റിയ സന്തോഷം ഇന്നും അവര് കാത്തു സൂക്ഷിക്കുന്നു. മുരിങ്ങയിലയുടെ മാഹാത്മ്യം വിശം മാഷ് നല്ലൊരു ലിങ്ക് കമെന്റായി ഇട്ടിട്ടുള്ളതാണ്.\nNo comments yet to വീട്ടമ്മമാര്‍ക്കൊരു മാതൃക\nനല്ല ഉദ്യമം ചന്ദ്രേട്ടാ,നാട്ടിലും സ്ത്രീകള്‍ക്ക് ഈ രംഗത്ത് ഒരു പാട് ചെയ്യാന് കഴിയും.\n19 February 2007 at 5:58 AM\nനന്ദി വല്യമ്മായി: നാട്ടില്‍തന്നെയാണ് ഇത്തരം ഒരു സംരംഭം (സിജിജോയ് മാതൃക) ആവശ്യം അല്ല അത്യാവശ്യം. ഇവിടെ നഗര/ഗ്രാമ ശുചീകരണമെന്നും മറ്റും പറഞ്ഞ് എന്തുമാത്രം പൈസയാണ് ചെലവാക്കേണ്ടിവരുന്നത്. ഇപ്രകാരം വീട്ടമ്മമാരുടെ സഹായത്താല് വീട് വീടാന്തരം ഇത്തരമൊരു പദ്ധതി നടപ്പാക്കുകയും ഖരമാലിന്യ സംസ്കരണത്തിനുള്ള സംവിധാനമുണ്ടാക്കുകയും ചെയ്താല് പരിസ്ഥിതി പരിപാലനം സുഗമമാക്കാം. അപ്രകാരം Zero waste എന്ന പദ്ധതിയും സാക്ഷാത്‌ക്കരിക്കപ്പെടും വരും തലമുറയും രോഗങ്ങളില് നിന്ന് രക്ഷപ്പെടും.\n19 February 2007 at 12:56 PM\nഞാനും സിജിയുടെ ആ പോസ്റ്റ് വായിച്ചിരുന്നു. അതിന്റെ പ്രിന്റും എടുത്തിട്ടുണ്ട്. എന്നെങ്കിലും നാട്ടില് പൊയി താമസിക്കുമ്പോള് അടുക്കളയുടെ പിന്നാമ്പുറത്ത് ഒരു ചെറിയ പച്ചക്കറിതോട്ടം വേണം എന്ന് ആഗ്രഹിക്കുന്നു.\nചന്ദ്രേട്ടന് പറഞ്ഞതുപോലെ ആ പോസ്റ്റ് ഉപകാരപ്രദമാണ്.


വാലന്റൈൻസ് ഡേ കൂട്ടക്കൊല - വിക്കിപീഡിയ\nവാലന്റൈൻസ് ഡേ കൂട്ടക്കൊല\nപ്രമാണം:Valentine Day massacre.jpg\nWarehouse at Dickens and Clark in ഷിക്കാഗോ\nFive members of the North Side Gang, plus two others\nFour unknown perpetrators\n1929 ഇൽ സെയിന്റ് വാലന്റൈൻസ് ദിനത്തിൽ രണ്ട് മാഫിയാ സംഘങ്ങൾ തമ്മിലുണ്ടായ സംഘർഷത്തിൽ ഏഴ് പേർ കൊല ചെയ്യപ്പെട്ടതിനെയാണ് വാലന്റൈൻസ് ഡേ കൂട്ടക്കൊല എന്ന് വിളിക്കുന്നത്. ഷിക്കാഗോയിൽ അൽ കപോണെയുടെ നേതൃത്വത്തിലുള്ള സൗത്ത് സൈഡ് ഇറ്റാലിയൻ സംഘവും ബഗ്സ് മോറന്റെ നേതൃത്വത്തിലുള്ള നോർത്ത് ഐറിഷ് സംഘവും തമ്മിലായിരുന്നു പോരാട്ടം.\n1929 ഫെബ്രുവരി 14 നു്, സെയിന്റ് വാലന്റൈൻ ദിനത്തിൽ നോർത്ത് സൈഡ് ഗ്യാങ്ങിലെ അഞ്ച് അംഗങ്ങളും, സ്വതന്ത്രപ്രവർത്തകരായ റീൻഹാഡ് എച്ച് ഷ്വിമ്മർ ജോൺ മെയ് എന്നിവരും,ഷിക്കാഗോയിലെ ലിങ്കൻ പാർക്കിലെ 2122 നോർത്ത് ക്ലാർക്ക് സ്റ്റ്രീറ്റിലെ ഗരാജിന്റെ ചുവരിനോട് ചേർത്ത് നിർത്തപ്പെടുകയും കൊല ചെയ്യപ്പെടുകയും ചെയ്തു. വെടി വച്ചവരിൽ രണ്ടു പേർ പോലീസ് വേഷം ധരിച്ചിരുന്നു. മറ്റുള്ളവർ സ്യൂട്ട്, ടൈ, ഓവർ കോട്ട്, തൊപ്പി എന്നിവ ധരിച്ചിരുന്നു. സാക്ഷികൾ പറഞ്ഞതനുസരിച്ച് പോലീസ് വേഷം ധരിച്ചിരുന്നവർ വെടിവയ്പ്പ് കഴിഞ്ഞ ശേഷം തോക്ക് ചൂണ്ടിക്കൊണ്ട് ബാക്കിയുള്ളവരെ ഗരാജിനു പുറത്തേയ്ക്ക് നയിച്ചു. ജോൺ മെയുറ്റെ ജെർമൻ ഷെഫേർഡ് ട്രക്കിലേയ്ക്ക് കുരച്ചു കൊണ്ട് ഓടിക്കയറിയത് അടുത്തുള്ള ബോർഡിങ്ങ് ഹൗസുകളിലെ രണ്ട് സ്ത്രീകളുടെ ശ്രദ്ധയാകർഷിച്ചിരുന്നു. അതിൽ ഒരു സ്ത്രീ, മിസിസ്. ലാന്റ്സ്മാൻ, എന്തോ അപകടം മണക്കുകയും വീട്ടിലെ ഒരു അന്തേവാസിയെ അയച്ച് ആ നായയെ അസ്വസ്ഥപ്പെടുത്തുന്നത് എന്താണെന്ന് അന്വേഷിക്കുകയും ചെയ്തു. അയാൾ ഓടിച്ചെന്നു നോക്കി. ഫ്രാങ്ക് ഗൂസൻബെർഗ് കൊലയാളികൾ പോയശേഷവും ജീവനോടെയുണ്ടാകുകയും ഉടനെ തന്നെ ആശുപത്രിയിൽ എത്തിക്കുകയും ചെയ്തു. ഗുസൻബെർഗിനു പ്രാഥമിക സുശ്രൂഷകൾ നൽകിയശേഷം പോലീസ് ചോദ്യം ചെയ്തു. ആരാണ് നിങ്ങളെ വെടി വച്ചത് എന്ന് ചോദിച്ചപ്പോൾ ' എന്നെ ആരും വെടി വച്ചില്ല' എന്ന് മറുപടി പറഞ്ഞു; പതിനാല് വെടിയുണ്ടകൾ ഏറ്റ ശേഷവും. ജോർജ്ജ് മോറൻ നോർത്ത് സൈഡ് ഗ്യാങ്ങിന്റെ നേതാവായിരുന്നു. ഡിയോൺ ഓ ബനിയൻ അഞ്ചു വർഷങ്ങൾക്കു മുമ്പ് നാല് തോക്കുധാരികളാൽ കൊല്ലപ്പെട്ട ശേഷം ജോർജ്ജ് മോറൻ സംഘത്തിന്റെ നേതാവായി. ഓ ബ്രെയിനിനു ശേഷം നോർത്ത് സൈഡുകാരുടെ നേതൃത്വം ഏറ്റെടുത്ത എല്ലാവരും കൊല്ലപ്പെട്ടുകയായിരുന്നു. കപ്പോണെ സംഘത്തിലെ അംഗങ്ങൾ ആയിരുന്നു എല്ലാ കൊലയും ചെയ്തത്. ഈ കൂട്ടക്കൊലയുടെ കാരണമായി പറയപ്പെടുന്നത് കപോണെ സംഘത്തിന്റെ ഗൂഢാലോചനയാണെന്നാണ്. ഫ്രാങ്ക് ഗൂസൻബർഗും സഹോദരൻ പീറ്ററും ചേർന്ന് ജാക്ക് മക് ഗണ്ണിന്റെ വധിക്കാൻ ശ്രമിച്ചത് പരാജയപ്പെട്ടു. അതിനു പ്രതികാരമായി കപോണെ സംഘം ചെയ്തതാണ് ഈ കൂട്ടക്കൊല. ബഗ്സ് മോറനെ നോർത്ത് ക്ലാർക്ക് സ്റ്റ്രീറ്റിലെ എസ് എം സി കാർട്ടേജ് വെയർ ഹൗസിൽ എത്തിക്കാനായിരുന്നു പദ്ധതി. ഈ പദ്ധതിയിൽ നോർത്ത് സൈഡ് ഗ്യാങ്ങിലെ എല്ലാവരേയും വധിക്കാൻ ഉദ്ദേശ്യമുണ്ടായിരുന്നില്ല. മോറനും മറ്റു ചിലരും മാത്രമായിരുന്നു ലക്ഷ്യം. ഡിറ്റ്രോയ്റ്റിലെ പർപ്പിൾ ഗ്യാങ്ങ് സപ്ലൈ ചെയ്യുന്ന വിസ്കി മോഷ്ടിച്ചത് കുറഞ്ഞ വിലയ്ക്ക് നൽകാമെന്ന് പറഞ്ഞ് പ്രലോഭിപ്പിച്ചായിരുന്നു മോറനെ ഗരാജിലെത്തിച്ചത്. ഈ അനുമാനം അത്രയ്ക്ക് വിശ്വസനീയമല്ലെന്നും വേറെ ഗൗരവമുള്ള കാരണം ഉണ്ടാകുമെന്നും അഭിപ്രായമുണ്ട്. കൊല ചെയ്യപ്പെട്ടവർ നല്ല വസ്ത്രങ്ങൾ ധരിച്ചിരുന്നെന്നും അതുകൊണ്ട് വിസ്കി വാങ്ങാൻ വേണ്ടിയായിരിക്കില്ല അവിടെ എത്തിയതെന്നും പറയപ്പെടുന്നു. ഗൂസൻബർഗ് സഹോദരന്മാർ രണ്ട് ഒഴിഞ്ഞ ട്രക്കുകളുമായി മോഷ്ടിച്ച കനേഡിയൻ വിസ്കി വാങ്ങാനായി ഡിറ്റ്രോയ്റ്റിലേയ്ക്ക് പോകാൻ പദ്ധതിയുണ്ടായിരുന്നു.\nസെയിന്റ് വാലന്റൈൻസ് ദിനത്തിന്റെ അന്ന് രാവിലെ 10.30 നു് മോറൻ സംഘത്തിലെ മിക്കവാറും എല്ലാവരും വെയർഹൗസിൽ എത്തിയിരുന്നു. മോറൻ പാർക്ക് വേ ഹോട്ടലിൽ നിന്നും ഇറങ്ങാൻ വൈകിയതുകൊണ്ട് അവിടെ എത്തിയിട്ടില്ലായിരുന്നു. മോറനും ടെഡ് ന്യൂബെറി എന്നയാളും വെയർ ഹൗസിന്റെ അരികിലെത്തിയപ്പോൾ ഒരു പോലീസ് കാർ വരുന്നതു കണ്ടു. അവർ ഉടനെ തന്നെ അടുത്തുള്ള കോഫീ ഷോപ്പിലേയ്ക്ക് തിരിഞ്ഞു. പോകുന്ന വഴി അവർ ഹെന്റ്രി ഗൂസൻബെർഗ് എന്ന സംഘാംഗത്തിനെ കണ്ടു. അയാൾ അവർക്ക് അവിടെ നിന്നും മാറി നിൽക്കാൻ മുന്നറിയിപ്പ് കൊടുത്തു. നാലാമത്തെ സംഘാംഗം, വില്ലീ മാർക്ക്സ്, വെയർ ഹൗസ് ലക്ഷ്യമാക്കി പോകുമ്പോൾ പോലീസ് കാർ കണ്ടു. അയാൾ സ്ഥലം വിടുന്നതിനു് മുമ്പ് കാറിന്റെ നമ്പർ കുറിച്ചെടുത്തു.\nമോറനുമായി രൂപസാദൃശ്യമുള്ള ഒരാൾ മോറന്റെ സംഘത്തിൽ ഉണ്ടായിരുന്നു, ആൽബെർട്ട് വേൻഷാക്ക്. അന്ന് മോറനും വേഷാക്കും ഒരേ പോലെ വേഷം ധരിച്ചിരുന്നു. ഗരാജിനു പുറത്തുണ്ടായിരുന്ന സാക്ഷികൾ ഒരു കാഡില്ലാ സെദാൻ ഗരാജിനു മുന്നിൽ വന്നു നിൽക്കുന്നത് കണ്ടു. പോലീസ് വേഷം ധരിച്ച നാലു പേർ കാറിൽ നിന്നും ഇറങ്ങി ഗരാജിലേയ്ക്ക് പോയി. രണ്ട് വ്യാജ പോലീസുകാർ ഗരാജിന്റെ വശത്തുകൂടെ അകത്തെത്തിയപ്പോൾ മോറന്റെ സംഘത്തിലെ നാലു പേരേയും, മറ്റു രണ്ട് സ്വതന്ത്രപ്രവർത്തകരേയും കണ്ടു. പോലീസുകാർ അവരോട് ചുവരിനോട് ചേർന്ന് നിൽക്കാൻ ആജ്ഞാപിച്ചു. പോലീസുകാർ കൂടെ വന്ന സിവിൽ വസ്ത്രം ധരിച്ചവർക്ക് നിർദ്ദേശം കൊടുത്തു. അവർ രണ്ടു പേരും തോംസൺ സബ്-മഷീൻ ഗൺ കൊണ്ട് വെടിയുതിർത്തു. ഏഴു പേരും നിലത്തു വീണതിനുശേഷവും അവർ വെടിവയ്പ്പ് തുടർന്നു.\nഎല്ലാം സാധാരണനിലയിലാണെന്ന് കാണിക്കാൻ സിവിൽ വസ്ത്രം ധരിച്ചവരെ തോക്കു ചൂണ്ടിക്കൊണ്ട് പോലീസ് വേഷധാരികൾ പുറത്തേയ്ക്ക് കൊണ്ടുവന്നു. ഗരാജിൽ ജീവനോടെ അവശേഷിച്ചിരുന്നത് മെയുടെ ജെർമൻ ഷെഫേഡും ഫ്രാങ്ക് ഗൂസെൻബർഗും മാത്രമായിരുന്നു. പതിനാല് വെടിയുണ്ടകൾ തുളഞ്ഞു കയറിയിട്ടും ഗൂസൻബർഗിനു ബോധമുണ്ടായിരുന്നു. പക്ഷേ മൂന്നു മണിക്കൂറിനു ശേഷം സംഭവത്തിനെക്കുറിച്ച് ഒന്നും പറയാൻ കൂട്ടാക്കാതെ അയാൾ മരിച്ചു.\nപീറ്റർ ഗൂസൻബർഗ്, മോറൻ സംഘത്തിലെ പ്രധാനി.\nഫ്രാങ്ക് ഗൂസൻബർഗ്, പീറ്റർ ഗൂസൻബർഗിന്റെ സഹോദരനും സംഘാംഗവും. പോലീസ് സംഭവസ്ഥലത്തെത്തുമ്പോൾ ഫ്രാങ്കിനു ജീവനുണ്ടായിരുന്നു. പതിനാല് വെടിയുണ്ടകളേറ്റനിലയിലും പോലീസ് ചോദ്യം ചെയ്തപ്പോൾ 'എന്നെ ആരും വെടി വച്ചില്ല' എന്നായിരുന്നു മറുപടി.\nആൽബർട്ട് കചെല്ലെക് (ജെയിംസ് ക്ലർക്ക് എന്നും അറിയപ്പെടുന്നു), മോറന്റെ സെകന്റ് ഇൻ കമാന്റ്.\nആദം ഹെയെർ, മോറൻ സംഘത്തിന്റെ ബുക്ക് കീപ്പറും ബിസിനസ്സ് മാനേജറും.\nരീൻഹാർറ്റ് ഷ്വിമ്മെർ, ഒപ്റ്റിഷ്യൻ ആയിരുന്നെങ്കിലും കുതിരപ്പന്തയത്തിൽ ആകൃഷ്ടനായി മോറൻ സംഘത്തിൽ ചേർന്നു.\nആൽബർട്ട് ആൽബെർട്ട് വേൻഷാക്ക്, മോറന്റെ പല ഓപ്പറേഷനുകളും നയിച്ചിരുന്നയാൾ. മോറനുമായുള്ള രൂപസാദൃശ്യമാണ് മോറൻ എത്തുന്നതിനു മുമ്പ് തന്നെ കൂട്ടക്കൊല നടക്കാൻ കാരണമായതെന്ന് പറയപ്പെടുന്നു.\nജോൺ മെയ്, മോറൻ സംഘത്തിലെ കാർ മെക്കാനിക്ക്, പക്ഷേ ഗ്യാങ്ങ് മെമ്പർ ആയിരുന്നില്ല. മെയ് മുമ്പ് രണ്ട് പ്രാവശ്യം അറസ്റ്റ് ചെയ്യപ്പെട്ടിരുന്നെങ്കിലും നിയമപരമായി ജോലി ചെയ്യാൻ അനുവദിക്കപ്പെട്ടിരുന്നു. ഭാര്യയും ഏഴ് കുട്ടികളുമുള്ള മെയ് പണത്തിനു വേണ്ടി മോറൻ സംഘത്തിനൊപ്പം ജോലി ചെയ്യാൻ നിർബന്ധിക്കപ്പെടുകയായിരുന്നു.\n"https://ml.wikipedia.org/w/index.php?title=വാലന്റൈൻസ്_ഡേ_കൂട്ടക്കൊല&oldid=1966758" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 06:52, 14 ജൂലൈ 2014.


Emalayalee.com - അജു വർഗീസ് നായകൻ, രഞ്ജിത് ശങ്കറിന്റെ ത്രില്ലർ വരുന്നു !!! ആകാംക്ഷയിൽ ആരാധകർ\nവീണ്ടും മറ്റൊരു ത്രില്ലർ ചിത്രവുമായി രഞ്ജിത്ത് ശങ്കർ. കമല എന്നു പേരിട്ടിരിക്കുന്ന ചിത്രത്തിൽ അജു വർഗീസ് ആണ് നായകൻ. ചിത്രത്തിന്റെ ടൈറ്റിൽ പോസ്റ്റര് ഉൾപ്പെടെയാണ് രഞ്ജിത്ത് ശങ്കർ ചിത്രം പ്രഖ്യാപിച്ചിരിക്കുന്നത്.തീർത്തും വ്യത്യസ്തമായ പ്രമേയമായിരിക്കും ചിത്രം കൈകാര്യം ചെയ്യുക. 36 മണിക്കൂര് കൊണ്ട് നടക്കുന്ന സംഭവങ്ങളാണ് ചിത്രത്തിന്റെ പ്രമേയം.\nഈ തിരക്കഥ എഴുതിയപ്പോള് ഇപ്പോള് മലയാള സിനിമയിലുള്ള ഒരു പാട് നായകന്‍മാരെ ഞാന് പരിഗണിച്ചു. പക്ഷേ ആരും ഈ കഥാപാത്രത്തിന് അനുയോജ്യരായിരുന്നില്ല. ഈ ചിത്രം ഇപ്പോള് ചെയ്യേണ്ട എന്ന് കരുതി മാറ്റി വയ്ക്കുന്നത് എന്നെ സംബന്ധിച്ച് ഏറെ ദു:ഖകരമായ ഒരു സംഗതിയായിരുന്നു. ഒരു ദിവസം രാവിലെ എന്റെ മനസ്സില് അജുവിന്റെ മുഖം തെളിഞ്ഞു. അന്ന് ഞാന് തിരിച്ചറിഞ്ഞു, ഈ തിരക്കഥ ഞാന് എഴുതിയത് അജുവിന് വേണ്ടി തന്നെയാണെന്ന് രഞ്ജിത്ത് ശങ്കര് പറയുന്നു.


Rajasthan Royal's reply on trading sanju samson to Royal challengers banglore-സഞ്ജുവിനെ തരുമോ?; കോഹ്‌ലിയെയും ഡിവില്ലിയേഴ്സിനെയും വിൽക്കുന്നോയെന്ന് രാജസ്ഥാന്റെ മറുപടി\nസഞ്ജുവിനെ തരുമോ?; കോഹ്‌ലിയെയും ഡിവില്ലിയേഴ്സിനെയും വിൽക്കുന്നോയെന്ന് രാജസ്ഥാന്റെ മറുപടി\nസഞ്ജുവിനെ റോയൽ ചലഞ്ചേഴ്സ് ബാംഗ്ലൂരിന് വിൽക്കുന്നോയെന്ന ചോദ്യത്തിന് തകർപ്പൻ മറുപടി നൽകിയിരിക്കുകയാണ് രാജസ്ഥാൻ റോയൽസ്\nNovember 15, 2019 6:46:13 pm\nമുംബൈ: ഇന്ത്യൻ പ്രീമിയർ ലീഗിന്റെ 13-ാം പതിപ്പിനുള്ള ഒരുക്കങ്ങൾ അണിയറയിൽ സജീവമാണ്. താരങ്ങളെ കൈമാറ്റം ചെയ്യുന്നതിനുള്ള ട്രാൻസഫർ വിൻഡോ ഇന്നലെ അവസാനിച്ചിരുന്നു. കഴിഞ്ഞ സീസണുകളിൽ തങ്ങളുടെ ടീമിന്റെ ഭാഗമായിരുന്ന വിദേശികളും സ്വദേശികളുമായ പല താരങ്ങളെയും ക്ലബ്ബുകൾ കൈമാറ്റം ചെയ്യുകയും റിലീസ് ചെയ്യുകയും ചെയ്തു. ട്രാൻസഫർ വിൻഡോയിലെ ഏറ്റവും നിർണായകമായ നീക്കം നടത്തിയത് രാജസ്ഥാൻ റോയൽസായിരുന്നു. നീണ്ട ഒമ്പത് വർഷം തങ്ങളുടെ വിശ്വസ്തനായ ബാറ്റ്സ്മാനും നായകനുമൊക്കെയായിരുന്ന അജിൻക്യ രഹാനെയെ രാജസ്ഥാൻ പുറത്തുവിട്ടു.\nഈ വർത്ത പുറത്തുവന്നതിന് പിന്നാലെയായിരുന്നു ട്വിറ്ററിൽ രസകരമായ ഒരു സംഭഷണത്തിന് തുടക്കമായത്. ഒരു ആരാധകന്റെ ചോദ്യം രാജസ്ഥാൻ റോയൽസും റോയൽ ചലഞ്ചേഴ്സ് ബാംഗ്ലൂരും ഏറ്റെടുക്കുകയായിരുന്നു. ‘സഞ്ജു സാംസണിനെ റോയല് ചാലഞ്ചേഴ്സ് ബാംഗ്ലൂരിന് വിൽക്കാൻ താൽപര്യമുണ്ടോ?’എന്നായിരുന്നു ആരാധകന്റെ ചോദ്യം.\n@rajasthanroyals any plans of trading @IamSanjuSamson to #RCB ??\n— thorking (@thorking14) November 14, 2019\nരഹാനെയെപോലെ തന്നെ രാജസ്ഥാൻ നിരയിലെ ഏറ്റവും വിശ്വസ്തനായ താരമാണ് സഞ്ജു. വിലക്കിന് ശേഷം ടീം മടങ്ങിയെത്തിയപ്പോഴും രാജസ്ഥാൻ ആദ്യം ടീമിലേക്ക് തിരികെകൊണ്ടുവന്ന താരങ്ങളിൽ സഞ്ജുവുമുണ്ടായിരുന്നു. ഈ സാഹചര്യത്തിലാണ് രഹാനെയെപോലെ സഞ്ജുവിനെയും വിൽക്കാൻ താൽപര്യമുണ്ടൊയെന്ന ആരാധകന്റെ ചോദ്യം.\nUmmm, are you up for trading Virat & AB?\nCc: @RCBTweets https://t.co/x3IB3pjRdU\n— Rajasthan Royals (@rajasthanroyals) November 14, 2019\nവൈകാതെ തന്നെ രാജസ്ഥാൻ റോയൽസിന്റെ മറുപടിയുമെത്തി. ‘ഉം, വിരാടിനെയും എബിയെയും (വിരാട് കോഹ്‌ലി – എ.ബി. ഡിവില്ലിയേഴ്സ്) വിൽക്കാൻ സമ്മതമാണോ?’ റോയൽ ചലഞ്ചേഴ്സ് ബംഗ്ലൂരിനെ ടാഗ് ചെയ്തുകൊണ്ടായിരുന്നു രാജസ്ഥാന്റെ മറുചോദ്യം. പിന്നാലെ രാജസ്ഥാന് മറുപടിയുമായി റോയൽ ചഞ്ചേഴ്സിന്റെ ട്വീറ്റ്. ‘മിസ്റ്റർ നാഗിനെ നിങ്ങൾക്കു തരാം’ എന്നായിരുന്നു ബംഗ്ലൂരിന്റെ മറുപടി. ഒപ്പമൊരു കുറിപ്പും, ‘പതുക്കെ അദ്ദേഹം ഇവിടേക്കു തന്നെ തിരിച്ചെത്തുമെന്ന് ഞങ്ങൾക്കറിയാം…’\nYou can have Mr Nags\nPS: We know he will eventually findaway back to us. https://t.co/4TvW3sIefn\n— Royal Challengers (@RCBTweets) November 14, 2019\nഎന്തായാലും സീസൺ ആരംഭിക്കുന്നതിന് മുമ്പ് തന്നെ സമൂഹമാധ്യമങ്ങളിൽ യുദ്ധം തുടങ്ങി കഴിഞ്ഞു. രസകരമായ ഇ സംഭാഷണം ആരാധകരും ഇതിനോടകം ഏറ്റെടുത്ത് കഴിഞ്ഞു.\nAB De VilliersSanju SamsonVirat Kohli\nWeb Title: Rajasthan royals reply on trading sanju samson to royal challengers banglore\n‘അടിത്തട്ട് മുതൽ’; കേരള ഫുട്ബാൾ രംഗത്ത് വിപ്ലവം സൃഷ്‌ടിക്കാൻ കേരള ബ്ലാസ്റ്റേഴ്‌സിന്റെ കെബിഎഫ്‌സി യങ് ബ്ലാസ്റ്റേഴ്‌സ്


ഫോമാ ഷിക്കാഗോ കണ്‍വൻഷൻ രജിസ്ട്രേഷൻ വിജയം : Deepika.com Nri News Americas\nMonday, December 4, 2017 4:01 AM IST\nഷിക്കാഗോ: ഫോമാ 2018 കണ്‍വൻഷന്‍റെ ആദ്യഘട്ട രജിസ്ട്രേഷൻ വിജയമെന്നു ഫോമ നാഷണൽ പ്രസിഡന്‍റ് ബെന്നി വാച്ചാച്ചിറ അറിയിച്ചു. കണ്‍വൻഷന് ഏഴ് മാസം ബാക്കി നിൽക്കേ 250ലേറെ കുടുംബങ്ങൾ രജിസ്റ്റർ ചെയ്തു കഴിഞ്ഞു. അമേരിക്കൻ മലയാളി ഫെഡറേഷനുകളുടെ ചരിത്രത്തിൽ ഇതാദ്യമായാണ് തുടക്കത്തിൽ ഇത്രയും കുടുംബങ്ങൾ രജിസ്റ്റർ ചെയ്യുന്നത്. അതുപോലെ തന്നെ കണ്‍വൻഷനിലേക്ക് സ്പോണ്‍സർമാർ ആവേശത്തോടെ എത്തുകയും ചെയ്യുന്നു. സ്പോണ്‍സർഷിപ്പ് നിരക്ക് 3000 ഡോളർ, 5000 ഡോളർ, 10000 ഡോളർ എന്നീ നിരക്കിലാണ്. അതിൽ 3000 ഡോളറിന്‍റെ സ്പോണ്‍സർഷിപ്പ് ക്ലോസ് ചെയ്തുകഴിഞ്ഞു എന്നത് ഈ സംഘടന എത്രമേൽ ജനാധിപത്യവത്ക്കരിക്കപ്പെട്ടു എന്നതിന്‍റെ ഉത്തമ ഉദാഹരണമാണ്.\nഫോമായുടെ രണ്ടാം ഘട്ട രജിസ്ട്രേഷൻ ജനുവരിയിൽ തുടങ്ങുകയാണ്. ഫോമായുടെ 12 റീജിയണുകൾ ഉൾപ്പെടെ മലയാളികളുടെ വീടുവീടാന്തരങ്ങളിൽ എത്തിക്കുകയാണ് അദ്ദേഹത്തിന്‍റെ ദൗത്യം. കണ്‍വഷനിലെ സമസ്ത പരിപാടികളുടെയും ഉത്തരവാദിത്വം അതാത് കമ്മറ്റികളെ ഉടൻ ഏൽപ്പിക്കുന്നതായിരിക്കും. അതായത് ചെയർമാൻ, വൈസ് ചെയർമാൻ, കോ-ഓർഡിനനേറ്റർ, ജനറൽ കണ്‍വീനർമാർ, ബ്യൂട്ടിപേജന്‍റ് തുടങ്ങിയ ബൃഹദ് ഇനങ്ങളുടെ ഉത്തരവാദിത്വം കുറ്റമറ്റ രീതിയിൽ നിർവഹിക്കുവാൻ ഉത്തരവാദിത്വപ്പെടുത്തിയിട്ടുണ്ട്.\nഫോമാ ഒരു ഇലക്ഷൻ കണ്‍വൻഷൻ ആകാതിരിക്കുവാനുള്ള താത്പര്യം സംരക്ഷിക്കുന്നതിനു വേണ്ടി ഈ സംഘടനയുടെ പരിണിതപ്രജ്ഞരായ മുൻ സെക്രട്ടറിമാരെയാണ് ചുമതലയേൽപ്പിച്ചിട്ടുള്ളത്. ഫോമായുടെ 2018 കുടുംബ കണ്‍വൻഷൻ മറ്റൊരു പൂരമാക്കുവാൻ വേണ്ടി ഈ പ്രവാസഭൂമിയിലെയും ജ·നാട്ടിലെയും കലാ സാംസ്കാരിക രാഷ്ട്രീയ മേഘലയിലെ ഒരു വൻ നിര തന്നെ അണിനിരന്നു കൊണ്ട് ചിരിയുടെയും ചിന്തയുടെയും വിനോദത്തിന്‍റെയും പ്രാർത്ഥനയുടെയും സർഗ സാന്നിദ്ധ്യം അറിയിക്കുന്നതാണെന്ന് സംഘടനാ ഭാരവാഹികൾ അറിയിക്കുന്നു. ഫോമ 2018 ഫാമിലി കണ്‍വൻഷൻ സ്പോണ്‍സർ ചെയ്തിരിക്കുന്നത്, സ്കൈലൈൻ ബിൽഡേഴ്സ് (ഗ്രാൻഡ് റോയൽ പേട്രണ്), ജോയ് ആലൂക്കാസ് (റോയൽ പേട്രണ്) എന്നിവരാണ്. കൂടുതൽ വിവരങ്ങൾക്കും, ഫോമാ കണ്‍വൻഷനിലേക്ക് രജിസ്റ്റർ ചെയ്യുവാനും സന്ദർശിക്കുക: www.fomaa.net


അമോൽ പാലേക്കർ - വിക്കിപീഡിയ\nഹിന്ദി, മറാത്തി ചലച്ചിത്രരംഗത്തെ 1970 കാലഘട്ടത്തിലെ നടനും സം‌വിധായകനുമായിരുന്നു അമോൽ പാലേക്കർ अमोल पालेकर (ജനനം: നവംബർ 24 1944). മുംബൈയിൽ ജനിച്ച ഇദ്ദേഹം ആദ്യകാലത്ത് മറാത്തി നാടകത്തിലും സ്റ്റേജുകളിലുമാണ് തന്റെ അഭിനയ കഴിവുകൾ പരീക്ഷിച്ചത്.\n(1944-11-24) 24 നവംബർ 1944 (77 വയസ്സ്)\nബോംബെ, ബോംബെ പ്രവിശ്യ, ബ്രിട്ടീഷ് ഇന്ത്യ\nചിത്ര പാലേക്കർ (m. 1969, div. 2001)\nസന്ധ്യ ഗോഖലെ (m. 2001)\nകമലാകർ പാലേക്കർ (father)\nസുഹാസിനി പാലേക്കർ (mother)\n1971 ൽ ആദ്യസിനിമയിൽ അഭിനയിച്ചു. മറാത്തി ചലച്ചിത്രമായ ശാന്തത ആയിരുന്നു അദ്ദേഹത്തിന്റെ ആദ്യ സിനിമ. സം‌വിധായകപ്രതിഭ തെളിയിച്ച ഒരു ചലച്ചിത്രമായിരുന്നു 2006 ഇറങ്ങിയ പഹേലി. ഈ ചിത്രം ഓസ്കാർ പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.[അവലംബം ആവശ്യമാണ്] ഓളങ്ങൾ എന്ന മലയാള ചലച്ചിത്രത്തിൽ നായകനായി അഭിനയിച്ചിരുന്നു.\nമുംബൈയിലെ സർ ജെജെ സ്കൂൾ ഓഫ് ആർട്‌സിൽ ഫൈൻ ആർട്സ് പഠിച്ച അദ്ദേഹം ഒരു ചിത്രകാരനായി കലാപരമായ ജീവിതം ആരംഭിച്ചു. ഒരു ചിത്രകാരനെന്ന നിലയിൽ ഏഴ് വൺ മാൻ എക്സിബിഷനുകളും നിരവധി ഗ്രൂപ്പ് ഷോകളിലും പങ്കെടുത്തു. എന്നിരുന്നാലും, ഒരു നാടക, സിനിമാ നടനായാണ് അമോൽ പാലേക്കർ അറിയപ്പെടുന്നത്. 1967 മുതൽ അവാന്ത് ഗാർഡ് തിയേറ്ററിലൂടെ നടൻ, സംവിധായകൻ, നിർമ്മാതാവ് എന്നീ നിലകളിൽ മറാത്തി, ഹിന്ദി നാടകവേദികളിലെ സജീവ സാന്നിദ്ധ്യമായിരുന്നു. ആധുനിക ഇന്ത്യൻ നാടകവേദിയിലെ അദ്ദേഹത്തിന്റെ സംഭാവനകൾ പലപ്പോഴും ഹിന്ദി സിനിമകളിലെ ഒരു പ്രധാന നടനെന്ന നിലയിലുള്ള അദ്ദേഹത്തിന്റെ പ്രശസ്തിയെ മറികടക്കുന്നതായിരുന്നു.\nഒരു ചലച്ചിത്ര നടനെന്ന നിലയിൽ 1970 കളിൽ അദ്ദേഹം ഏറ്റവും പ്രമുഖനായിരുന്നു. "അടുത്ത വീട്ടിലെ പയ്യൻ" എന്ന അദ്ദേഹത്തിന്റെ ഇമേജ് ഇന്ത്യൻ സിനിമയിൽ അക്കാലത്ത് പ്രചാരത്തിലുണ്ടായിരുന്ന നായകന്മാരുടെ പ്രതിഛായകൾക്കു തികച്ചും വിരുദ്ധമായിരുന്നു. മികച്ച നടനുള്ള ഒരു ഫിലിംഫെയർ അവാർഡും ആറ് സംസ്ഥാന അവാർഡുകളും അദ്ദേഹത്തിന് ലഭിച്ചു. മറാത്തി, ബംഗാളി, മലയാളം, കന്നഡ എന്നീ പ്രാദേശിക ഭാഷാ ചിത്രങ്ങളിലെ അഭിനയത്തിന് നിരൂപക പ്രശംസയും ലഭിച്ചു. ചലച്ചിത്രനിർമ്മാണത്തിൽ ശ്രദ്ധ കേന്ദ്രീകരിക്കുന്നതിനായി 1986 ന് ശേഷം അഭിനയിക്കേണ്ടെന്ന് അദ്ദേഹം തീരുമാനിച്ചു.\nഒരു സംവിധായകനെന്ന നിലയിൽ, സ്ത്രീകളുടെ ലോലഭാവങ്ങളുടെ ചിത്രീകരണം, ഇന്ത്യൻ സാഹിത്യത്തിൽ നിന്നുള്ള ക്ലാസിക് കഥകളുടെ തിരഞ്ഞെടുപ്പ്, പുരോഗമനപരമായ പ്രശ്നങ്ങൾ കൈകാര്യം ചെയ്യുക എന്നതിലൂടെയും അദ്ദേഹം അറിയപ്പെടുന്നു. കച്ചി ധൂപ്, മൃഗ്നയാനി, നക്വാബ്, പൂൽ ഖുന, കൃഷ്ണ കാളി തുടങ്ങി ദേശീയ ടെലിവിഷകളിൽ നിരവധി പരമ്പരകളും അദ്ദേഹം സംവിധാനം ചെയ്തിട്ടുണ്ട്.\n1971 ൽ സത്യദേവ് ദുബേ സംവിധാനം നിർവ്വഹിച്ച മറാത്തി നാടകത്തിന്റെ ചലച്ചിത്രാവിഷ്കാരമായ ശാന്തത! കോർട്ട് ചാലു ആഹെ എന്ന ചിത്രത്തിലൂടെ അമോൽ പാലേക്കർ അരങ്ങേറ്റം കുറിക്കുകയും ഈ ചിത്രം മറാത്തിയിൽ ഒരു പുതിയ സിനിമാ സമ്പ്രദായത്തിനു തുടക്കം കുറിക്കുകയും ചെയ്തു. 1974 ൽ ബാസു ചാറ്റർജിയുടെ രജനിഗന്ധയിലും അദ്ദഹത്തിന്റെതന്നെ കുറഞ്ഞ ബജറ്റ് ഹിറ്റായ ഛോട്ടി സി ബാത്തിലും അഭിനയിച്ചു. ഇത് ഇത്തരത്തിലുള്ള നിരവധി "മധ്യവർഗ" കോമഡികളിലെ പല വേഷങ്ങളിലും കരാർ ചെയ്യപ്പെടുന്നതിലേയ്ക്കു നയിച്ചു. ചാറ്റർജി അല്ലെങ്കിൽ ഋഷികേശ് മുഖർജി എന്നിവർ സംവിധാനം ചെയ്ത ഇവയിൽ ഗോൽ മാൽ, നരം ഗരം തുടങ്ങിയ ചിത്രങ്ങളും ഉൾപ്പെടുന്നു. ഗോൽ മാലിലെ വേഷത്തിന് മികച്ച നടനുള്ള ഫിലിംഫെയർ അവാർഡ് നേടിയിരുന്നു.\nജോലി നേടാൻ പാടുപെടുന്ന "മധ്യവർഗക്കാരൻ" (ഗോൽ മാൽ), സ്വന്തം ഫ്ലാറ്റ് ആഗ്രഹിക്കുന്ന സാധാരണക്കാരൻ (ഗരോണ്ട), ഒരു കാമുകി / ഭാര്യയുള്ള സാധാരണക്കാരൻ (ബാറ്റൺ ബാറ്റൺ മെയിൻ), മുതലാളിയുടെ പ്രിയം നേടാൻ യത്നിക്കുന്ന വ്യക്തി തുടങ്ങിയ മധ്യവർഗ്ഗക്കാരന്റെ വേഷങ്ങൾ അവതരിപ്പിച്ചതിന്റെ പേരിൽ അദ്ദേഹം ശ്രദ്ധേയനാണ്.\n1979 ൽ സോൾവ സാവൻ എന്ന ചിത്രത്തിലൂടെ നായികയായി ഹിന്ദി ചലച്ചിത്രലോകത്ത് അരങ്ങേറ്റം കുറിച്ച പതിനാറുവയസ്സുള്ള ശ്രീദേവിയുടെ നായകനായിരുന്നു. യഥാർത്ഥ തമിഴ് സിനിമയിൽ കമൽ ഹാസൻ അവതരിപ്പിച്ച ബുദ്ധിപരമായി വൈകല്യമുള്ള ഒരു കഥാപാത്രത്തെയാണ് അമോൽ ഈ ചിത്രത്തിൽ അവതരിപ്പിച്ചത്.\n1982 ൽ ഓളങ്ങൾ എന്ന മലയാള സിനിമയിൽ രവിയുടെ വേഷം ചെയ്തു. ആക്രിറ്റ് എന്ന മറാത്തി ചിത്രത്തിലൂടെ അദ്ദേഹം ആദ്യമായി സംവിധാനം നിർവ്വഹിച്ചു. തോഡാസ റൂമാനി ഹോ ജായേൻ, പഹേലി തുടങ്ങിയ സിനിമകളിലൂടെ സംവിധായകനെന്ന നിലയിൽ അദ്ദേഹം തന്റെ പ്രതിഭ തെളിയിച്ചു. തോഡാസ റൂമാനി ഹോ ജായേൻ എന്ന ചിത്രം മാനേജ്മെൻറ് കോഴ്സുകളുടെയും മാനവിക പെരുമാറ്റവുമായി ബന്ധപ്പെട്ട പഠനങ്ങളുടെയും ഭാഗമായിരുന്നു. 2006 ലെ ഓസ്കാർ പുരസ്കാരത്തിൽ മികച്ച വിദേശ ചിത്രത്തിനുള്ള ഇന്ത്യയുടെ ഔദ്യോഗിക പ്രവേശനചിത്രമായിരുന്നു പഹേലി. എന്നിരുന്നാലും സിനിമ അന്തിമ നാമനിർദ്ദേശങ്ങളിൽ ഇടം നേടിയില്ല.\nമുംബൈയിലെ ഒരു മധ്യവർഗ കുടുംബത്തിൽ കമലാക്കർ പാലേക്കറിന്റേയും സുഹാസിനി പാലേക്കറിന്റേയും പുത്രനായി ജനിച്ചു. നീലോൺ, രേഖ, ഉന്നതി എന്നിവർ അദ്ദേഹത്തിന്റെ മൂന്നു സഹോദരിമാരാണ്. പിതാവ് ജനറൽ പോസ്റ്റോഫീസിലും മാതാവ് ഒരു സ്വകാര്യ കമ്പനിയിലും ജോലി ചെയ്തിരുന്നു. ഒരു മുഴുവൻ സമയ അഭിനേതാവായി മാറുന്നതിനുമുമ്പ് അദ്ദേഹം ബാങ്ക് ഓഫ് ഇന്ത്യയിൽ ജോലി ചെയ്തിരുന്നു. ചില സാമൂഹിക പ്രവർത്തനങ്ങളും അദ്ദേഹം ചെയ്യുന്നു. ആദ്യ ഭാര്യ ചിത്രയിൽ നിന്ന് വിവാഹമോചനം നേടിയ ശേഷം സന്ധ്യ ഗോഖലെയെ വിവാഹം കഴിച്ചു. ഒരു ആജ്ഞേയവാദിയായ നിരീശ്വരവാദിയായാണ് അമോൽ പാലേക്കർ സ്വയം കണക്കാക്കുന്നത്.\nഇന്റർനെറ്റ് മൂവി ഡാറ്റാബേസിൽ നിന്ന് Amol Palekar\n2001 ദേശീയ അവാർഡ് പട്ടിക\n↑ "'आपल्यातीलच एक' थोडासा रुमानी झाला तेव्हा A correct reference about his birthday from Marathi language newspaper loksatta news, janeman is confirmed person with him to be 24 November,2014 during Marathi language wikipedia workshop". മൂലതാളിൽ നിന്നും 20 June 2015-ന് ആർക്കൈവ് ചെയ്തത്. ശേഖരിച്ചത് 26 February 2012.\n↑ 2.0 2.1 "Amol Palekar: Baaton Baaton Mein". മൂലതാളിൽ നിന്നും 2010 സെപ്റ്റംബർ 13-ന് ആർക്കൈവ് ചെയ്തത്. ശേഖരിച്ചത് 2010 സെപ്റ്റംബർ 26. Check date values in: |access-date= and |archive-date= (help)\n↑ "Painting is like 'ghar wapsi' for me: Amol Palekar". FilmyKeeday. മൂലതാളിൽ നിന്നും 30 April 2019-ന് ആർക്കൈവ് ചെയ്തത്. ശേഖരിച്ചത് 27 June 2016.\n↑ "Amol Palekar's debut". The Times of India.4May 2013. മൂലതാളിൽ നിന്നും 20 December 2017-ന് ആർക്കൈവ് ചെയ്തത്. ശേഖരിച്ചത് 27 June 2016.\n↑ "Archived copy". മൂലതാളിൽ നിന്നും 11 April 2014-ന് ആർക്കൈവ് ചെയ്തത്. ശേഖരിച്ചത് 28 January 2015. CS1 maint: archived copy as title (link)\n↑ "Amol Palekar: Baaton Baaton Mein - The Times of India". The Times of India. മൂലതാളിൽ നിന്നും 13 September 2010-ന് ആർക്കൈവ് ചെയ്തത്. ശേഖരിച്ചത് 26 September 2010.\n↑  Archived 27 September 2011 at the Wayback Machine..\n↑ "Amol Palekar is back in action, this time with an English language ..." The Indian Express.2August 2010. ശേഖരിച്ചത് 13 August 2010.\n↑ "Atheism is the religion for these filmi folk". The Times of India. The Times Group. മൂലതാളിൽ നിന്നും 22 December 2017-ന് ആർക്കൈവ് ചെയ്തത്. ശേഖരിച്ചത് 23 December 2015.\n"https://ml.wikipedia.org/w/index.php?title=അമോൽ_പാലേക്കർ&oldid=3350782" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 15 ജൂൺ 2020, സമയം: 20:38\nഈ താൾ അവസാനം തിരുത്തപ്പെട്ടത്: 20:38, 15 ജൂൺ 2020.


ഷാനവാസ് നരണിപ്പുഴ അന്തരിച്ചു\nPublished on : 23 Dec, 2020 , 5:49 pm\nകരി, സൂഫിയും സുജാതയും എന്നീ സിനിമകളൊരുക്കിയ യുവസംവിധായകന് ഷാനവാസ് നരണിപ്പുഴ അന്തരിച്ചു. ഹൃദയാഘാതത്തെ തുടര്‍ന്ന് കോയമ്പത്തൂരിലെ ആശുപത്രിയില് തീവ്രപരിചരണ വിഭാഗത്തിലായിരുന്ന ഷാനവാസിനെ ഇന്ന് വൈകിട്ടോടെ കൊച്ചി ആസ്റ്റര് മെഡിസിറ്റിയിലെത്തിച്ചിരുന്നു. രാത്രി10.20ഓടെയാണ് (ഡിസംബര് 23) അന്ത്യം. പൊന്നാനി നരണിപ്പുഴയാണ് ഷാനവാസിന്റെ വീട്.\nഅട്ടപ്പാടിയില് പുതിയ സിനിമയുടെ പണിപ്പുരയിലായിരുന്നു ഷാനവാസ്. തിങ്കളാഴ്ച ഹൃദയാഘാതത്തെ തുടര്‍ന്ന് കോയമ്പത്തൂര് കെജി ഹോസ്പിറ്റലില് പ്രവേശിപ്പിച്ചു. വിദഗ്ധ ചികില്‍സ നല്‍കാനായി ഇന്ന് കൊച്ചിയിലേക്ക് എത്തിക്കുകയായിരുന്നു. ഡിസംബര് 18ന് തിങ്കളാഴ്ച ആശുപത്രിയിലേക്ക് കൊണ്ടുപോകുന്നതിനിടെ ആംബുലന്‍സില് വച്ച് രക്തസ്രാവം ഉണ്ടായിരുന്നു.\n2015ല് പുറത്തുവന്ന ഷാനവാസിന്റെ കരി എന്ന സിനിമ മലയാളത്തിലെ നവനിര സിനിമകളില് ഏറ്റവും ശ്രദ്ധേയ പരീക്ഷണങ്ങളിലൊന്നായിരുന്നു. ആമസോണ് പ്രൈമിലൂടെ പ്രിമിയര് ചെയ്ത ആദ്യമലയാള സിനിമ സൂഫിയും സുജാതയുമാണ് ഷാനവാസിന്റെ രണ്ടാമത്തെ സിനിമ. സംവിധായകന്, തിരക്കഥാകൃത്ത് എന്നതിന് പുറമെ എഡിറ്റര് കൂടിയാണ്.\nKari, Sufiyum Sujatayum director Naranipuzha Shanavas passes away\nSufiyum Sujatayum director Naranipuzha Shanavas\nMalayalam film Karie (Black)


നൈസാമിന്റെ സ്വർണ പാത്രവും ചായക്കപ്പും ഹൈദരാബാദ് മ്യൂസിയത്തിൽ നിന്ന് മോഷണം പോയി |\nഹൈദരാബാദ് മ്യൂസിയത്തിൽ സൂക്ഷിച്ച, നൈസാം ഉപയോഗിച്ചിരുന്ന സ്വർണ ചോറ്റുപാത്രവും ചായക്കപ്പും സോസറും സ്പൂണും മോഷണം പോയി. പുരാനി ഹവേലിയിലെ മ്യൂസിയത്തിൽ നിന്നാണ് ഇവ മോഷണം പോയത്. 50 കോടി വിലമതിക്കുന്ന സാധനങ്ങളാണ് ഇവ\nഞായറാഴ്ച രാത്രിയാണ് ഇവ മോഷ്ടിക്കപ്പെട്ടതായി മനസ്സിലായത്. രണ്ട് കിലോ ഭാരമുള്ളതാണ് ചോറ്റുപാത്രം. നിരവധി രത്‌നങ്ങൾ പതിപ്പിച്ചതാണ് പാത്രം. മ്യൂസിയത്തിൽ ചില്ലിട്ട് സൂക്ഷിച്ചിരുന്ന വസ്തുക്കളാണ് ഇവ. മ്യൂസിയത്തിന്റെ വെന്റിലേറ്റർ തകർത്താണ് മോഷ്ടാക്കൾ അകത്തു കയറിയതെന്ന് പോലീസ് സംശയിക്കുന്നു\n← ഒരു നിയന്ത്രണവുമില്ലാതെ ഇന്ധനവില കുതിക്കുന്നു; വർധന തുടർച്ചയായ പത്താം ദിവസം\nപി കെ ശശിക്കെതിരായ പരാതി പോലീസിന് കൈമാറാത്തത് എന്താണെന്ന് കെ സുരേന്ദ്രൻ →


റൊണാള്‍ഡോയെ രണ്ടു മത്സരങ്ങളില് നിന്ന് വിലക്കി – DN News\nHome/Sports/റൊണാള്‍ഡോയെ രണ്ടു മത്സരങ്ങളില് നിന്ന് വിലക്കി\nറൊണാള്‍ഡോയെ രണ്ടു മത്സരങ്ങളില് നിന്ന് വിലക്കി\nലാ ലിഗയില് കൊര്‍ഡോബയ്‌ക്കെതിരായ മത്സരത്തില് ചുവപ്പു കാര്‍ഡുകണ്ട റയല് മാഡ്രിഡ് താരം ക്രിസ്റ്റ്യാനോ റൊണാള്‍ഡോയ്ക്ക് രണ്ടു മത്സരങ്ങളില് നിന്ന് വിലക്ക്. ലാ ലിഗ അച്ചടക്ക സമിതിയാണ് റൊണാള്‍ഡോയ്‌ക്കെതിരായ നടപടിയെടുത്തത്. കൊര്‍ഡോബ പ്രതിരോധ നിരക്കാരന് എഡിമറെ ഫൗള് ചെയ്തതിനാണ് റൊണാള്‍ഡോയ്ക്ക് ചുവപ്പുകാര്‍ഡ് ലഭിച്ചത്. സംഭവത്തില് റൊണാള്‍ഡോ എഡിമറോട് ക്ഷമചോദിച്ചിരുന്നു.\nകോര്‍ഡോബയ്‌ക്കെതിരെയുള്ള മത്സരത്തിന്റെ എണ്‍പത്തിയൊന്നാം മിനിറ്റിലായിരുന്നു ക്രിസ്റ്റ്യാനോ റൊണാള്‍ഡോ എഡിമര് ഫ്രാഗയെ ഇടിച്ചുവീഴ്ത്തിയത്. ഇത് ചോദ്യം ചെയ്യാനെത്തിയ താരങ്ങളെയും റൊണാള്‍ഡോ കൈയേറ്റം ചെയ്തു. ഒട്ടുമാലോചിക്കാതെ റഫറി റൊണാള്‍ഡോയ്ക്ക് ചുവപ്പു കാര്‍ഡും നല്‍കി. ഇതേസമയം, കളിക്കളത്തില് മോശമായി പെരുമാറിയതിന് എഡിമറോടും മറ്റുതാരങ്ങളോടും റൊണാള്‍ഡോ ട്വിറ്ററിലൂടെ ക്ഷമചോദിച്ചു. ലീഗില് 20 മത്സരങ്ങള് പൂര്‍ത്തിയായപ്പോള് 28 ഗോളുകളുയമായി ടോപ് സ്‌കോറര്‍മാരുടെ പട്ടികയില് ഒന്നാം സ്ഥാനത്താണ് റൊണാള്‍ഡോ.\nസ്പാനിഷ് ലീഗ് മത്സരത്തിനിടെ കോര്‍ഡോബ താരത്തെ ഇടിച്ചുവീഴ്ത്തിയ ക്രിസ്റ്റ്യാനോ റൊണാള്‍ഡോയ്‌ക്കെതിരെ കടുത്ത നടപടിയെടുക്കണമെന്ന് നെയ്മര് ആവശ്യപ്പെട്ടിരുന്നു.കടുത്ത ശിക്ഷ നല്‍കിയാലേ താനുള്‍പ്പടെയുള്ള താരങ്ങള് ഇത്തരം കാര്യങ്ങള് ചെയ്യാതിരിക്കൂ എന്നായിരുന്നു നെയ്മരിന്റെ അഭിപ്രായം.\nഅവകാശ ഓഹരിയിലൂടെ 7500 കോടി സമാഹരിക്കാന് ടാറ്റാ മോട്ടോര്‍സ്


തിരുവനന്തപുരം: തമിഴ്‌നാട് തീരത്ത് വ്യാഴാഴ്ചയ്ക്ക് ശേഷം ചുഴലിക്കാറ്റ് വീശാന് സാധ്യതയുണ്ടെന്ന് ഇന്ത്യന് കാലാവസ്ഥാ വകുപ്പിന്റെ മുന്നറിയിപ്പ്. വ്യാഴാഴ്ച ശ്രീലങ്കയുടെ തെക്ക് കിഴക്ക് കടലില് ന്യൂനമര്‍ദ്ദം ഉണ്ടാവുകയും തുടര്‍ന്ന് ചുഴലിക്കാറ്റ് രൂപം പ്രാപിച്ച് തമിഴ്‌നാടിന്റെ തീരത്തേയ്ക്ക് ആഞ്ഞുവീശുകയും ചെയ്യുമെന്നാണ് കാലാവസ്ഥ വകുപ്പ് അറിയിച്ചിരിക്കുന്നത്. ഈ ചുഴലിക്കാറ്റ് കേരളത്തെ ബാധിച്ചേക്കില്ല. എന്നാല് ചുഴലിക്കാറ്റിനൊപ്പമുണ്ടാകുന്ന ശക്തമായ മഴ കേരളത്തിലും ലഭിച്ചേക്കും. ചുഴലിക്കാറ്റുണ്ടായാല് അതിനെ ‘ഫാനി’ എന്ന് വിളിക്കും. ബംഗ്ലാദേശാണ് ഈ പേരിട്ടത്.\nഈ മാസം 29നും 30നും മെയ് ഒന്നിനുമായിരിക്കും കേരളത്തില് വ്യാപകമായ മഴയും കാറ്റുമുണ്ടാവുക. നാളെ മുതല് ഞായറാഴ്ച വരെ കടലില് കാറ്റുണ്ടാകാന് സാധ്യതയുള്ളതിനാല് മത്സ്യത്തൊഴിലാളികള് കടലില് പോകരുതെന്ന് മുന്നറിയിപ്പുണ്ട്. ഇന്ത്യന് മഹാസമുദ്രം, ഭൂമധ്യരേഖയോട് ചേര്‍ന്ന് ഈ ഭാഗത്തുള്ള സമുദ്രം, തെക്ക് പടിഞ്ഞാറന് ബംഗാള് ഉള്‍ക്കടല്, തമിഴ്‌നാട് തീരം എന്നിവിടങ്ങളില് മത്സ്യബന്ധനത്തിന് പോകരുതെന്നാണ് നിര്‍ദേശം. തീവ്രമായ കടല്‍ക്ഷോഭം ഉണ്ടാകാന് സാധ്യതയുള്ളതിനാല് ആഴക്കടലില് മത്സ്യബന്ധനത്തിന് പോയവര് 26-ന് അതിരാവിലെ തന്നെ ഏറ്റവും അടുത്തുള്ള തീരത്ത് എത്തിച്ചേരണമെന്ന് നിര്‍ദേശമുണ്ട്.\nന്യൂനമര്‍ദ്ദം രൂപപ്പെടുന്ന സാഹചര്യത്തില് പ്രദേശങ്ങളില് കാറ്റിന്റെ വേഗത മണിക്കൂറില് 30-40 കിലോമീറ്റര് വേഗത്തിലാവും. 28-ാം തീയതിയോടെ ഇത് 80-90 കിലോമീറ്റര് വേഗത്തിലാവുമെന്നും തമിഴ്‌നാട് തീരത്ത് ഇത് 40-50 കിലോമീറ്റര് വേഗത്തിലാകുമെന്നും കാലാവസ്ഥാ നിരീക്ഷണ കേന്ദ്രം അറിയിച്ചു. ഇന്ന് രാത്രി 11.30 വരെ തീരത്ത് തിരമാലകള് 1.5 മീറ്റര് മുതല് 2.2 മീറ്റര്‍വരെ ഉയരാനും സാധ്യതയുണ്ട്. കടല് പ്രക്ഷുബ്ധമാവാനും സാധ്യതയുണ്ട്.\nവായു’ ചുഴലിക്കാറ്റ് രൂപപ്പെട്ടു; അറബിക്കടല് പ്രക്ഷുബ്ധം; ജാഗ്രത\nഫാനി രൂപംകൊണ്ടു; ചൊവ്വാഴ്ചയോടെ അതിതീവ്ര ചുഴലിക്കാറ്റായി കരതൊടും\nഫോനി ഒഡീഷ തീരം തൊട്ടു; മണിക്കൂറില് 200 കിലോമീറ്റര് വേഗത; 11 ലക്ഷം പേരെ ഒഴിപ്പിച്ചു\nഫോനി ബംഗ്ലാദേശിലേക്ക്; 500 വീടുകള് തകര്‍ന്നു\nഒഡീഷയില് നാശം വിതച്ച് ഫോനി: ഏഴ് മരണം; 11 ലക്ഷം പേരെ ഒഴിപ്പിച്ചു\nഫാനിയുടെ തീവ്രത വര്‍ദ്ധിക്കുന്നു; മണിക്കൂറില് 200 കിലോമീറ്റര് വേഗതയില് ഒഡീഷയിലെത്തും\nഫോനിക്കിടെ ‘ഫോനി’ പിറന്നു\nതമിഴ്‌നാട് തൊടാതെ ഫാനി; സഞ്ചാരം ആന്ധ്ര-ഒഡീഷ തീരത്തേയ്ക്ക്; കേരളത്തില് കനത്ത മഴയ്ക്കും കാറ്റിനും സാധ്യത\nഷിഹാബുദ്ദീന് വധം കൃത്യമായ ആസൂത്രണത്തിനു ശേഷമെന്ന് പ്രതികള്\nകരിപ്പൂര് അക്രമം: സി.ഐ.എസ്.എഫ് ജവാന്മാര്‍ക്ക് ജാമ്യം\nആദ്യ ഹജ്ജ് വിമാനം സപ്തംബര് 14ന്


India ൽചെലവേറിയ ഫീഡിങ് ബോട്ടൽസ് & ടീറ്സ് | PriceDekho.com\nExpensive ഫീഡിങ് ബോട്ടൽസ് & ടീറ്സ് ൽ _ചൊഉംത്ര്യ്_നമെ_വില\nExpensive ഫീഡിങ് ബോട്ടൽസ് & ടീറ്സ് വില പട്ടിക India ൽ 2019\nവാങ്ങുക ചെലവേറിയ India ൽ ഫീഡിങ് ബോട്ടൽസ് & ടീറ്സ് ന് 14 Oct 2019 പോലെ Rs. 485 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ഫീഡിങ് ബോട്ടൽസ് & ടീറ്സ് ഫർളിൻ ഫീഡിങ് ബോട്ടിലെ വാഷ് റീഫിൽ Rs. 485 വിലയുള്ള.\nവില ഫീഡിങ് ബോട്ടൽസ് & ടീറ്സ്\n1 രൂപ അധികമായി ലഭിക്കില്ല ഫീഡിങ് ബോട്ടൽസ് & ടീറ്സ് ഉണ്ട്. 291. ഉയർന്ന നിരക്കുള്ള ഉൽപ്പന്നം India ൽ Rs. 485 ലഭ്യമായ ഫർളിൻ ഫീഡിങ് ബോട്ടിലെ വാഷ് റീഫിൽ ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nഫീഡിങ് ബോട്ടൽസ് & ടീറ്സ് Name\nഫർളിൻ ഫീഡിങ് ബോട്ടിലെ വാ� Rs. 485\nടോപ്പ് ഫീഡിങ് ബോട്ടൽസ് & ടീറ്സ്\nപുതിയ ഫീഡിങ് ബോട്ടൽസ് & ടീറ്സ്\nഫർളിൻ ഫീഡിങ് ബോട്ടിലെ വാഷ് റീഫിൽ


മരടിലെ ഫ്ലാറ്റുകൾ നാളെ പൊളിക്കും; ഇന്ന് മോക്ക് ഡ്രിൽ-Maradu flat demolition tomorrow, mock drill today\nMaradu Flat Demolition Tomorrow Mock Drill Today\nശനിയാഴ്ച രാവിലെ 10.30 ന് എച്ച്ടുഒ ഹോളിഫെയ്ത്ത് ഫ്ലാറ്റില് നിന്നാണ് ആദ്യ സൈറണ് മുഴങ്ങുന്നത്\nJanuary 10, 2020 02:09:31 pm\nകൊച്ചി: മരടിലെ ഫ്ലാറ്റുകൾ പൊളിക്കാൻ ഇനി ഒരു ദിവസം മാത്രം. ഇതിന് മുന്നോടിയായുളള മോക് ഡ്രില് പൂർത്തിയായി. ചീഫ് സെക്രട്ടറി ടോം ജോസ് നിയന്ത്രിത സ്ഫോടനത്തിന്റെ മുന്നൊരുക്കങ്ങള് വിലയിരുത്തി. എല്ലാം സജ്ജമാണെന്ന് അദ്ദേഹം വ്യക്തമാക്കി.\nഇന്ന് രാവിലെ ഫ്ലാറ്റുകളുടെ പരിസരത്ത് പൊലീസും അഗ്നിശമനസേനയും മോക്ക് ഡ്രില് നടത്തി. മോക്ക് ഡ്രില്ലിനിടെ ആളുകളെ ഒഴിപ്പിച്ചിരുന്നില്ല. ശനിയാഴ് രാവിലെ ഒമ്പത് മണിക്കു മുമ്പ് ഒഴിഞ്ഞാല് മതിയെന്നാണ് പരിസരവാസികൾക്ക് കിട്ടിയിരിക്കുന്ന നിർദ്ദേശം. ഒരുക്കങ്ങളെല്ലാം തൃപ്തികരമാണെന്ന് ചീഫ് സെക്രട്ടറി ടോം ജോസ് പറഞ്ഞു. സുരക്ഷക്കായി 2000 പൊലീസുകാരെയാണ് സ്ഫോടന ദിവസം വിന്യസിക്കുക.\nശനിയാഴ്ച രാവിലെ 10.30 ന് എച്ച്ടുഒ ഹോളിഫെയ്ത്ത് ഫ്ലാറ്റില് നിന്നാണ് ആദ്യ സൈറണ് മുഴങ്ങുന്നത്. ജനുവരി 11 ശനിയാഴ് രാവിലെ മുതലാണ് ഫ്ലാറ്റുകള് പൊളിക്കുക. കൃത്യം പതിനൊന്ന് മണിക്ക് തന്നെ ആദ്യ സ്ഫോടനം നടക്കും. സ്ഫോടനത്തിന് മുന്നോടിയായി ഫ്ലാറ്റിന്‍റെ 200 മീറ്റർ ചുറ്റളവില് നിന്നും എല്ലാവരും ഒഴിഞ്ഞെന്ന് ഒരിക്കല് കൂടി ഉറപ്പുവരുത്തും.\nRead More: മരടിലെ ഫ്ലാറ്റിന് നഷ്ടപരിഹാരം: ഹീര കൺസ്ട്രക്ഷൻസിന്റെ ഹർജി തള്ളി ഹൈക്കോടതി\nരണ്ടാം ദിവസം ജെയിൻ കോറൽ കോവിന് ചുറ്റുമുള്ളവർ രാവിലെ ഒൻപത് മണിക്ക് മുമ്പും ഗോൾഡൻ കായലോരത്തിനു സമീപത്തുള്ളവർ ഉച്ചക്ക് പന്ത്രണ്ട് മണിക്ക് മുമ്പും ഒഴിഞ്ഞു പോകണം. ഒഴിഞ്ഞ് പോകുന്നതിനു മുമ്പ് കെട്ടിടങ്ങളുടെ വാതിലുകളും ജനലുകളും അടക്കണം.\nഫ്ളാറ്റുകൾ പൊളിക്കുന്നതിനു മുന്നോടിയായുള്ള ഒരുക്കങ്ങളെല്ലാം അധികൃതർ പൂർത്തിയാക്കിക്കൊണ്ടിരിക്കുന്നു. പതിനൊന്നിന് ഹോളി ഫെയ്‍ത്ത്, ആൽഫ സെറീൻ ടവേഴ്സ് എന്നിവയും പന്ത്രണ്ടിന് ജെയ്ൻ കോറൽ കോവ്, ഗോൾഡൻ കായലോരം എന്നിവയും പൊളിക്കും.


ബജറ്റില് നിറഞ്ഞുനിന്നത് കവിതകള് | kerala Budget 2020\nFeb 7, 2020, 11:20 AM IST\nതിരുവനന്തപുരം: പൗരത്വ നിയമ ഭേദഗതിയും ദേശീയ പൗരത്വ രജിസ്റ്ററും രാജ്യത്ത് പടര്‍ത്തുന്ന ആശങ്ക വലുതാണെന്ന് സൂചിപ്പിച്ചുകൊണ്ട് ഇന്ത്യയെക്കുറിച്ചുള്ള കവിതകള് ഉദ്ധരിച്ചാണ് ധനമന്ത്രിയുടെ ബജറ്റ് അവതരണം ആരംഭിച്ചത്. പിന്നീട് ഒരോ പദ്ധതികള് പ്രഖ്യാപിക്കുന്നതിന് മുമ്പും വിദ്യാര്‍ഥികള് ഉള്‍പ്പടെയുള്ള യുവതലമുറയുടെ സാഹിത്യരചനകളിലെ വരികള് തോമസ് ഐസക് കടംകൊണ്ടു. ആനന്ദ്, ബാലചന്ദ്രന് ചുള്ളിക്കാട്, ശാരദക്കുട്ടി എന്നിവരുടെ വരികളും ബജറ്റ് പ്രസംഗത്തില് കടന്നുവന്നു.\nജനാധിപത്യവും സ്വേച്ഛാധിപത്യവും മുഖാമുഖം നില്‍ക്കുകയാണെന്നു പറഞ്ഞ് പ്രസംഗം ആരംഭിച്ച ധനമന്ത്രി, വെറുപ്പിന്റെയും വിദ്വേഷത്തിന്റെയും ഭാഷ സംസാരിക്കുന്ന കേന്ദ്ര ഭരണാധികാരികളും അക്രമവും ഹിംസയുമാണ് കര്‍മമെന്ന് വിശ്വസിക്കുന്ന അണികളും വര്‍ഗീയവല്‍കരണത്തിന് പൂര്‍ണമായി കീഴ്‌പ്പെട്ട ഭരണ സംവിധാനവുമാണ് ഇന്നത്തെ ഇന്ത്യ എന്ന് കൂട്ടിച്ചേര്‍ത്തു. 'ഒരു രാജ്യത്തിന്റെ മുന്നിലെ പഥങ്ങള്' എന്ന ആനന്ദിന്റെ ലേഖനത്തിലെ വാചകങ്ങളാണ് തുടര്‍ന്ന് മന്ത്രി ഉദ്ധരിച്ചത്. 'അഭ്യസ്തവിദ്യരും ഭൗതികരംഗത്ത് മുന്നില് നില്‍ക്കുന്നവരുമായ ഒരു സമൂഹം എങ്ങനെയാണ് പെട്ടെന്നൊരു ജനതയുടെ ആകെയുള്ള വെറുപ്പിന് ആവേശിക്കപ്പെടുകയും അവിശ്വസിനീയമായ കുറ്റകൃത്യങ്ങളില് ഏര്‍പ്പെടുകയും ചെയ്യുന്നത്?'\nതൊട്ടുപിറകെ അന്‍വർ അലിയുടെ 'മനസ്സാലെ നമ്മള് നിനയ്ക്കാത്തതെല്ലാം കൊടുങ്കാറ്റുപോലെ വരുന്ന കാലത്താണ് നാമിന്ന് ജീവിക്കുന്നത്' എന്ന വരികകളും ധനമന്ത്രി ചൊല്ലി. 'പകയാണ് പതാക. ധീരതയാണ് നയതന്ത്രം ആക്രമണമാണ് അഭിവാദനം. ഓരോ പൗരനും ഓരോ പൊട്ടിത്തെറി', ഒ.പി.സുരേഷിന്റെ വരികള് നിലവിലെ സാഹചര്യത്തെ അക്ഷരാര്‍ഥത്തില് ആറ്റിക്കുറുക്കുന്നതാണെന്നും അദ്ദേഹം പറഞ്ഞു.\nവയനാട് മീനങ്ങാടി ഹയര്‍സെക്കന്‍ഡറി സ്‌കൂളിലെ ദ്രുപത് ഗൗതം എന്ന 15 കാരന്റെ വരികളും ധനമന്ത്രി ഉദ്ധരിച്ചു. 'ഭയം ഒരു രാജ്യമാണ്, അവിടെ നിശബ്ദദത ഒരു ആഭരണമാണ്.. എന്ന വരികള് കുറിച്ചത് ദ്രുപത് ഗൗതം എന്ന 15 കാരനായ വിദ്യാര്‍ഥിയാണ് എന്ന് ഓര്‍ക്കുക. നമ്മുടെ കുഞ്ഞുങ്ങളുടെ ഭാവനയെപ്പോലും ഭയം ഗ്രസിച്ചുകഴിഞ്ഞു. ഇന്നലെവരെ ഇന്ത്യക്കാരായി ജീവിച്ച 19 ലക്ഷം അസംകാരുടെ തലയ്ക്കു മുകളില് തടങ്കല് പാളയത്തിന്റെ ഭീഷണി ഉയര്‍ന്നിരിക്കുകയാണ്', അദ്ദേഹം പറഞ്ഞു.\n'തെറ്റിവരച്ച വീട് ഒരു കുട്ടി റബര് കൊണ്ട് മായ്ച്ചുകളഞ്ഞതുപോലെ'യെന്ന് വീട് നഷ്ടമായതിനെ കുറിച്ച് പി.എന്.ഗോപീകൃഷ്ണന് എഴുതിയിട്ടുണ്ട്. അതേ ലാഘവത്വത്തോടെയാണ് പ്രജകളുടെ പൗരത്വം ഭരണാധികാരികള് മായ്ച്ചുകളയാന് ഒരുങ്ങുന്നത്. ഈ ഭീഷണിയെ വകവെച്ചുകൊടുക്കാനാവില്ല. ഇന്ത്യയെ വിട്ടുകൊടുക്കാനാവില്ലെന്ന് പറഞ്ഞ് തെരുവിലിറങ്ങിയ ചെറുപ്പക്കാരുടെ വാക്കുകളിലാണ് രാജ്യത്തിന്റെ ഭാവി. പൗരത്വനിയമ ഭേദഗതിക്കെതിരെ രാജ്യമൊട്ടുക്ക് പ്രക്ഷോഭം ഉയരുകയാണ്. സ്ത്രീകളും യുവാക്കളുമാണ് സമരത്തിന്റെ മുന്നണിയില്. സ്വതന്ത്ര ഇന്ത്യയുടെ ചരിത്രത്തിലെ ഏറ്റവുംവലിയ പ്രക്ഷോഭകാലത്തിലൂടെയാണ് നാം കടന്നുപോകുന്നത്.\nപ്രഭാവര്‍മ ചൂണ്ടിക്കാണിച്ചതു പോലെ 'അട്ടഹാസത്തിന്റെ മുഴക്കവും ചിലമ്പുന്ന പൊട്ടിക്കരച്ചിലിന്റെ കലക്കവും നിതാന്തമായ വൈരക്കരുത്തേളിളക്കവും സൃഷ്ടിക്കുന്ന ഭീതി'ക്ക് ഒരിഞ്ചു കീഴടങ്ങില്ല എന്ന മുഷ്ടിചുരുട്ടലില് ഇരമ്പുകയാണ് ക്യാമ്പസുകള്. മഞ്ഞിന്റെ മീതെ പന്തമായി പെണ്‍കുട്ടികള്. സംഘ്‌വാദ് സെ ആസാദി മുഴക്കുന്നു ഇന്ന് ദിനംപ്രതി ആ ഇരമ്പലിന്റെ നേര്‍ക്കാഴ്ചയാണ്.\nവിശപ്പ് രഹിത കേരളം എന്ന പദ്ധതിയെക്കുറിച്ച് പറയുന്നിടത്ത് ബാലചന്ദ്രന് ചുള്ളിക്കാടിന്റെ വരികളും അദ്ദേഹം ചൊല്ലി.\nതളരുന്നവന് കിടപ്പും.'- എന്നാണ് സ്വാതന്ത്ര്യത്തിന് ബാലചന്ദ്രന് ചുള്ളിക്കാട് നല്‍കിയ നിര്‍വചനം. ഈ കാഴ്ചപ്പാട് തന്നെയാണ് സര്‍ക്കാരിന്. വിശപ്പ് രഹിത സംസ്ഥാനമായി മാറുന്നതിനുള്ള സ്‌കീമിന് ഭക്ഷ്യവകുപ്പ് അവസാന രൂപം നല്‍കിയിട്ടുണ്ട്. 25 രൂപയ്ക്ക് ഊണ് നല്‍കുന്ന 1000 ഭക്ഷണശാലകള് കുടുംബശ്രീയുടെ നേതൃത്വത്തില് ആരംഭിക്കും, മന്ത്രി പറഞ്ഞു.\nവനിതകള്‍ക്ക് വേണ്ടിയുള്ള പ്രഖ്യാപനങ്ങള്‍ക്കിടയില് ഗിരിജാ പാതേക്കരയുടെ വരികളും അദ്ദേഹം ഉദ്ധരിച്ചു. 'ഉയിരിനെ പൂട്ടിയ ചങ്ങലകള് എങ്ങനെയാണ് അറുത്തുമാറ്റേണ്ടത്' എന്ന് ഗിരിജാ പത്തേക്കര സന്ദേഹിക്കുന്നുണ്ട്. ദൃശ്യവും അദൃശ്യവുമായ എല്ലാ ചങ്ങലകളില് നിന്നും സ്ത്രീകളെ മോചിപ്പിക്കുക എന്നുള്ളത് ഇടതുപക്ഷ സര്‍ക്കാരിന്റെ സുപ്രധാന ദൗത്യമാണെന്നും ഈ വരികള് ഉദ്ധരിച്ച് ധനമന്ത്രി പറഞ്ഞു.